
Lucrarea cuprinde o problematică com- 
plexă cu privire la aspectele geografice ale 
JUDEȚULUI BIHOR. În prima parte se 
subliniază varietatea structurii petrografice 
și tectonice, pe baza cărora relieful apare 
dispus în trepte de la est spre vest. Sint 
analizate, pe rînd, problemele privind 
resursele subsolului, principalele aspecte 
climatice, hidrografice, floristice, faunistice 
şi pedologice, precum și modul de mani- 
festare a acestora în cadrul activităţii 
antropice. 


Partea a doua a lucrării cuprinde aspectele 
legate de populația şi așezările omenești 
de pe aceste meleaguri, subliniindu-se 
permanenţa unui habitat încă din cele mai 
vechi timpuri. O pondere însemnată este 
acordată problemelor de dezvoltare indus- 
trială și agricolă, ramuri care au cunoscut 
o dezvoltare deosebită în ultimele două 
decenii. 


Se evidenţiază, de asemenea, importantul 
potențial turistic al județului, acesta fiind 
condiționat de frumusețea peisajului și de 
poziţia geografică. 


Hărțile anexă vin în sprijinul tuturor 
acelora care sînt dornici să cunoască geo- 
grafia, servind în același timp ca ghid 
amatorilor de drumeție pe meleagurile 
bihorene. 

PREFAŢĂ 


Așezat în partea de vest a țării, făcînd parte întegrantă din 
teritoriul României socialiste, Bihorul a cunoscut, în anii de după 
eliberare, asemenea întregii tări, o impetuoasă dezvoltare economică, 
socială și politică, rod al muncii înfrățite a populaţiei de pe aceste 
plaiuri, români, maghiari și de alte naţionalităţi, care și-au unit 
eforturile şi au răspuns cu entuziasm chemării Partidului Comu- 
nist Român. 

Avînd o așezare geografică deosebit de frumoasă, dispunând 
de însemnate resurse ale solului și subsolului, bogat în cărbune 
şi bauzită, în argilă refractară și nisipuri bituminoase, în întinse 
păduri și păşuni naturale, județul de-pe Crişuri şi Barcău s-a 
înscris în ultimul timp în categoria zonelor petroliere ale țării, 
se conturează din ce în ce mai mult ca un judeţ cu pronunțat 
profil industrial. 


Hărnicia oamenilor a transformat aceste bogății în importante 
produse industriale. Așa se explică faptul că, pe Wingă vechiul 
centru industrial Oradea, a cărui evoluție este destul de grăitoare, 
pe haria județului au apărut noi zone industriale pe Barcăul 
mijlociu, pe Crişul Repede în amunte de Oradea, precum şi în 
Depresiunea Beiuşului. 


Industria județului Bihor produce o gamă variată de fabricate 
în domeniul construcţiilor de mașini și a prelucrării metalelor, al 
chimiei, al materialelor de construcţii, al industriei lemnului etc. 
Un aport deosebit de însemnat la economia națională îl are industria 
ușoară şi alimentară, care în anul 1969 au participat cu 12,9%, 
din producţia de încălțăminte a țării, cu 6,1%, din cea de carne, 
cu 3,3%, din preparatele de carne, cu 7,8%, din producția uleiurilor 
și grăsimilor vegetale comestibile etc. 

Agricultura județului, al cărei grad de întensivitate este 
într-o continuă dezvoltare, se remarcă prin producţia de cereale, 
plante tehnice și de nutreţ, precum și prin creşterea animalelor. 
În domeniul agriculturii se evidențiază, tot mai pregnani, tendin- 

țele de „industrializare” în creșterea animalelor, în legumicultură, 
piscicultură etc. 

Dezvoltarea economiei judeţului Bihor se reflectă în creşterea 
buneistăvi materiale şi culturale a oamenilor muncii, atît din 
centrele urbane, cât și din cele rurale, fapt confirmat de sporirea 
substanțială a volumului mărfurilor vândute populației. 

Viaţa spirituală a populaţiei din județul Bihor s-a ridicat 
pe noi coordonate. Nu există comună în care să nu fie o şcoală 
generală, o bibliotecă, un cămin cultural, un dispensar. A spori 
în mod impresionant numărul de radiouri și televizoare, de obiecte 
electrice de uz casnic folosite de oamenii muncii. Numai în anii 
cincinalului trecut s-au înălțat peste 8 000 de locuinţe, s-au elec- 
trificat 156 de sate. O cincime din populația judetului Bihor este 
cuprinsă în şcoli de diferite grade. 

Perspectivele județului Bihor merg în directia dezvoltării 
industriei, prin apariția unor noi unităţi industriale, a creşterii 
producției în agricultură, a modernizării centrelor urbane şi a 
sistematizării așezărilor rurale, factori care vor contribui la ridicarea 
continuă a nivelului material și cultural al populaţiei bihorene,prin- 
cipal scop al politicii înțelepte, marzist-leniniste, a partidului 
nostru. 


VICTOR BOLOJAN, 


prim-secretar al Comitetului judeţean 
Bihor al P.CR,, 
preşedintele Consiliului popular judeţean 

CADRUL 
GEOGRAFIC 


Judeţul Bihor, situat în partea de vest a României, ocupă 
locul al şaselea între judeţele patriei noastre, avînd o suprafață 
de 7 535 km?. Marea varietate a formelor de relief, diversitatea 
resurselor naturale şi îndelungata activitate a omului sînt 
elemente esențiale, care încadrează armonios şi unitar județul 
Bihor în cadrul teritoriului ţării. 

Limita vestică a judeţului este dată de frontiera de stat 
dintre țara noastră şi R. P. Ungară. Ea urmăreşte relieful jos 
de cîmpie dintre Crișul Negru, în sud, şi Cimpia Nirului, în 
partea de nord. În nord, față de judeţul Satu Mare, limita tra- 
versează cîmpia nisipoasă a Nirului, cîmpia în curs de asanare 
a Ierului și dealurile joase ale Marghitei. 

Aproximativ din dreptul localităţii Boianu Mare şi pină 
în vîrful Piatra Aradului (1 428 m), din Munţii Bihorului, se 
desfăşoară limita. estică, care, o separă de judeţele Sălaj, Cluj 
şi Alba. În desfăşurarea ei, limita estică este deosebit de com- 
plexă, urmărind, de la nord la sud, Dealurile Dumbrăviţei, 
Depresiunea Suplacului, Dealurile Bistrei, culmea Munţilor 
Plopişului, cumpăna de ape dintre valea Iada şi valea Drăga- 
nului şi culmea Munţilor Bihorului. 

De la Piatra Aradului și pînă în vecinătatea localităţii 
Ant se desfăşoară limita sudică față de județul Arad, care urmă- 
rește înşeuarea Criștiorului, culmea Munţilor Codru-Moma, 
Cimpia Călacei şi aproximativ cursul inferior al Crişului Negru. 

Între limitele arătate, nota caracteristică a judeţului este 
imprimată de dispunerea sub formă de amfiteatru a principa- 
lelor unităţi de relief, care se desfășoară de la altitudini de 

circa 90 m, în zonă de cîmpie, şi pînă la 1848 m, în Munţii 
Bihorului. 

Prefacerile geologice și acțiunea reţelei hidrografice majore 
„au conturat existența a trei culoare depresionare (Depresiunea 
Suplacului, Depresiunea Vad—Borod și Depresiunea Crișului 
Negru), zone importante de activitate a omului în decursul 
timpului. 
Urmele arheologice şi mai tirziu cele documentare ne dove- 
desc că pe aceste meleaguri au trăit fără întrerupere comunităţi 
umane, care au contribuit, în mod treptat, la schimbarea înfă- 
țişării naturale a teritoriului. Drept urmare, în prezent, pe teri- 
toriul județului se înscriu în peisajul geografic : un municipiu, 
7 oraşe, 87 de comune și 435 de sate, în care trăiesc 601 990 de 
locuitori. 

Hărnicia şi priceperea bihorenilor şi sotiuiala naturale 
variate fac din județul Bihor un participant activ în angrenajul 
economic-unitar al României socialiste. 


CONSTITUȚIA 
GEOLOGICĂ 





Frămîntările geologice petrecute de-a lungul timpului au 
condiţionat ca în alcătuirea teritoriului ocupat de judeţul 
Bihor să participe trei unităţi structurale: distincte: Munţii 
Apuseni de nord, bazinele externe neogene ale Munţilor Apuseni 
şi Depresiunea Panonică (fig. 1). 


Munţii Apuseni de nord. În componența acestei unităţi 
intră serii metamorfice, serii sedimentare şi magmatite. Diferen- 
țele de facies a seriilor sedimentare, precurn şi evoluţia paleogeo- 

6 grafică determină posibilitatea separării a două unităţi dis- 

Fig. d, — Harta geologică (după Harta geologică a României scara 1 : 500.000, 
1936— 1959). 


1, Dune consolidate ; 2, aluviuni actuale; 3, cuaternar; 4, pliocen; 5, miocen; 6, cretacic; 7, jurasic 
plus triasic; 8 permian; 9, şisturi cristaline; 20, roci eruptive. 
https://biblioteca-digitala.ro 


1. O. BERINDEI, GR. P. POP 


tincte : autohtonul de Bihor — Pădurea Craiului şi grupul 
pînzelor de Codru. 

Autohtonul de Bihor — Pădurea Craiului este alcătuit 
dintr-un fundament de cristalin, o cuvertură sedimentară şi, 
pe alocuri, din magmatite. 


Fundamentul cristalin cuprinde două serii metamorfice, 
care s-au format în două cicluri tectono-magmatice : ciclul 
anteproterozoic superior şi ciclul proterozoie superior — 
paleozoic. 


Ciclul anteproterozoic superior se carac- 
terizează prin metamorfismul rocilor în condiţiile faciesului 
amfibolitelor, fiind constituit din paragnaise cu muscovit și 
biotit, între care se intercalează micaşisturi, șisturi cuarţitice 
micacee cu granați, calcare cristaline şi roci cuarțo-feldspatice. 
Rocile acestui ciclu le întîlnim în alcătuirea Munţilor Plopişului 
şi al interfluviului care separă bazinele inferioare ale văilor lada 
și Drăganului. 


Ciclul proterozoie superior-paleozoic, 
prezent mai ales în Masivul Biharea, se caracterizează printr-o 
serie epimetamorfică metamorfozată în orogeneza baicaliană, 
Ea este alcătuită din şisturi sericitoase-cloritoase, șisturi cuar- 
țitice cu sericit şi elorit, precum şi din şisturi cuarțito-albitice. 

Cuvertura sedimentară este reprezentată prin formaţiuni 
paleozoice şi mezozoice, în cadrul cărora predomină o tectonică 
rupturală cu pînze de forfecare iniţială. Drept urmare, apar 
compartimente aproape necutate, monoclinale, încălecate unele 
peste altele (Harta geologică a R. S. România, sc. 1 :200 000, 
foaia Brad, 1968). Formațiunile paleozoice au o dezvoltare 
foarte redusă, fiind reprezentate doar prin depozite permiene 
alcătuite din conglomerate și brecii cu elemente de şisturi cris- 
taline, prinse într-o masă grezo-argiloasă roşie, întilnite în 
Pădurea Craiului. 

Formâţiunile mezozoice au o dezvoltare mult mai mare 
şi sînt prezente în Munţii Pădurea Craiului și în regiunea 
Padişului. 


Ele constituie o succesiune groasă de formaţiuni ce repre- 
-8 zintă trei cicluri de sed:mentare : triasic, pînă în ladinian inclu- 

8iV, jurasic, neocomian- cenomanian, întrerupte de fazele de dia- 
strofism paleocimeriană și neocimeriană. 

Ciclul triasic şi jurasice este reprezentat, mai ales, prin facie- 
suri calcaroase, iar cel cretacic, alternativ, din faciesuri cal- 
caroase şi de îliş. 

În general, cuvertura sedimentară prezintă o structură 
de tipul jurasian. Elementele structurale majore au în Pădurea 
Craiului o orientare ENE—VSV pînă la NE—SV şi conturează 
mai multe compartimente tectonice, dintre care în teritoriul 
judeţului întîlnim : grabenul Remeţi, zona treptelor antitetice 
Damiș — Roşia, horstul Cărmăzan, compartimentul Zece Hotare 
cu brahianticlinalele Butan şi Dealul Crucii, la est, şi cu un sec- 
tor coborit, la vest, caracterizat printr-o mare grosime a depozi- 
telor creatice (Harta geologică a R. S$. România, sc. 1 :200 000, 
foaia Șimleu Silvaniei, 1968). 

În Munţii Bihorului formațiunile mezozoice sînt dispuse 
monoelinal. 


Deoarece depozitele mezozoice sînt în general calcaroase, 
ele au suferit un proces de carstificare, ceea ce a dat naştere 
la un relief exo- şi endocarstic, deosebit de pitoresc. 


Magmatitele, legate de desfăşurarea autohtonului, le găsim 
prezente în masivele Cîrligaţi și Muncelu, fiind reprezentate 
prin andezite. Ele se datoresc magmatismului subhercinic, 
care s-a manifestat în cretacic. 

Grupul pînzelor de Codru apare în Munţii Codrului, pe care-i 
alcătuieşte în întregime, şi în sudul autohtonului de Bihor. 
Raportul tectonic al pînzelor de Codru și autohtonul de Bihor 
s-a perfectat în timpul cutărilor neocretacice, cînd autohtonul 
a fost încălecat, sub forma unor pînze, de formațiunile dome- 
niului de Codru. 

În cadrul acestui grup distingem mai multe pînze, alcă- 
tuite, fiecare din ele, dintr-un fundament al granitoidelor de 
Codru, o serie permo-carboniferă și una mezozoică, ce se desfă- 
şoară pînă în jurasicul superior. 

Astfel, unitatea cea mai profundă, cunoscută sub numele 
de unitatea de Finiş, se caracterizează prin prezența forma- 
țiunilor metamorfice alcătuite din granitoidele de Ccdru, peste 9 


https://biblioteca-digitala.ro 


|, O. BERINDEI, GR. P. POP 


10 


care urmează o serie permiană formată din poriire cuarţifere, 
urmată de o suită mezozoică, în care întîlnim roci detritice heroi- 
nice şi îliş neocomian. Această unităte mai poate fi întilnită 
în. regiunea Băița din Munţii Bihorului. 

A doua unitate din grupa pînzelor de Codru poartă numele 
de unitatea de vîrful Dievii şi încalecă, de la est spre vest, 
unitatea precedentă. Ea se caracterizează prin prezența permia- 
nului, alcătuit din diabaze, situat între două serii de porfire 
cuarțifere. Pe lîngă aceste formațiuni apare triasicul, reprezen- 
tat prin conglomerate şi gresii cuarțitice, calcare negre şi: dolo- 
mite. Unitatea mai este întilnită și în regiunea Ferice din 
Munţii Bihorului, sub forma unei pînze de încălecare. 

La formarea părții estice a Munţilor Codru-Moma contri- 
buie cea de a treia unitate, Tărcăița-Moma, formată din depo- 
zite permiene (conglomerate), și mai ales triasice, în care un rol 
deosebit îl au dolomitele și calcarele pe care s-au dezvoltat 
interesante fenomene carstice (Platoul Vașcăului). 


După diastrofismul mediteranean, cînd are loc şariajul 
pînzei de Codru pe autohtonul de Bihor — Pădurea Craiului, 
primele depozite ce se dispun aparțin senonianului inferior. 
Alcătuite din conglomerate, gresii și marne, ele sînt localizate 
în. Depresiunea Vadului, Depresiunea Roșia şi în grabenul 
Remeți. 


Bazinele exteme neogene. După diastrofismul laramic, 
Munţii Apuseni sînt exondați. De abia în tortonian sedimentarea 
este reluată într-o serie de bazine, care au apărut datorită unor 
fragmentări disjunctive în masa muntoasă. În cadrul județului 
întîlnim numai bazinele Beiuşului, Vadului şi partea vestică 
a Bazinului Sălajului. Sedimentele care s-au depus în aceste 
bazine sînt de vîrstă tortoniană, volhinian-bessarabian inferior, 
pliocene şi cuaternare. 


Tortonianul este reprezentat în bază printr-un orizont 
conglomeratic, uneori calcaros, peste care se dezvoltă un facies 
marnos. | 

Volhinian-bessarabianul inferior are în bază conglomerate 
ori gresii, care suportă o succesiune marnoasă-grezuasă. Uneori, 

cum este cazul Depresiunii Beiușului, apar calcare oolitice, 
peste care sînt dispuse marne. După depunerea acestor forma- 
țiuni, în bazinele neogene a avut loc o regresiune, care a durat 
pînă în ponțian, cînd apele marine revin, pentru a se retrage, 
din nou, definitiv, la finele dacianului. Formațiunile ponțiene 
sînt reprezentate prin argile şi marne, iar cele daciene prin nisi- 
puri. Insular, formațiunile amintite sînt acoperite de pietri- 
şuri piemontane, rezultate din acțiunea reţelei hidrografice 
ce urmărea retragerea treptată înspre vest a lacului Panonic. 

Pe terasele rîurilor care brăzdează relieful deluros întilnim 
pietrușiri de terasă, de vîrstă cuaternară. 


Depresiunea" Panonică. Această unitate structurală este 
situată în vestul Munţilor Apuseni și a bazinelor neogene. Funda- 
mentul este alcătuit din şisturi cristaline (micaşisturi precam- 
briene), care suportă formaţiuni mezozoice şi neozoice. În primul 
caz întîlnim depozite triasice (şisturi argiloase grezoase, dolomite 
cenușii, calcare negre) şi cretacice (calcare, marno-caleare), 
iar în al doilea caz depozite tortoniene (marne calcaroase şi 
calcare grezoase), volhinian — bessarabiene (marne şi marno-cal- 
care) şi pliocene (argile, argile nisipoase, nisipuri, marne nisi- 
poase), care încheie suita formațiunilor sedimentare marine şi 
apoi lacustre din Depresiunea Panonică. 

“ În partea estică s-au format în timpul pleistocenului supe- 
rior numeroase conuri de dejecţie, constituite din nisipuri, pie- 
trişuri şi argile nisipoase, care, unindu-se între ele, au condi- 
ționat apariția unei cîmpii piemontane. Peste aceste formațiuni, 
în: ultima parte a pleistocenului superior, s-au depus argile 
rogcate şi depozite loessoide. 

Pe riurile principale care străbat relieful cîmpiei apar 
aluviuni de vîrstă holocenă, reprezentate prin pietrișuri şi 
mai ales prin nisipuri. 

“ În legătură cu structura geologică a Depresiunii Panonice 
se'remarcă prezenţa apelor termale şi minerale ce apar pe alinia- 
mentul 'Tămăşeu — Oradea — Tinca. 11 

RELIEFUL 





Frămîntările geologice prin care a trecut acest colț de ţară, 
precum şi stilul acţiunii agenţilor morfogenetici, la care trebuie 
să adăugăm și activitatea omului îndreptată în direcţia utili- 
zării terenurilor pentru nevoile sale, au condiționat apariţia 
unor aspecte complexe de relief. 

Cu toată alcătuirea complexă, în înfăţişarea de ansamblu 
se desprinde cu uşurinţă o trăsătură esenţială, evidenţiată, prin 
distribuția relativ uniformă a celor trei ia ii de relief, cîmpie, 
dealuri și munţi (fig. 2). 


Munţii 


Zona muntoasă, cu bogăţiile şi frumuseţile ei, este repre- 
zentată, pe teritoriul județului, prin Munţii Bihorului și o serie 
de muncei, cu altitudinea mai redusă, cum ar fi Codru-Moma, 
Pădurea Craiului și Plopișului: 


Munţii Bihorului reprezintă spațiul muntos cel mai înalt, 
cu altitudini între 1200 şi 1800 m, culminind în vîrful 
Cucurbăta Mare (1848 m). 


În urma unei evoluţii îndelungate, care a durat tot timpul 
neozoicului, a rezultat o asociere de suprafeţe de nivelare, carac- 
teristică importantă a peisajului geografic. Acestea se înscriu 
în relief prin interfluvii largi, plate, cu liniile de culme prezen- 
tînd mici diferenţe de nivel, legate, în cele mai multe cazuri, 
de variaţii litologice locale. 

Fig. 2. — Harta unităţilor de relief. 

1, Dealurile Dumbrăviţei; 2, Dealurile Brusturilor; 3, Dealurile Oradiei; 4 Dealurile Virciorogu- 
lui; 5, Dealurile Tăşadului; 6, Dealurile Dobreştilor; 7, Dealurile Vălanilor ;:8, Dealurile Meziadului ; 
9, Dealurile Beiușele; 10, Dealurile Buduresei:; 17, Dealurile Goruni; 12, Dealurile Lazurilor. 

Fig. 3. — Virful Cucurbăta (foto I. O. Berindei). 


Cea mai înaltă și extinsă este suprafața Fărcaș, nivelată 
în etapa danian-paleogenă, tipic reprezentată în masivele 
Biharea şi Cirligaţi la altitudinea de 1 500—1 700 m. Este domi- 
nată de o serie de înălțimi, considerate ca martori de eroziune, 
printre care se evidențiază culmea Cucurbăta (fig. 3). 

Spre Depresiunea Crişului Negru apar unele resturi ale 
suprafeței de nivelare Mărișel, exprimate în relief prin două 
trepte, în cadrul cărora sînt cuprinse interfluviile cu altitudinea 
de 1 200—1 400 m şi 800—1 100 m. În cadrul treptei superioare 
amintim culmile muntoase din bazinul superior al văii lada 
(Aria Vulturilor, 1 345; Măgura Băița, 1 350 m; Dealul Mare, 
1 210 m ; Dealul Şteviuţa, 1 343 m), Bălăleasa (1 246 m), Şaua 
Vîrtopului (1 294 m) etc.,iar treptei inferioare îi corespund cul- 
mile muntoase și măgurile ce străjuiesc periferia Depresiunţi 
Crișului Negru, cum ar fi Hordincuşa — Dealul lui Ilie din veş- 

tul văii lada, Măgura Fericii (1 104 m), Măgura Gurani (948 m), 
Măguriţa (1 038 m), Măgura Băiţii (889 m). 

- La baza complexului Mărişel se desfăşoară cea mai joasă 
suprafață de nivelare, cunoscută în literatura geografică sub 
numele de Feneş — Deva. După formarea ei, suprafaţa a fost 
puternic fragmentată, ceea ce a făcut ca azi să întîlnim din ea 
doar o serie de măguri sau culmi dispuse ca nişte contraforturi. 
Este cazul tuturor înălțimilor situate între altitudinea de 
650 şi 800 m. 

Pe lingă aceste aspecte de relief, care au avut la bază o 
geneză complexă, alcătuirea petrografică şi structura și-a impus, 
pe alocuri, personalitatea în peisaj. În acest sens, formațiunile 
cristaline mezozonale şi epizonale, situate între văile inferioare 
ale Drăganului şi lada sau din Masivul Biharea, ău imprimat 
reliefului un aspect greoi și masiv. Înclinarea diferită a pache- 
telor de cristalin a condiționat apariția unui relief structural, 
care. a impus culmilor muntoase un aspect vădit asimetric. 
Acolo unde pachetele cristaline au fost retezate de văi apar 
abrupturi, în timp ce flancul opus al culmii muntoase este 
domol şi prelung, conform înclinării stratelor. 

Magmatitele, avînd o extensiune mai redusă în judeţ 
(Masivul Ciîrligaţi), se înscriu în relief prin forme greoaie și 
masive, cu interfluvii largi, plate și povîrnişuri domoale în jumă- 
tatea lor superioară. 

Rocile sedimentare care participă la alcătuirea reliefului 
se manifestă diferențiat, în funcţie de particularităţile lor petro- 
grafice. Astfel, deosebim o grupă de roci formată din conglo- 
merate, gresii, marne şi argile, care participă, împreună şi alter: 
nativ, ca substrat la formarea reliefului. A doua grupă de roci 
o reprezintă calcarele și dolomitele, care dau cunoscutul relief 
carstic de pe cuprinsul plaiurilor bihorene. ă 

Acolo unde structura nu se manifestă în trăsăturile reliefu- 
lui, prima grupă de roci se înscrie prin suprafeţe netede, larg 
bombate, pe alocuri cu proeminențe condiționate de unele 
variaţii litologice locale. În cele mai numeroase cazuri asistăm 
la prezența unui relief structural, caracterizat prin povîrnișuri 
înclinate, de tip cuestă, și domoale, de tipul suprafeţelor struc- 
turale. Astfel de cazuri apar în cursul superior al văii lada 

Fig. 4. — Valea Iada (foto I. O. Berindei). 


(fig. 4), care este străjuită, pe partea stîngă, de cuesta culmii 
muntoase Ponor — Faţa Movilelor, precum şi în culmea asime- 
trică a Măgurii Vinete. 

Rocile carstificabile, datorită proprietăţilor lor specifice, 
au condiționat apariția celei mai accentuate dependențe. a 
reliefului de alcătuirea sa litologică. Astfel de cazuri caracteri- 
zează, cu deosebire, regiunea Padişului (fig. 5 şi 6), platoul calca- 
ros Fîntîna Boţii — Dealul Ruguţului, din partea stîngă a văii 
lada, regiunea Sighiştelului etc. 

În funcţie de relieful primar, asupra căruia a acţionat pro- 
cesul de carstificare, putem să surprindem două aspecte tipice. 
Un prim aspect îl reprezintă relieful carstic sculptat pe supra- 
feţele largi de nivelare, cum este cazul în regiunea Padişului. 
Aici, datorită absenței unor reţele hidrografice de suprafaţă, 
relieful prezintă mici diferențe de nivel şi o topografie confuză, 

Fig. 5. — Cetățile Ponorului (foto Gr. P. Pop). 


fiind reprezentat prin doline, uvale, polii, avene şi văi oarbe, 
mărginite de povîrnișuri domoale, adesea cu roca dezgropată, 
dăltuită de numeroase lapiezuri. Pe alocuri, martorii de ero- 
ziune, ce se înalță din suprafața de nivelare, prezintă evidente 
adaptări la structura monoelinală (Bălăleasa și Biserica Moţului). 

Interesant este şi rolul pe care-l joacă, în această regiune, 
alternanța rocilor necarstificabile cu cele carstificabile. Astfel, 


2 — Judeţul Bihor 

Fig. 6. — Cetățile Ponorului (foto Gr. P. Pop). 


pe primele s-a dezvoltat o rețea hidrografică de suprafață, 
care, ajungînd în zona calcarelor, se pierde prin sorburi în subte- 
ran, ieşind din nou la suprafață, prin intermediul unor izbucuri 
puternice. 

Al doilea aspect este legat; de prezența unor văi adinci, 
care mărginesc suprafeţele de nivelare carstificate, cum este 

cazul tipic al văii Galbena. Aici domină liniile verticale, surprinse 
mai ales în cadrul pereților abrupți ce mărginesc cheile adinci 
şi sălbatice ale văilor. De multe ori, în pereţii cheilor sau la baza 
văilor periferice, apar peşteri active, prin intermediul cărora 
se scurg în colector apele subterane din regiunea suprafeţelor 
de nivelare. 

În timpul pleistocenului şi în foarte mică măsură în etapa 
actuală, zonele înalte ale Munţilor Bihorului au fost afectate 
de procese crio-nivale. Drept urmare, mai ales în masivele Biharea 
şi Cîrligaţi, s-a format un relief crio-nival reprezentat prin circuri 
glacio-nivale, microdepresiuni nivale de versant şi culme, 
reliei rezidual, lacuri nivale (Tăul Mare), abrupturi ruiniforme, 
grohotişuri eluviale și de versant, terasete de solifluxiune etc. 


Munţii Codru-Moma sînt alcătuiți din două masive, despărțite 
între ele prin intermediul unei curmături, care s-a format în 
urma acţiunii eroziunii regresive a bazinului văii: Moneasa și 
al văii Brihenilor. În desfășurarea sa, Masivul Codrului rar 
depăşeşte altitudinea de 1 000 m (Pleşul, 1 110 m; Dealul Vîr- 
fului, 1 095 m; Vf. Devii, 1041 m), iar Masivul Moma 900 m 
(Vf. Momuţa, 930 m). 

Relieful este reprezentat, în ansamblu, printr-o culme cu 
direcție NV —SE, din care se desprind lateral o serie de spinări 
muntoase, a căror altitudine scade în trepte, atît înspre Depre- 
siunea Crișului Negru, cît şi înspre acea a Crișului Alb. 

Culmea principală reprezintă un rest erodat şi fragmentat 
din suprafața de nivelare Fărcaș, sculptată într-un complex 
de roci permo-carbonifere, acoperite, pe direcția de cutare nord- 
vestică, de diferite formațiuni mezozoice. 

La altitudinea de 750—950 m se desfăşoară a doua treaptă 
a reliefului (retezînd și ea formaţiuni geologice diferite), ce 
poate îi considerată ca un rest din suprafața de nivelare Mărișel. 

Sub ea apar, în jurul altitudinii de 600 m, o serie de culmi, 
care se înscriu într-un nivel echivalent etapei de modelare 
Feneş-Deva, sculptat în formațiunile dure sau mai firabile ale 
mezozoicului și ale neozoicului. Nivelul pătrunde lobat în inte- 
riorul zonei muntoase de-a lungul Văii Mari, a văii Finișului, 

Şuncuiușului etc., ceea ce reduce mult din masivitatea spațiului 
muntos. 

Calcarele, prezente mai ales în Platoul Vașcăului, au con- 
diționat un relief carstic, reprezentat prin suprafețe şi văi cu 
doline, uvale, martori de eroziune sub forma unor măguri 
rotunjite, polii (polia Ponorașului), chei, izbucuri etc. Ca feno- 
mene carstice interesante menționăm pierderea apelor din polia 
Ponorașului și apariţia lor după un traseu subteran în izbucul 
de la Vașcău, precum şi izvorul intermitent de la Călugări. 


Munţii Pădurea Craiului provin, probabil, din iîragmentarea 
unei suprafeţe de nivelare modelată în etapa Fărcaş. Poziţia 
joasă a suprafeţei de nivelare în cadrul ansamblului muntos 
a permis ca în timpul pliocenului să fie acoperită, în bună parte, 
de pietrișuri piemontane, din care azi nu mai întîlnim decit 
citeva petice reduse. 

Altitudinea munţilor este cuprinsă între 600 şi 800 m și 
prezintă înclinări domoale spre sud și spre nord-vest. 

Văile compartimentează spațiul montan în platouri de 
diferite dimensiuni, unele dintre ele avînd un procent însemnat 
de netezime, cum este cazul la Zece Hotare, Podul Glimei etc., 
avînd pe suprafața lor numeroase doline, uvale și lapiezuri. În 
cele mai multe cazuri, rețeaua hidrografică de suprafaţă este 
dezorganizată, fiind dezvoltată, în schimb, cea subterană. 
Ca rezultat al acţiunii ei, semnalăm, printre altele, formarea 
unor peșteri, mai semnificative fiind cele din valea Crişului 
Repede (Peştera Vadului, Peştera Vîntului etc.) şi a văii Mezia- 
dului (Peştera Meziad). Acolo unde rețeaua hidrografică, printr-o 
evoluţie înaintată, se menține la suprafață, în ciuda prezenţei 
calcarelor, a condiționat apariția unor chei impresionante, 
cum sînt cele ale Crișului Repede, la Vad, și ale Roșiei, la 
Căbești. 


Munţii Plopişului reprezintă o culme largă de cristalin, 
ce se înclină lin, de la 900 m, în sud-est, pînă la 500 m, în nord- 
vest. Spinarea munţilor constituie o veritabilă suprafață de 
nivelare, cu netezimi de cîmpie, ocupată, pe alocuri, de sate 
împrăştiate. Văi adinci de 100—250 m, unele din ele cu fundul 

larg, întrerup înfăţişarea monotonă a muntelui şi fac, ca atit 
spre Barcău, cît şi spre Crişul Repede, să se desfășoare o serie 
de culmi, care cad în trepte pînă la altitudinea de 400 m. 


Dealurile piemontane Crișene 


Imediat sub rnunţi se desfăşoară, ca o treaptă prelungă, o 
serie de culmi cu interfluvii netede, separate de văi largi, înso- 
țite de terase. Acestea alcătuiesc Dealurile Crişene, care înso- 
țesc fără întrerupere poala Munţilor Apuseni, pătrunzînd și în 
interiorul depresiunilor Crișului Negru, Vadului şi Sălajului. 
Altitudinea dealurilor scade de la circa 600 m, cît au în vecină- 
tatea munţilor, pînă la circa 200 m, deasupra Ciîmpiei Cri- 
şurilor. 

În totalitatea lor, Dealurile Crișene reprezintă rezultatul 
unui proces intens de eroziune, desfăşurat după faza de ridicare 
valahică de la finele levantinului, pînă în faza actuală, asupra 
unui piemont de acumulare situat la baza Munţilor Apuseni. 

acest sens, un rol deosebit l-au jucat lăsările din zona de subsi- 
dență a Crișurilor, precum și oscilațiile climatice ale cuaterna- 
rului. În urma acţiunii eroziunii, materialul piemontan a fost 
îndepărtat, în cea mai mare parte, rezultind o suprafaţă de 
glacis — sculptată în formațiunile subasmentului — situată la o 
altitudine mai joasă decît suprafaţa primară piemontană. Ulte- 
rior, în timpul formării teraselor din cadrul văilor, aceasta 
a fost şi ea fragmentată într-un relief deluros, în care se poate 
reconstitui, cu destulă greutate, piemontul inițial. Drept urmare, 
numim ansamblul deluros actual sub denumirea de Dealurile 
piemontane Crișene, datorită provenienţei lor din piemonturi 
de acumulare. 

Atît spre munți, cît şi spre cîmpie, limitele dealurilor pot 
îi trasate cu destulă uşurinţă de-a lungul unor denivelări bine 
exprimate în relief. 


În cea mai mare parte a lor, dealurile piemontane sînt 
sculptate în formațiuni sedimentare neogene (mai ales marnele 


ponţiene şi nisipurile daciene), şi în mai mică măsură în cele 

perno-mezozoice ale orogenului carpatic sau în pietrișurile 
piemontane, care sînt prezente doar sub formă insulară. 

Forma lor actuală este fie de culmi cu interfluviile larg 
bombate, fie de suprafeţe, care tivesc ca niște contraforturi 
spaţiul muntos. 

Energia reliefului, de la caz la caz, variază între 40 şi 100 m, 
iar înclinarea povîrnișurilor de la 5* pe interfluvii, pînă la peste 
15“ pe versanţii văilor. Pe alocuri, acolo unde roca este mai 
dură (dealurile piemontane ale Pădurii Craiului și Codru-Momei), 
sau înspre zona muntoasă, pot fi întîlnite înclinări de 30 sau 
chiar de 45", cum este cazul în unele defilee (Uileacu de Beiuş- 
Şoimi şi al Criştiorului) (fig. 7). 

De-a lungul văilor principale, cum sînt Barcăul, Crișul 
Repede şi Crișul Negru, întîlnim șapte nivele de terasă, în 
general, cu următoarea altitudine relativă: t, (de luncă) = 
2—3 m; bt; = 6—10 m; ta =15—20 m; t4i=30—40m; 
t; = 55—60 m; tg = 70—80 m; tp = 90—110. Demn de 
remarcat este faptul că altitudinea relativă a teraselor scade 
pe măsură ce ne apropiem de Cîmpia Crișurilor. Ba mai mult, 
primele trei terase — datorită scufundării lor — vor trece 
în planul general al suprafeţei cîmpiei. Elementele teraselor — 
podul, fruntea ete. — sînt din ce în ce mai puţin evidente, pe 
măsură ce terasele sint mai vechi. Extinderea lor în suprafață 
este inegală. Astfel, în valea Barcăului şi a Crişului Repede 
ele au o dezvoltare mai mare în partea stingă a văilor, în timp | 
ce în valea Crişului Negru ele au o dezvoltare mai mare pe par- 
tea dreaptă, în amunte de defileul de la Șoimi şi pe partea stîngă 
din avale de defileu. Cauza trebuie căutată în deplasarea rîu- 
rilor într-o anumită direcţie, fie daţorită împingerilor de către 
afluenți mai puternici dintr-o anumită parte, fie prezenței 
unor linii tectonice în subasment. 

În funcţie de unităţile muntoase la periferia cărora s-au 
format şi de anumite particularităţi petrografice, morfologice 
şi genetice, putem să deosebim în cadrul Dealurilor piemontane 
Crișene următoarele unități : Dealurile Plopișului, în care mai 
caracteristice sînt Dealurile Dumbrăvița, Dealurile Brusturi 
și Dealurile Oradiei; Dealurile Pădurii Craiului cu subunită- 

D. țile sale — Dealurile Vîrciorogului, Dealurile Tășadului, Dealu- 

Fig. 7. — Crișul Negru în defileul Borz — Șoimi (foto Gr. P. Pop). 


rile. Dobreştilor, Dealurile Vălanilor -şi Dealurile Meziadului ; 
Dealurile Bihorului cu subunitățile — Dealurile Beiuşene, Dea- 
lurile Buduresei, Dealurile Goruni şi Dealurile Lazurilor ; Dea- 
lurile Momei și Dealurile Codrului. 


Cîmpia Crișurilor 


Aspectele reliefului și particularitățile de geneză permit 
distingerea în cadrul Cîmpiei Crișurilor a două unităţi distincte, 
Cîmpia înaltă subcolinară şi Cîmpia joasă de divagare. 


'Cîmpia înaltă subeolinară s-a format în urma unui proces 


de acumulare, la nivelul teraselor, datorită apropierii zonei de 
subsidență a Crişurilor. 23 

ARTE ANDI ate mir, 1 RER VP PA Pi Sp 
Fig. 8. — Contactul dintre Dealurile Oradiei și Cimpia Bihariei, la nord de 
Oradea (loto Gr. P. Pop). 


Deși dispusă în trepte, suprafața reliefului constituie, în 
ansamblu, un plan uşor înclinat, de la 200 m, cît are în vecină- 
tatea dealurilor, pînă la 110 m spre Cîmpia joasă de divagare 
(fig. 8). La rindul lor, treptele de relief au podurile foarte plane, 
cu puţin mai înclinate ca podurile de terase, fiind despărțite 
între ele prin povîrnișuri asemănătoare unor frunţi de terasă, 
ale căror înălțimi descresc, pe măsură ce ele sint din ce în ce 
mai inferioare. 

Anumite particularități morfologice, precum și fragmen- 
tarea unităţii de către pătrunderea spre est a Cimpiei joase de 
divagare au condiționat posibilitatea individualizării mai multor 
subunități. | 

Câmpia subcolinară Diosig — Tăşnad are altitudinea, de 
150—250 m, fiind situată la exteriorul Dealurilor Sălăjene. 
Grosimea mare a argilelor și nisipurilor trădează existenţa unor 
puternice mișcări subsidente, care au influențat formarea 
acestei subunități. 


https://biblioteca-digitala.ro 


Cîmpia Nirului se ridică pînă la 170 m, fiind alcătuită 
dintr-o asociaţie de dune de nisip, dispuse peste luturi pleisto- 
cene. Către sud-est, Cîmpia Nirului coboară domol spre Cimpia 
Ierului, racordîndu-se, peste aceasta, cu Cimpia înaltă Diosig — 
Tăşnad. 


Cimpia Miersigului tiveşte spre vest culmile piemontane 
ale Pădurii Craiului, făcînd legătura dintre terasele Depresiunii 
Crişului Negru cu cele ale Depresiunii Vadului. 


Avînd altitudinea absolută între 110 şi 210 m, ea este tipic 
piemontană, fiind alcătuită din pietrișuri şi nisipuri, acoperite 
cu luturi acumulate de rîuri cu obiîrşia în dealuri. Suprafața 
reliefului reprezintă o succesiune de interfluvii plane și largi, 
care coboară în trepte din Dealurile piemontane ale Dum- 
bravei. 


Cîmpia este fragmentată de văile Nojoridului, Lupului, 
Cireșului, Sititelecului, Valea Mare ete., puţin adinci, largi, 
unele din ele chiar cu terase inferioare. 

Cîmpia Călacei. Din cadrul ei, pe teritoriul judeţului întil- 
nim doar un fragment foarte puţin extins în suprafață, situat 
în sudul văii Crişului Negru și la vestul Dealurilor piemontane 
ale Codrului. 


Cimpia joasă de divagare constituie rezultatul procesului 
de acumulare şi eroziune prin divagare a rețelelor hidrografice 
care coboară din regiunea mai înaltă a judeţului. Rîurile care 
drenează această cîmpie sint lipsite de terase, au albiile puternic 
meandrate, nestabile şi puţin adinci. Evoluţia ulterioară pe 
care a suferit-o cîmpia a dus la apariția unui nivel mai înalt 
şi a unuia mai coborit. 

Nivelul mai înalt, alcătuit mai mult din aluviuni vechi și 
din depozite loessoide, reprezintă o serie de cîmpuri netede, 
neinundabile, cum ar fi partea sudică 2 Cîmpiei Nirului, Cîmpia 
Barcăului, între Crișul Repede şi Barcău, şi Cimpia Salontei, 
între Crișul Repede şi Crișul Negru. Monotonia aparentă a 
cîmpurilor este întreruptă de meandre divagante. 

Nivelul mai coborit reprezintă şesurile actuale de inundație 
ale văilor Barcăului, Ierului, Crișului Repede și Crişului Negru, 

umede şi local mlăștinoase. Pentru îndepărtarea acestor nea- 
junsuri, a fost necesară indiguirea, mai ales a rîurilor principale. 

Pe alocuri, datorită procesului de acumulare, oglinda apelor 
din rîuri este azi ridicată la o înălțime mai mare decît suprafața 
şesurilor de inundație. 


RESURSELE 
SUBSOLULUI 





26 


Complexitatea structurii geologice determină o mare 
varietate de bogății 212 subsolului, care sînt cercetate şi valori- 
ficate cu o deosebită atenție pentru dezvoltarea industriei 
bihorene. 

În zona muntoasă, care a cunoscut; cele mai intense fră- 
mâîntări geologice, sînt puse în evidență numeroase resurse 
metalifere şi nemetalifere. Un rol deosebit de însemnat îl are 
bauzita din Munţii Pădurea Craiului, care este prelucrată în 
țara noastră, la Uzina de alumină din Oradea. Zăcămintele 
de bauxită apar sub formă de lentile în dolinele unui vechi relief 
modelat pe calcarele tithonice şi se exploatează la Zece Hotare, 
Luncasprie, Roşia etc. Aceste minereuri, după preparare în 
stațiile de la Dobrești şi Chistag, sînt transportate la Oradea. 

Eruptivul banatitic cretacic, care străbate în multe locuri 
formațiunile permiene, triasice şi jurasice, a condiţionat, pe 
lîngă metamorfismul termic, un metamorfism pneumatolitic, 
peste care s-a suprapus acţiunea soluţiilor hidrotermale. Aceste 
fenomene au contribuit la geneza unui skarn cu galenă, blendă, 
pirită, molibdenit, bismutină etc. În unele locuri, mai ales pe 
versantele vestice ale Munţilor Bihorului, unde apar într-o 
concentraţie mai mare, ele constituie obiectul unor importante 
exploatări miniere. 


https://biblioteca-digitala.ro 


RESURSELE SUBSOLULUI 


„.„. Resurse de minereuri polimetalice apar și pe rama nordică, 
a Munţilor Plopişului, care sînt încă în faza de cercetare. 

n dolinele vechiului relief carstic al Vașcăului sînt prezente 
zăcăminte reziduale de fier şi mangan, primele făcînd obiect 
de exploatare în trecut. Acestea apar însă în cantități relativ 
reduse, fapt pentru care nu li s-a acordat încă o atenţie deo- 
sebită. 

O bogăţie deosebit de importantă a judeţului Bihor o for- 
mează variatele roci utile. În primul rînd se remarcă argilele 
refractare, care apar pe latura nordică a Munţilor Pădurea 
Craiului, în zona Șuncuiuş (la Suncuiuş și Bălnaca). Pe seama 
acestora, la Aştileu, s-a dezvoltat industria cărămizilor refrac- 
tare; o mare parte din argilele refractare sînt trimise şi spre 
alte unități de prelucrare (mai ales la Turda și Alba Iulia). 

Exploatarea marmurei este cunoscută de mai multă vreme 
în arealul judeţului. În prezent au fost dezvoltate unităţile 
de la Budureasa, Chișcău și Băița, iar la Vașcău s-a construit 
o unitate importantă de prelucrare. 

Pe versantul vestic al Munţilor Bihorului, la Pietroasa, s-a 
lărgit în mod considerabil cariera de exploatare a granodioritului, 
care este utilizat pentru construcţii monumentale, iar în zona 
defileului Borz — Șoimi, pe lingă calcare compacte, se exploa- 
tează și gresii cuarțoase. 

„Ca şi în alte locuri de pe teritoriul țării noastre, în judeţul 
Bihor apar rezerve importante de calcare compacte, care în trecut 
erau utilizate în mai mică măsură pentru producerea varului. 
Necesităţile de dezvoltare industrială au impus cunoașterea 
acestor resurse, fapt ce a contribuit la deschiderea unor mari 
cariere la Cărpinet şi Chistag. Aceste calcare se utilizează ca 
fondanţi în siderurgie, pentru producţia de var, iar mai recent 
pentru ciment (la Combinatul de materiale de construcţii de la 
Aleşd). - 

: În zona de deal și de cîmpie formațiunile neogene şi cuater- 
nare, precum și cele mai vechi din fundament conțin bogății 
destul de însemnate. În primul rînd se remarcă cărbunele (lignit) 
din bazinul Barcăului, care se întinde și pe teritoriul județului 
Sălaj. Lignitul se exploatează din zona deluroasă de la nordul 
Munţilor Plopișului, în localitățile : Borumlaca, Vărzari, Cuzap, 27 

Budoi, Popeşti şi Valea Cerului. O zonă mai puţin extinsă 
cu lignit apare în bazinul Crișului Repede, în apropiere de 
Bratca, la Valea Crişului. 

De puţină vreme, în urma unor cercetări geologice de detaliu, 
au fost puse în evidenţă şi au intrat în exploatare resursele de 
petrol de la Suplacu de Barcău, pe baza cărora, la rafinăria din 
aceeaşi localitate, se obţin produse de calitate superioară. În 
zona dealurilor de pe stînga Barcăului, ca urmare a unor pro- 
cese de oxidare a hidrocarburilor, apar resurse importante de 
nisipuri bituminoase, care se exploatează în prezent la Derna 
şi Budoi. 

Apele destul de repezi, ce coboară de pe pantele vestice 
ale Munţilor Apuseni, aduc cantități însemnate de pietrișuri 
şi nisipuri pe care le depun în zona mijlocie şi inferioară a 
riurilor. Ca urmare a acestui fapt şi a necesităților pentru indus- 
tria materialelor de construcţii, au apărut balastiere impor- 
tante, mai ales pe Crișul Repede, la Oșorhei și Sintandrei. 

În legătură cu structura de profunzime, mai ales la contac- 
tul cîmpiei cu Dealurile Crișene, se semnalează prezența apelor 
termale și minerale. O serie de foraje executate la Oradea au 
stabilit că aceste ape, cu o temperatură pînă la 870 (la gura 
sondei), sînt rezultatul gradientului geotermic (de numai 24,5 m 
la Oradea). Apele de suprafaţă pătrund în substrat pînă în zona 
calcarelor triasice fisurate, de unde, apoi, vin spre suprafaţă. 
De aici concluzia că apele termale n-au nici o legătură cu unele 
presupuse fenomene eruptive. 

Bogăția de ape termale, care apar în zona urbană şi subur- 
bană a oraşului Oradea, a favorizat apariția Complexului balneo- 
climateric Băile Felix — Băile 1 Mai. Ca urmare a constituen- 
ților mineralogici, a radioactivităţii şi a agentului termic, la 
care se adaugă apropierea de orașul Oradea (7 km), complexul 
s-a dezvoltat în mod deosebit în ultimii ani. 

Asemenea ape termale au mai fost identificate la Răbă- 
gani, Tămășeu, Chișlaz, Săcueni, Balc etc. 

La Tinca, în legătură cu formațiunile cristaline şi torto- : 
niene, apar ape minerale de tipul bicarbonatate, calcice, magne- 
ziene, sodice, carbogazoase, ce au o mineralizare cuprinsă între 
2,45 şi 5,25 g/l. Mineralizarea cea mai mare o are izvorul nr. 3; 

care este şi arţtezian. Această apă este indicată în cura externă 
pentru afecţiuni ale aparatului locomotor, ale sistemului nervos 
periferic și ginecologie, iar în cea internă pentru afecţiuni ale 
tubului digestiv şi ale glandelor sale anexe. 

Avînd în vedere resursele destul de însemnate ale subsolului 
judeţului, rezultă că apar condiţii favorabile de dezvoltare 
a acestei părți a teritoriului ţării noastre. Judeţul Bihor se 
remarcă, la nivelul scării naţionale, prin resursele de bauxită, 
argilă refractară şi prin apele termale, care se pretează la utili- 
zări mai intensive. 


CLIMA 








Trăsăturile de ansamblu ale timpului şi climei sînt condi- 
ționate, în general, de circulaţia atmosferică a maselor de aer, 
de poziția geografică a judeţului și de modificările pe care le 
impun particularitățile reliefului. Astfel, teritoriul judeţului, 
fiind domeniul de influenţă a circulaţiei vestice, care transportă 
mase de aer oceanic, umede și reci, se caracterizează printr-un 
climat temperat continental moderat. 


Etajarea verticală a reliefului, precum și anumite particu- 
larităţi locale, cum ar îi orientarea diferită a povîrnișurilor, 
diferența de calibru a văilor, orientarea diferită a culmilor mun- 
toase, gradul de acoperire cu păduri, albedoul diferit al supra- 
feţei terenului, provoacă o mare varietate a nuanţelor de climă 
şi microclimă. 

În cadrul procesului de interacţiune dintre factorii meteoro- 
logici (radiativi şi dinamici) cu factorii geografici locali, un rol 
deosebit îl joacă pentru clima judeţului ascensiunea forțată a 

maselor de aer vestice pe povirnișurile Munţilor Apuseni, fapt 
ce provoacă însemnate nuanţțări în valoarea şi regimul tempe- 
raturii aerului, umezelii atmosferice, precipitațiilor, presiunii 
aerului etc. 

Temperatura aerului se caracterizează prin mari variaţii 
ale valorilor medii şi extreme. Această situație este determinată, 
în cea mai mare parte, de procesele de răcire adiabatică, care 
au loc pe povîrnișurile vestice ale Munţilor Apuseni, datorită 
rolului de baraj natural pe care-l joacă ansamblul muntos în 
calea advecţiei maselor de aer vestice. Drept urmare, apar modi- 
ficări însemnate, de la vest la est, a valorii temperaturii aerului. 

Astfel, pe întreaga suprafaţă a Cîmpiei Crişurilor, precum 
şi în părțile joase ale dealurilor piemontane, media anuală are 
valori cuprinse între 10 şi 11*C (fig. 9). Pe măsură ce relieful 
creşte în altitudine, valoarea temperaturii scade, pentru a fi 
între 8 şi 10*C pe dealurile Marghitei, ale Dumbrăviţei, ale 
Dernei, ale Oradiei, precum şi pe dealurile situate la periferia 
munţilor Pădurea Craiului, Bihorului și Codru-Moma. 

În munţii joşi al Plopişului, ai Pădurii Craiului și ai Codrului- 
Moma, temperatura medie anuală este mai scăzută, ea fiind 
cuprinsă între 7 şi 8*C, ca să ajungă în Munţii Bihorului între 2 
şi 7*C, iar pe cele mai înalte culmi muntoase chiar sub 2*C. 

* Destăşurarea izotermelor lunii ianuarie relevă o particula- 
ritate deosebit de însemnată a regimului temperaturii aerului, 
Astfel, în Cîmpia Crișurilor şi Dealurile Marghitei, valoarea 
lunară este cuprinsă între —1 şi —2*C. În schimb, pe unele 
zone din est, cu altitudinea reliefului mai mare, în loc ca valoarea 
temperaturii aerului să scadă, pe măsură ce altitudinea relie- 
ului creşte, întilnim valori mai ridicate, cuprinse între 0* şi 
—1"C. Este cazul părți vestice a Dealurilor piemontane ale 
Pădurii Craiului, a părții estice din Depresiunea Holodului, 
a Depresiunii Beiuşului şi a părţii vestice din Dealurile piemon- 
tane ale Codrului. După această răsturnare a valorii, temperatura 
medie a lunii ianuarie urmează modul normal de descreştere, 
pe măsură ce relieful creşte în altitudine. Cauza acestui aspect 
trebuie căutată în prezența unei inversiuni de temperatură 
în Depresiunea Panonică, care influenţează şi regimul tempe- 
raturii din Cîmpia Crișurilor. În rest, Dealurile piemontane 

Fig. 9. — Repartiția anuală 

Crişene au valori cuprinse între —1 şi —3*C; Munţii joși între 
—2 şi —4*0; Munţii Bihorului între —4 și —8"C, în timp ce 
regiunea cea mai înaltă a Masivului Biharea prezintă valori 
cuprinse între —8 şi —10“C. 

Izotermele lunii ianuarie, lună caracteristică pentru ano- 
timpul de iarnă, relevă că diferența de temperatură dintre 
cîmpie şi munţi este destul de redusă. Acest aspect, care subli- 
niază caracterul moderat al climatului temperat continental 
din cuprinsul județului, este subliniat şi mai mult de desfășu- 
rarea izotermelor lunii iulie, lună caracteristică pentru anotim- 
pul de vară. Astfel, prezenţa maselor de aer vestice, mai răco- 
roase, nu permit dezvoltarea unor temperaturi ridicate în 
cadrul cîmpiei, ceea ce face ca diferența de temperatură dintre 
această unitate şi regiunile muntoase înalte să nu fie prea mare. 

Drept urmare, în cîmpia Crişului Negru, a Crişului Repede şi 
mai puţin în cea a Barcăului întîlnim valori între 21 și 22*C. 
Valorile încep să scadă în zona de dealuri şi în Cîmpia Barcău- 
lui, între 16 şi 18*C; în munţii joşi între 14 şi 16*C; în Munţii 
Bihorului între 8 şi 14*C. 

Demn de remarcat este faptul că vremea cea mai rece de pe 
cuprinsul județului este condiționată de invazia maselor de aer 
arctic, iar vremea foarte călduroasă din timpul verii de pre- 
zența maszlor de aer tropical venit din Africa de nord. Maxima 
absolută d> temperatură a fost înregistrată la Diosig, la 18 august 
1952, fiind de 40*C, iar minima absolută la Oradea, de —29%C, 
la, 24 ianuarie 1942, ceea ce relevă, şi pe această cale, că ampli- 
tudinea maximă de temperatură apare în Cîmpia Crișurilor. 

Pe lingă aspectele semnalate mai sus, trebuie să arătăm un 
element d>osebit de însemnat pentru agricultura județului, şi 
anume perioada cînd poate să apară prima şi ultima zi eu 
îngheţ. Din urmărirea observaţiilor făcute, rezultă că prima zi 
cu îngheţ poate să apară în prima decadă a lunii octombrie, pe 
culmile Bihorului, şi în prima decadă a lunii noiembrie, în 
Cîmpia Salontei. La rîndul ei, ultima zi cu îngheţ poate să fie 
în Cîmpia Crișurilor în ultima decadă a lunii aprilie, iar în 
regiunile de munte în prima decadă a lunii mai. 

Precipitaţiile. Repartiția şi regimul precipitațiilor atmos- 
ferice sînt strîns legate, mai ales, de valorile umezelii aerului 
şi de gradul de înnorare, care variază în funcţie de etajarea relie- 
fului pe verticală. Drept urmare, precipitaţiile atmosferice 
prezintă o creștere sensibilă a cantităţii lor, pe măsură ce relieful 
creşte în altitudine. 


Astfel, dacă în Cimpia Salontei media anuală este între 
500 şi 600 mm, în restul Cîmpiei Crişurilor ea este între 600 şi 
700 mm, în zona de dealuri între 700 şi 1 000 mm, în munţii 
joși între 1 000 şi 1200 mm, ca în Munţii Bihorului să depă- 
şească 1 400 mm (fig. 10). 

Urmărirea acestor valori ne demonstrează că teritoriul 
județului, datorită influențelor vestice, primeşte o cantitate 
suficientă de precipitații necesare dezvoltării vegetației. 

În timpul iernii, precipitaţiile cad sub formă solidă. Şi în 
acest caz s> poate urmări rolul important pe care-l joacă destă- 

şurarea în trepte a reliefului în clima județului. Astfel, numărul 
anual de zile cu ninsori este cel mai redus în Cîmpia Crișurilor, 
unde, în medie, el poate fi cuprins între 15 şi 20 de zile, iar cel 
mai mare, pe crestele Munţilor Bihorului, de peste 80 de zile. 

Vîntul. Regimul vîntului este determinat de caracterul, 
succesiunea şi frecvenţa sistemelor barice şi a proceselor circula- 
ției atmosferice din ţara noastră. O influență deosebită o are 
relieful Munţilor Apuseni, care provoacă modificări esenţiale 
ale direcţiei şi vitezei vîntului. 


Din urmărirea datelor de observaţii s-a ajuns la concluzia 
că, în județ, vinturile de sud sînt cele mai frecvente, avind o 
proporţie cuprinsă între 28,1%, în decembrie, şi 17%, în august. 
Frecvența lor creşte o dată cu începutul toamnei, devine domi- 
nantă în timpul iernii şi se atenuează în perioada de vară. 33 

Dominația vîntului din sectorul sudic în timpul iernii este condi- 
ționată de activitatea ciclonilor din bazinul Adriatic, care 
traversează Depresiunea Panonică spre nordul Europei. 

Vînturile de nord au o frecvență medie cuprinsă între 
14,9%, în martie, şi 8,6%, în septembrie, fiind condiţionate 
de formarea anticiclonului nord-european sau a briului de mare 
presiune ce se stabileşte între anticiclonul ruso-siberian și cel 
azoric. În aceste situaţii, este favorizată pătrunderea pînă în 
judeţul nostru a aerului de origine polară sau arctică, aproape 
tot timpul anului. 

Frecvența vînturilor de vest variază între 20,3 %, în oc- 
tombrie, şi 8,1 %, în februarie. Deoarece în timpul iernii frec- 
vența lor este minimă, iar vara şi toamna maximă, credem că 
ele reprezintă brize de munte, care coboară din masivele mun- 
toase spre Cimpia Crișurilor. 

În concluzie, urmărind repartiţia și regimul diferitelor 
elemente climatice, dintre care am prezentat numai pe cele mai 
semnificative, putem să individualizăm pe cuprinsul judeţului 
trei regiuni cu particularităţi climatice distincte : 

Clima Cîmpiei Crișurilor este condiționată de faptul că 
frecvent cîmpia este acoperită cu aer temperat maritim. Prin 
prezența spaţiului carpatic, în est, ea este ferită de invaziile 
aerului rece continental. 

_În timpul verii, potenţialul termic este relativ ridicat, 
faţă de alte cîmpii din ţara noastră, deoarece masele de aer ves- 
tic sînt mai răcoroase. În timpul iernii, partea mai înaltă a cîm- 
piei are temperatura aerului ceva mai ridicată decît partea sa 
joasă. 

Cantităţile anuale de precipitaţii cuprinse între 500 şi 
700 mm cad 115—130 de zile pe an, fiind mai abundente în 
lunile mai şi iunie. 

Deoarece nu are intervale de uscăciune şi secetă excesivă 
în timpul verii, Nici geruri intense şi persistente iarna, clima, 
acestei regiuni este deosebit de favorabilă culturilor agricole, 

iar în partea mai înaltă a ei chiar dezvoltării pădurilor de fo- 
ioase. 

Clima dealurilor piemontane este condiționată de frecventele 
ascensiuni ale aerului umed din vest şi de intensificarea dez- 
voltării norilor. Toate acestea duc la un regim al variației tem- 
peraturii aerului mai moderat decît în cazul cîmpiei. 

Datorită fragmentării reliefului, iarna au loc pe văi şi în 
depresiuni unele acumulări de aer rece, în timp ce părțile mai 
înalte ale reliefului sînt acoperite de aer mai cald. În cazul 
Dealurilor piemontane ale Bihorului apare, datorită rolului de 
barieră climatică a Munţilor Apuseni, un microclimat carac- 
terizat prin temperaturi mai ridicate în timpul iernii, ceea ce 
favorizează dezvoltarea unei flore termofile. 

Cantităţile anuale de precipitaţii cresc de la vest spre est, 
de la 700 mm la peste 800 mm. | 

Clima, dealurilor este favorabilă. dezvoltării pădurilor de 
foioase. 

Clima munților este condiționată de faptul că tot timpul 
anului munţii sînt expuși circulației dominante a ciclonilor ves- 
tici şi advecţiei maselor de aer temperat maritim. Perturbaţiile 
termodinamice pe care le provoacă masele de aer determină o 
diferenţiere a climei pe diferite etaje. 

În general, clima munţilor se caracterizează printr-un 
regim mai moderat al oscilaţiilor temperaturii aerului. Tem- 
peratura medie anuală, cu excepția celor mai înalte culmi, se 
menține pozitivă, ceea ce permite dezvoltarea vegetației îo- 
restiere. 

Iarna, gradienţii termici verticali au valori medii reduse, 
în schimb, vara, din cauza dezvoltării curenților ascendenți şi a 
răcirii adiabatice corespunzătoare a aerului, ei au valori mari. 

Masivele muntoase fiind expuse frontogenezei şi advec- 
ției maselor umede din vest sînt frecvent acoperite cu nori, din 
care cad ploi intermitente, de lungă durată, ceea ce condiţio- 
nează o medie anuală ridicată (între 1 000 şi 1 400 mm). 


Fă 

- Condiţiile naturale, reprezentate prin alcătuirea geologică a 
terenurilor, particularităţile reliefului, ale climei, ale vegetației 
şi ale solurilor, precum şi activitatea antropică, desfăşurată în 
decursul timpului, determină, în urma interacțiunii lor, exis- 
tența şi aspectele pe care le îmbracă acest însemnat element 
din peisajul geografic al județului Bihor. 

Drept urmare, în cuprinsul judeţului pot fi individualizate, 
ca forme de manifestare, ape subterane, rîuri şi lacuri. 

Apele subterane de pe teritoriul judeţului prezintă o mare 
varietate, în funcție de condiţiile litologice, structurale, elima- 
tice, precum şi de particularităţile drenării și dinamicii lor. În 
acest sens, pot fi deosebite ape cu caracter freatic fără presiune 
hidrostatică, situate în apropierea suprafeţei. terestre, într-o 
zonă activă din punct de vedere al bilanţului hidrologic, şi ape 
de adincime, care apar în orizonturile acvifere cu presiune 
hidrostatică, din care motiv apa are în foraje un caracter ascen- 
sional sau în unele cazuri chiar artezian. 

Dinamica apelor cu caracter freatic, precum și poziţia lor 
în cadrul strucțurii teritoriului impun deosebirea a trei cate- 
gorii de manifestare : ape suprafreatice, ape freatice propriu- 
zise şi ape de stratificație fără presiune hidrostatică. 

Apele suprafreatice sînt răspindite aproape pe întreaga 
suprafață a teritoriului, fiind legate de prezenţa păturii de sol 
sau a depozitelor deluviale în cadrul cărora ele se acumulează. 

Fiind cantonate în zona de aerație, apariția şi dinamica 
lor este în funcție de condiţiile meteorologice, respectiv de pe- 
rioadele anului bogate în umiditate, cînd cantţitatea precipi- 
tațiilor depăşeşte evaporabilitatea. Drept urmare, în Cimpia 

Crișurilor şi în zona Dealurilor piemontane Crişene, caracteri- 
zate printr-o umiditate variabilă, apele suprafreatice apar mai 
ales primăvara, cînd precipitațiilor bogate li se adaugă şi to- 
pirea zăpezilor ; ele dispar, într-o oarecare măsură, începînd cu 
luna aprilie, pentru a se dezvolta din nou în timpul toamnei. 
În schimb, regiunea montană, cuprinsă în zona de umiditate 
bogată, prezintă ape suprafreatice aproape tot timpul anului. 


Apele freatice propriu-zise sînt prezente deasupra celui mai 
superficial strat impermeabil, au un regim care depinde în mare 
măsură de condiţiile climatice, iar zona de alimentare coincide 
cu aria lor de răspîndire. 


Apele de stratificație fără presiune hidrostatică pot fi întil- 
nite în regiunea Dealurilor piemontane Crişene şi în spațiul 
muntos, acolo unde văile rîurilor s-au adîncit mult în depozitele 
sedimentare, condiționind un drenaj adînc. Ele fiind situate la 
adincimi mai mari ca în cazurile precedente, regimul lor depinde 
în mai mică măsură de condiţiile climatice, alimentîndu-se din 
apele freatice propriu-zise. 

La rîndul lor, apele de adincime sînt situate în orizonturile 
acvifere cu presiune hidrostatică, ceea ce condiţionează carac- 
terul lor ascensional, sau uneori chiar artezian, în foraje. Regi- 
mul lor depinde de structura geologică, de posibilităţile de 
alimentare din pinze freatice superioare şi, în foarte mică măsură, 
de condiţiile climatice. 

Ele sînt legate de prezența formațiunilor sedimentare 
neogene şi cuaternare, reprezentate prin nisipuri, argile și marne, 
cu structură torențială, ce intră în alcătuirea cîmpiei şi a dea- 
lurilor, fiind absente în formațiunile paleozoice şi mezozoice ale 
spațiului muntos. În general, aceste ape au o mineralizare redusă, 
ceea ce creează posibilitatea să fie utilizate în alimentarea cu 
apă potabilă a unor localităţi, ca de exemplu Salonta, Beliu, 
Beiuş, Diosig etc. 

Un caz particular îl reprezintă apele de adincime legate de 
gistemul de falii, care afectează subasmentul din vestul Munţilor 
Apuseni. Astfel, asistăm la venirea spre suprafață fie a unor 
ape intens mineralizate, cum este cazul celor carbogazoase de la 


Tinca, fie a unor ape termale, cum este cazul la Oradea, Băile 
Felix, Băile 1 Mai sau Răbăgani. 

Riurile din cuprinsul judeţului aparţin bazinului hidro- 
grăfic al Crişurilor. Repartiția, orientarea şi regimul lor sînt 
dictate de condiţiile fizico-geografice ale unităţilor naturale pe 
care ele le străbat. Dintre acestea, un rol deosebit îl joacă relieful, 
care, fie direct, fie indirect, prin unele modificări aduse clima- 
tului şi vegetației — datorită etajării lui pe verticală —, impune 
anumite particularităţi rețelei hidrografice. 

Din bazinul hidrografic al Crișurilor, teritoriul judeţului 
este străbătut de riurile Ier, Barcău, Crişul Repede, Crișul Negru 


_Şi afluenții acestora. 


Ierul pătrunde pe teritoriul judeţului în avale de Andrid 
şi reprezintă cel mai tipic rîu de cîmpie din vestul țării. Acest 
fapt este condiționat de panta redusă de scurgere, care deter- 
mină apariţia în lunca largă a rîului a unui complex de bălți şi 
mlaştini. Prin lucrările de regularizare ce se întreprind în faza 
actuală, constînd din realizarea unor canale de drenare, indigu- 
irea cursului și lacuri de acumulare (Andrid, Galoşpetreu şi 
Şimian), zonele inundabile sau înmlăştinite vor putea fi folo- 
site, întru totul, în agricultură. 

Barcăul, cu izvoarele în zona nord-estică a Munţilor 
Plopișului, pătrunde pe teritoriul județului după ce a străbătut 
defileul sălbatic de la Marca. Străbate de la est la vest depresiu- 
nea asimetrică a Suplacului, străjuită de dealurile Bistrei şi ale 
Dumbrăviţei, după care taie în curmeziș, pînă la fronțiera de stat, 
Cimpia Barcăului, printre maluri joase, pe care le poate depăși 
foarte uşor, la ape mari. Acest ultim aspect a determinat 
necesitatea ca în apropierea frontierelor de stat să fie îndiguit 
pe circa 18 km. 

În cuprinsul judeţului primeşte cei mai însemnați afluenţi 
din sud, cum ar fi: Valea Bistra, valea Ghepișului, cu izvoarele 
în Munţii Plopişului şi valea Almașului și a Bihariei, cu izvoarele 
în Dealurile Oradiei. Aportul de ape în colector, realizat de aceşti 
afluenţi, este destul de redus, cu toate că media anuală a preci- 
pitațiilor, cuprinsă între 600 şi 800 mm, este destul de însem- 
nată. Cauza trebuie căutată în suprafețele bazinelor, care sînt 
destul de puţin extinse în suprafață. Din nord, Barcăul primeşte 
valea Inolului, valea Egerului, Valea Rece şi valea Sînnicolau- 
lui, al căror aport de ape în colector este și mai neînsemnat. 

Încă în avale de defileul de la Marca, Barcăul străbate un 
şes aluvial, unde panta de scurgere este foarte redusă. Datorită 
acestei situaţii, profilul longitudinal al rîului este de echilibru 
relativ, iar cursul apei leneș și meandrat. 

Crişul Repede pătrunde în judeţ în avale de Negreni, cu 
aspect de rîu de munte, datorită defileului sălbatic pe care l-a 
sculptat; în calcarele Pădurii Craiului, pină la Vadu Crișului. În 
acest; sector de defileu, excepţional de pitoresc, riul își poartă 
apele vijelios, datorită pantei accentuate de scurgere. Numeroase 
sînt, cazurile cînd în albia rîului apar repezişuri, care sînt condi- 
ționate fie de unele rupturi de pantă din lungul profilului lon- 
gitudinal, fie de apariția locală a unor modificări în duritatea 
rocilor intersectate. 

Din avale de Vadu Crișului, riul străbate pe la poalele 
Munţilor Plopișului depresiunea asimetrică a Vadului, iar de la 
Oradea, Şesul Tisei. Dacă în cadrul depresiunii panta de scurgere 
este destul de accentuată „ceea ce-i permite să aibă un curs destul 
de repede, de la Oradea, valoarea ei scade, ceea ce imprimă 
rîului un curs leneș, printre maluri joase. Acest ultim aspect 
permite ca la ape mari să producă inundaţii, ceea ce a impus 
ea, pe ultimii 24 km de pe teritoriul nostru, cursul să fie indiguit. 

Pe cuprinsul judeţului bazinul rîului este asimetric, de- 
oarece afluenții săi cei mai viguroşi îi primeşte de pe partea 
stîngă. Astfel, din Munţii Bihorului primeşte cel mai însemnat 
afluent, valea Iada, rîu tipic de munte, cu panta de scurgere 
accentuată şi debit însemnat. Din Munţii Pădurea Craiului 
primeşte valea Brătcuţei, care aduce un volum însemnat de ape 
în colector, datorită alimentării sale dintr-o zonă carstică. În 
rest, afluenții din partea stîngă, cu izvoarele în Dealurile Pădurii 
Craiului, sau cei din dreapta, cu izvoarele în munții şi dealurile 
Plopișului, nu sînţ importanţi din punct de vedere al aportului 
de ape, deoarece în bazinele lor de recepţie, reduse în suprafaţă, 
cad precipitaţii mai puţine. 

Crișul Negru reprezintă riul cel mai însemnat atît datorită 
mărimii bazinului său de recepție, cît şi faptului că acesta este 
cuprins, aproape în totalitatea; sa, în limitele județului. 

După ce izvoreşte din Masivul Biharea, riul străbate pină 
la frontieră Depresiunea Beiuşului, o zonă de defileu, Depresiu- 

nea Holodului şi Cîmpia Tisei. De la izvoare şi pînă la Săliște 
de Vașcău, rîul curge, de la'est la vest, printr-o vale îngustă, 
în formă de V, cu albia minoră redusă. Panta accentuată de 
scurgere, precum şi numeroasele repezişuri imprimă rîului un 
caracter tipic de munte. De la Săliște de Vașcău și pină la Uileacu 
de Beiuş, Crișul Negru străbate, de la sud-est la nord-vest, 
pe la poalele Munţilor Codrului, depresiunea asimetrică a Beiu- 
şului, în cadrul căreia prezintă sectoare de curs leneș și meandrat, 
întrerupte de repezișuri condiționate de aluviunile depuse în 
colector de către afluenții de dreapta. Își recapătă vigoarea 
între Uileacu de Beiuş şi Şoimi, de-a lungul defileului sculptat 
în calcarele mezozoice ale Codrului, unde panta de scurgere 
are o valoarea mai mare. După ce rîul a străbătut defileul, 
albia. sa majoră se lărgește în Depresiunea Holodului pînă la 
4+—5 km, de unde străbate Cimpia Tisei, la început pe o direcţie 
sud-vestică pînă la Tămaşda şi apoi nord-vestică pînă la fron- 
tiera de stat. Atît în zona depresionară a Holodului, cît şi în 
Cimpia Tisei, panta redusă de scurgere imprimă riului un curs 
leneș. În cîmpie, malurile joase prin care-și poartă riul apele 
erau frecvent depăşite la inundaţii, ceea ce a condiționat nece- 
sitatea realizării unur diguri pe o lungime de circa 52 km. 

Crişul Negru este alimentat de un bazin colector cu o supra- 
față de circa 4 450 km?. E] are un vădit aspect asimetrie, condi- 
ţionat de afluenții ce coboară din Munţii Bihorului şi din Pădurea 
Craiului, cu mult mai viguroși decît cei ce-și adună apele din 
Munţii Codru-Moma. 


Astfel, din Munţii Bihorului, colectorul primește Crişul 
Băiţei, cu izvoarele în Masivul Bihariei, Crişul Pietros, care 
prin afluentul său valea Galbena colectează apele din zona carsti- 
că a Padișului, şi valea Nimăeștilor cu izvoarele în partea nordică 
a Bihorului central. Datorită mărimii bazinelor colectoare, a 
pantei accentuate de scurgere din sectoarele lor superioare, a 
gradului mare de acoperire cu vegetație, a substratului petrografice 
impermeabil şi, mai ales, datorită cantităţii însemnate de preci- 
pitaţii care cad (media anuală între 800 mm, în Depresiunea 
Beiușului, și 1 400 mm, în munţi), aportul de ape în Crişul Negru 
este deosebit de însemnat. 

Din Munţii Pădurea Craiului, Crişul Negru primeşte ca 
afluenţi văile Roșia şi Holodul. Deși cantitatea de precipitaţii 
care cade în bazinele acestor afluenți este mai redusă 
(800—1 000 mm), faptul că ei drenează, în bună parte, regiuni 
carstice face ca aportul lor de ape să fie destul de însemnat. 
Tot ca afluenţi de dreapta trebuie semnalaţi şi cei ce-şi adună 
apele din Dealurile Pădurii Craiului. Cantitatea redusă de preci- 
pitaţii pe care o primesc în bazinele lor colectoare — în jur 
de 700 mm, media anuală —, precum și substratul petrografice 
neogen, care permite infiltrarea, fac ca aceste riuri să participe 
într-un mod redus la alimentarea cu ape a Crişului Negru. 
În această categorie se încadrează valea Rîpa și valea Gurbe- 
diului. 

Din partea stingă, Crişul Negru primeşte o serie de afluenţi 
din Munţii Codru-Moma. Astfel, din Moma, mai ales din zona 
carstică a Vașcăului, un aport însemnat de ape îl aduc în colec- 
tor valea Brihenilor şi izvorul Boi. Ultimul colectează apele 
piriului Ponor, care se pierd printr-un sorb, ca să apară apoi 
sub forma unui izvor vocluzian la Vaşcău. La rindul lor, valea 
Tărcăița şi valea Finişului aduc ape în colector din Munţii 
Codrului. În general, aportul afluenților de stînga este mai 
puţin însemnat, deşi cantitatea de precipitaţii, în jur de 700— 
800 mm, gradul accentuat de acoperire cu păduri, precum și 
substratul petrografic, în parte, impermeabil, pledează pentru 
o altă situaţie. Cauza, credem, trebuie căutată în suprafața 
redusă a bazinelor colectoare. 

Nu putem încheia această prezentare a aspectelor hidro- 
grafice pe care le prezintă riurile din cuprinsul judeţului fără 
ca să amintim și de aspectele pe care le îmbracă afluenții de 
stinga ai Canalului Colector Crișuri, precum şi ai reţelei hidro- 
grafice amenajate. 

În primul caz, sîntem în prezenţa unor cursuri de apă cu 
caracter temporar care drenează Cimpia Miersigului și care se 
varsă în Canalul Colector. Datorită precipitațiilor reduse, în jur 
de 600 mm media anuală, şi a substratului petrografice permea- 
bil, aportul lor de ape este mai însemnat doar la topirea zăpezilor 
şi cu ocazia unor ploi torențiale, în timpul verii. Panta redusă 

de scurgere le imprimă un curs leneș şi meandrat, în cadrul 
unor maluri joase. 

Reţeaua hidrografică amenajată a început să fie realizată 
începînd cu cea de a doua jumătate a secolului trecut. Execu- 
tarea ei a fost determinată, pe de o parte, de necesitatea dimi- 
nuării efectelor provocate de inundațiile periodice, iar pe de 
altă parte pentru scoaterea unor zone joase de sub excesul de 
umiditate. Aceste zone funcționau ca bălți, mlaştini sau tere- 
nuri slab productive, din cauza stagnării apelor în cea mai 
mare parte a anului. Drept urmare, pentru prevenirea inunda- 
ţiilor au fost amenajate o serie de canale mari, iar pentru dese- 
care, un sistem de canale mici. 

Un asttel de canal de dimensiuni mari este Canalul Colector, 
cu punctul de priză la Tărian, care leagă Crișul Repede de 
Crişul Negru, în vecinătatea localităţii Tămaşda (fig. 11). El 
parcurge Cimpia joasă a Crișurilor pe o distanță de 61,18 km, 
interceptînd şi cursurile de ape ce coboară din Cimpia Mier- 
sigului. 

Un alt caz îl prezintă Canalul Cermei — Tăut, care inter- 
ceptează rîurile ce coboară din Dealurile Codrului și Cîmpia 
Cermeiului. | 

Din amunte de Tăut s-a amenajat Canalul Culişer, ce se 
alimentează din Crişul Negru, după care străbate, la noi în 
ţară, Cîmpia Salontei pe o distanță de 41 km. 

Pentru desecare au fost realizate o serie de sisteme, dintre 
care amintim : sistemul de pe malul sting şi drept al Canalului 
Colector, care cuprinde o suprafață de 593 km?; sistemul de 
desecare Sacal din bazinul hidrografic al Crişului Repede, care 
adună apele de pe o suprafaţă de 30,20 km? ; sistemul de desecare 
de pe malul sting şi drept al Barcăului, care colectează apele 
de pe o suprafaţă de 115 km?. În valea Lerului, pentru redarea 
unor terenuri agriculturii, s-a amenajat un complex de desecare 
reprezentat prin canale și zone lacustre de acumulare. 


Deşi s-au efectuat aceste lucrări ameliorative, în cîmpie 
mai sînt frecvente încă zone cu exces de umiditate, datorită 
inundaţiilor, stagnării apelor în zonele joase ale reliefului, 
precum și prezenței apelor freatice aproape de suprafaţa tere- 
nului. Toate acestea duc la intense procese de gleizare, lăco- 

Fig. 11. — Canalul Colector la Tărian (îoto Gr. P. Pop). 


viştire şi salinizare a solurilor, respectiv la scoaterea lor din 
producţia agricolă. Totodată, trebuie subliniat faptul că, la 
ape mari, digurile pot; fi depășite, datorită împotmolirii albiilor 
cu aluviuni. În funcţie de această situaţie, credem că excesul 
de umiditate din cîmpie trebuie îndepărtat nu numai prin 
crearea de canale de desecare, ci şi prin lucrări de reținerea 
apelor în bazine de retenţie, amplasate în cadrul dealurilor, şi 
printr-o acțiune susținută de reîmpădurire a teritoriului. 

Rîurile, constituind una din cele mai importante bogății 
naturale ale judeţului Bihor, reclamă cunoașterea lor sub toate 
aspectele. Drept urmare, se impune ca, pe lingă cunoașterea 
aspectelor hidrografice, să se cerceteze regimul scurgerii lor, 
atît din punct de vedere cantitativ, cît şi din punct de vedere 
al repartiției teritoriale, regimul termic al apelor, regimul feno: 
menelor de îngheţ și chimismul apelor. 

Scurgerea. Formarea şi regimul scurgerii în bazinele hidro- 
grafice arătate este un proces complicat, care rezultă, pe de o 
parte, în urma acţiunii interdependente a factorilor fizico- 
geografici, iar pe de altă parte, în urma acţiunii modificatoare 
a activității omului. Dintre factorii fizico-geografici, cel. mai 
important rol îl are clima, care, prin regimul precipitațiilor, 
determină posibilitatea apariţiei scurgerii, în bună parte chiar 
al regimului ei. Restul factorilor fizico-geografici au şi ei un rol 
însemnat, deoarece aceștia reprezintă însăși condiţiile bazi- 
nului în care are loc scurgerea. Dintre ei, un rol însemnat, în 
cazul nostru, îl joacă relieful, pentru că prin zonalitatea sa verti- 
cală impune modificări esenţiale tuturor factorilor fizico-geo- 
grafici. Drept urmare, în bazinul Crişurilor, din care fac parte 
riurile care străbat teritoriul judeţului, este bine conturată. 
legătura, dintre scurgere şi desfăşurarea pe verticală a peisajului 
natural. 

Din cercetările efectuate s-a constatat că cea mai mare 
scurgere medie multianuală specifică se întilneşte în zona mon- 
tană a judeţului, mai ales în bazinul Crişului Negru, unde poate 
atinge 30—35 1/s/km2?. Acest fapt se datorește precipitațiilor 
bogate care cad în bazinele colectoare (1 400 mm media anuală), 
pantelor accentuate de scurgere şi substratului petrografice 
impermeabil, în bună parte. Cea mai redusă scurgere se întil- 
neşte în zona joasă a Cîmpiei Tisei (3 1/s/km?), unde precipi- 
taţiile sînt puţine, în jur de 600 mm media anuală, pantele de 
scurgere foarte puţin accentuate, iar substratul petrografice: 
permeabil. 

În timpul unui an, volumul maxim scurs este, în general, 
primăvara, din martie pînă în mai, cînd se scurge circa 40—45%, 
din volumul anual. Pentru bazinele situate în zonele de dealuri 
și mai ales de cîmpie, volumul maxim de scurgere este mai 
timpuriu, adică în lunile februarie—aprilie, ajungînd la circa. 
15—50% din volumul anual. Scurgerea maximă provine din 
topirea zăpezilor, care se produce concomitent cu căderea unor 
precipitații. Uneori ea mai poate avea loc şi datorită căderii 

44 unor precipitații abundente, în timpul primăverii şi al verii. 

Volumul minim de apă scurs are loc în timpul verii și la 
începutul toamnei, cînd se scurge, în medie, circa 7—14% din 
volumul anual. 

Ca urmare a regimului scurgerii din bazinele hidrografice, 
rîurile care străbat judeţul prezintă însemnate variații în ceea ce 
priveşte debitul lor lichid. În acest sens, s-a constatat că debi- 
tele medii multianuale prezintă o creştere de la izvor la vărsare 
şi de la cursul Barcăului la cel al Crişului Negru. Citeva exemple 
sînt deosebit; de semnificative. Astfel, dacă Barcăul la postul 
Nuşfalău înregistrează 1,65 m3/s, la postul Sălard atinge deja 
valoarea de 5,37 m*/s; Crişul Repede prezintă la postul Vadu 
Crişului 19,6 m3/s, iar la Oradea 23,1 m3/s; Crişul Negru, la 
postul Suşti 2,16 m3/s, ca la Zerind să înregistreze 29 m/s. 

În ceea ce priveşte debitele maxime, s-a evaluat că, pentru 
o asigurare de 1%, pe Barcău, la postul Sălard, poate fi atins 
debitul de 300 m*/s, pe Crişul Repede, la Oradea, 970 m3/s, iar 
pe Crișul Negru, la postul Zerind, 700 m/s. 

În ceea ce priveşte debitele minime, s-a considerat că, la 
o asigurare de 80%, debitele minime zilnice din perioada aprilie — 
noiembrie pot fi pe Beretău de 0,28 m3/s, la postul Sălard; 
pe Crişul Repede de 1,60 m*/s, la postul Oradea; pe Crișul 
Negru de 1,30 m3/s, la postul Zerind. 

Scurgerea de aluviuni. Procesele de denudâţie din bazinele 
hidrografice, precum şi acțiunea de eroziune a riurilor în cadrul 
albiilor determină formarea unei scurgeri solide de-a lungul 
arterelor fluviatile. Ea se poate manifesta prin aluviuni în sus- 
pensie şi aluviuni tirîte pe fund. În apele ce străbat județul 
au fost cercetate numai aluviunile în suspensie. 

Astfel, debitul mediu multianual de aluviuni în suspensie 
la postul Sălard, pe Barcău, este de 3,50 kg/s ; la postul Oradea, 
pe Crişul Repede, de 7,48 kg/s; la postul Zerind, pe Crișul 
Negru, de 6,03 kg/s. În ceea ce priveşte scurgerea medie multi- 
anuală specifică de aluviuni în suspensie, din cercetările efectuate 
s-a ajuns la concluzia că ea este sub 0,50 t/ha/an, în regiunile 
de cîmpie, între 0,50 şi 1,00 t/ha/an în regiunile de dealuri și 
munţii joşi, pentru a scade din nou în cele mai înalte regiuni 
ale Munţilor Bihorului sub 0,50 t/ha/an. Valoarea mai ridicată 
a scurgerii din zona de dealuri poate fi explicată prin prezența 

unui substrat petrografice mai uşor de erodat, în condiţii de 
povârnișuri mai înclinate. În cîmpie, deşi materialul petrografic 
este friabil, lipsa unor procese de eroziune în suprafață, dato- 
rită slabei înclinări a terenurilor, reduc mult din cantitatea 
de aluviuni ce ar putea să intre în rîuri. La toate acestea se 
mai adaugă și cantitatea mică de aluviuni pe care o pot 
transporta rîurile prin cîmpie, datorită vitezei reduse de scurgere. 

Trebuie însă subliniat că riurile de munte, mai ales afluenții 
de dreapta ai Crişului Negru, datorită puterii accentuate de 
transport, aduc în zonele joase o cantitate însemnată de alu- 
viuni tîrîte pe fund, din care, prin depunere, se formează șesuri 
aluviale. 

Chimismul apei. Caracteristicile chimice ale apelor din jude- 
ţul Bihor sînt determinate de factorii naturali (alcătuirea geochi- 
mică a terenurilor, regimul de scurgere etc.) şi de activitatea 
social-economică desfăşurată în bazinele hidrografice, în raport 
cu resursele solului şi subsolului (agricultură, industrie, urba- 


„nism). 


Drept urmare, apele din judeţ aparțin clasei apelor bicar- 
bonate calcice, cu conținut scăzut de cloruri și sulfați. Apele 
au saturația în oxigen cuprinsă între 85 şi 99%, mineralizare 
mică (reziduu fix 40—260 mg/l), materii în suspensie puţine 
şi pH între 6,4 şi 7,5. Între aceste limite, factorii naturali şi 
cei social-economici locali aduc modificări însemnate... 

Regimul termic al apei rîurilor depinde, în cea mai mare 
măsură, de temperatura aerului. Drept urmare, variaţia tempe- 
raturii apei, atît în timpul unei zile, cît şi în timpul anului, este 
asemănătoare cu cea a temperaturii aerului. Singura diferență 
care apare constă în evoluţia temperaturii apei, care este cu 
mult mai lină, datorită căldurii ei specifice mai mari. Astfel, 
datorită inerției, în prima parte a anului (lunile I— VII), valorile 
temperaturii apei sînt mai mici decît ale temperaturii aerului, 
în timp ce în partea a doua a anului (lunile VIII—XII), valorile 
temperaturii apei depășesc pe cele ale aerului. 

Urmărind evoluţia temperaturii apei în timpul anului, 
se constată că procesul de încălzire începe din luna martie, 
atinge valorile cele mai mari în luna august, în luna septembrie 

se produce o scădere bruscă a temperaturii, pentru ca în luna 
noiembrie să apară primele tendințe spre 0*C. 

În ceea ce privește temperatura medie multianuală, s-a 
constatat că ea are valori din ce în ce mai ridicate cu cit altitu- 
dinea reliefului scade. Astfel, întîlnim o zonă cu valoarea medie 
multianuală mai mică de 8*C, care cuprinde cursurile superioare 
ale rîurilor ce străbat zona cea mai înaltă a judeţului, o zonă 
cu valori cuprinse între 8 şi 10*C, care caracterizează rîurile 
situate în regiunile de dealuri, o zonă cu valoarea multianuală 
mai mare de 10*C, care cuprinde sectoarele inferioare ale riurilor 
situate în Cîmpia Tisei. 

Regimul fenomenelor de îngheț. Atunci cînd în masa apei 
riurilor se instaurează un bilanț caloric negativ, ca urmare a 
scăderii temperaturii aerului sub 0*C, apar fenomenele de îngheț. 
Ele se manifestă prin gheaţă la mal, scurgeri de sloiuri şi pod 
de gheaţă. Din datele de observaţie existente s-a constatat 
că producerea fenomenelor de îngheţ are loc în proporție de 
90—100% din ani. 

Apariţia şi dispariția fenomenelor de îngheţ este dictată 
de tipul maselor de aer care se instalează deasupra teritoriului. 
Astfel, dacă la sfîrșitul toamnei parvin mase de aer de origine 
arctică, apariţia fenomenelor de îngheţ poate avea loc în prima 
decadă a lunii noiembrie, în zona muntoasă a bazinului, şi în 
a doua sau a treia decadă a lunii noiembrie, în zona de dealuri 
şi cîmpie. În condiţiile acţiunii maselor de aer de origine atlan- 
tică, mai calde şi umede, apariția fenomenelor de îngheţ este 
întîrziată sau acestea pot să nici nu apară. 

Răcirea continuă a temperaturii aerului determină formarea 
podurilor de gheaţă, fie prin unirea gheții la ma], fie prin unirea 
sloiurilor de gheaţă, care cresc în dimensiune. Pe alocuri, con- 
dițiile locale pot produce perturbații în ceea ce priveşte formarea 
podului de gheață. Astfel, pantele accentuate de scurgere ale 
riurilor din zonele de munte explică apariția mai rară a podului 
de gheață în cursurile superioare ale riurilor, deşi condiţiile 
climatice sînt mai aspre. 

Spre sfîrşitul iernii, temperatura aerului fiind pozitivă, 
fenomenele de îngheț slăbesc 'în intensitate şi încep treptat 
să dispară. Procesul începe cu dispariția podului de gheaţă, 

care are loc, în medie, în prima decadă a lunii februarie, în zonele 
joase ale judeţului, și în cea de a doua decadă, în regiunile mai 
înalte. 

Cele mai tîrzii dispariţii ale fenomenelor de îngheț au loc 
în prima decadă a lunii martie, pentru regiunile de dealuri 
şi cîmpie, și în decada a doua sau a treia a aceleași luni, pentru 
rîurile situate în regiunea montană a judeţului. 


Lacurile sînt cantonate în zona de cîmpie şi munte a jude- 
ului. Din punct de vedere genetic ele sint naturale şi artifi- 
ciale. 

În trecut, lacurile naturale erau cu mult mai numeroase. 
Lucrările de drenare, care au fost efectuate pentru scoaterea 
zonelor joase de sub excesul de umiditate, au dus la dispariţia 
unui însemnat număr de lacuri şi la zvîntarea cuvetelor lacustre. 
Dintre ele, au mai rămas pînă în zilele noastre doar cîteva mai 
însemnaâte, cum ar fi Lacul Şerpilor şi Lacul cu Stuf din veci- 
nătatea Salontei. 

Lacul Şerpilor are o suprafaţă de peste 10 ha şi o adîncime 
maximă de aproximativ 3 m. Regimul apei este instabil, deoarece 
în verile secetoase apele se retrag, menținîndu-se doar în cîteva 
ochiuri, unde adîncimea lacului este maximă. 

Lacul cu Stuf are o suprafață aproximativă de 12 ha şi 
adîncimea maximă în jur de 3 m. 

Mult mai importante, însă, sînt lacurile artificiale. Dintre 
acestea, menționăm pe cele mai însemnate, atît datorită dimen- 
siunilor lor, cît şi a utilizării lor în economia judeţului. 

Astfel, în vecinătatea localităţii Cefa s-a amenajat un com- 
plex lacustru piscicol, format din 14 heleşteie şi două bazine de 
iernat, care ocupă o suprafață de 670 ha (fig. 12). Lacurile sînt 
alimentate din cursuri de apă și prezintă oscilații mari de nive- 
luri, de la an la an, o dată cu umplerea lor primăvara, cînd 
cuprind volumul maxim de apă, şi toamna, cînd volumul este 
zero, datorită evacuării apei din heleşteie. 

În sudul complexului lacustru de la Cefa au fost amenajate, 
tot în Cimpia joasă a Crişurilor, lacurile piscicole de la Inand, 
Mădăras, Homorog şi Tămașda. Lacurile principale de la Inand 
au o suprafață amenajată de 164 ha, repartizată pe 9 bazine; 


https://biblioteca-digitala.ro 





Fig. 12. — Complexul piscicol Cefa, vedere parţială (foto Gr. P. Pop). 


cele de la Mădăras au o suprafață de 30 ha, amenajată pe 3 
bazine ; lacurile de la Homorog cuprind 105 ha, distribuite 
pe 4 bazine, iar cele de la Tămaşda totalizează 206 ha, reparti- 
zate pe 7 bazine. Alimentarea cu apă a heleşteielor se face 
din Crişul Repede, prin intermediul Canalului Colector, şi din 
Crişul Negru, prin Canalul Culișer. 


În cadrul cimpiei înalte mai poate fi semnalat lacul Şauaieu, 
amplasat în spatele unui baraj pe Valea Nesecată. Suprafaţa 
totală a lacului este de 43 ha şi este utilizat pentru scopuri 
economice locale. 


Datorită interesului ştiinţific determinat de prezența în 
lac a unei faune şi flore de apă caldă (Melanopsis parreyssi, 

Fig. 13. — Lacul Peţa de la Băile 1 Mai (foto I. O. Berindei). 


Nymphea lotus var. termalis), trebuie amintit lacul Peţa din 
vecinătatea Oradiei (fig. 13). În faza actuală, apele lacului, care 
ocupă o suprafață de 4 188,4 m?, sînt menținute datorită unor 
stăvilare ridicate pe cursul rîului Peţea. Adîncimea medie a 
lacului este de 0,40 m, iar cea maximă 4,5 m. Datorită unei 
surse termale ascendente, temperatura apei variază între 
26 şi 30*C. 

Tot datorită interesului ştiinţific mai poate fi amintit şi 
Tăul Mare din Masivul Biharea, ale cărui ape s-au adunat 
într-o excavaţie nivală (fig. 14). 

Fig. 14. — Lacul nival Tăul Mare din Masivul Cucurbăta 
(foto I. O. Berindei). 

Vegetaţia. Sensibilă la cele mai mici variaţii climatice, vege- 
taţia din cuprinsul judeţului se grupează în asociaţii, ţinînd 
seama mai ales de acest factor fizico-geografic. Ca urmare, 
în funcţie de climat, fondul dominant alei este central-european. 51 

Etajarea climatului în funcţie de desfășurarea reliefului 
impune o zonalitate verticală deosebit de evidentă în reparti- 
zarea vegetației. 

Pe lîngă acești factori principali, o serie de factori secundari, 
ca de exemplu orientarea și expunerea culmilor, particulari- 
tățile microclimatice, structura petrografică, particularitățile 
chimice ale unor soluri, poziția în apropierea suprafeţei tere- 
nurilor a apelor freatice, existența locală a unor acumulări 
de ape, au dus la conturarea unor aspecte particulare în carul 
zonelor de vegetaţie. La toate acestea, trebuie să mai adăusăm 
şi acţiunea omului, care a intervenit ca un factor deosebi de 
activ în modificările permanente ale vegetației naturale. 

În funcţie de etajarea condiţiilor fizico-geografice existente 
şi de intrepătrunderea acestora, în cadrul județului se destă- 
şoară, de pe cele mai înalte culmi muntoase ale Bihorului pînă 
în Cimpia Tisei, o vegetaţie subalpină, o vegetație a domeniului 
forestier şi o vegetație de silvostepă (fig. 15). 

Vegetaţia subalpină este prezentă pe cele mai înalte culmi, 
dintre care Cucurbăta — Piatra Grăitoare, ce se desfăşoară 
între 1 700—1 848 m, reprezintă teritoriul cel mai caracteristic. 
Ea se dezvoltă în condiţii ecologice defavorabile, caracterizate 
prin temperaturi medii anuale coborite, în jur de —2"C, prezenţa, 
unei pături de zăpadă care durează 6 luni, vînturi permanente 
şi intense, perioadă scurtă de vegetaţie (în jur de 3 luni), soluri 
acide și sărace în substanţe nutritive. În funcţie de condiţiile 
ecologice arătate, vegetația este reprezentată prin pajiști şi 
tufărişuri subalpine. Pajiştile sînt atît primare, cît și secundare, 
în urma defrişării terenurilor, şi sînt constituite din elemente 
floristice diferite. Astfel, afară de speciile dominante, ca iarba, 
stîncilor (Agrostis rupestris) şi păruşca (Festuca supina), apar : 
gramineele — păiuşul pestriț (Pestuca violecea), țăpoşica (Nardus 
stricta), firuţa (Poa media); dicotiledonatele — pătrunjelul 
de munte (Ligusticum mutellina), ridichioara (Sieversia montana), 
pătlăgina (Plantago gentianoides) ş.a. 

Aceste elemente floristice alternează, pe alocuri, cu tută- 


rișuri tirîtoare, dintre care cel mai reprezentativ este jneapănul 
52 (Pinus montana). 

lig. 15. — Harla vegelaliei (după Marte geobolunică. scara 1: 500. 000, 1960). 


LE Vegetație alpină: 7, Pajişti și tufărişuri alpine terenuri agricule pe locul pădurilor de gorun; 12, 

interioare ; II. Vegetație montană: > păduri de păduri de stejar pedunculat: 17, terenuri aurtociă 
molid; 3, pajiști montane secundare pe locul pă- pe locul pădurilor de stejur; 14, păduri de cer și 
durilor de serii 4, păduri amestecate din fau zirniţă ;15, terenuri agricole pe locul pădurilor de 
molid şi brad; 5, păduri de fa mo mtane; 6, pa- cer și girniţă; 16, terenuri agricole şi pajişti în 
jişti montane ini e în parte terenuri agricole; lunci; 77, păduri de saleim indeosebi pe nisipuri; 
7, păduri de fag, de dealuri şi podișuri ; $, alternan- 15, terenuri agricole şi pajişti stepice pe locul pă- 


ță de păduri de fag şi vorun; III, Vegetație de durilor de foioase; 19, vegetaţie halotilă conti- 
dealuri și cîmpii: 9, terenuri agricole și pajiști nentală; 20, vegetaţie de nisipuri continentale. 
secundare; 10, păduri de gorun pe dealuri; 71 

Vegetaţia domeniului forestier are extensiunea cea mai mare, 
fiind localizată în regiuni foarte variate din punct de vedere 
geomorfologie, climatic şi pedologice. Astfel, de 1a petice de păduri 
care apar răzleţite chiar şi în cîmpie, vegetaţia domeniului fores- 
tier o găsim pe terasele văilor şi interfluviile dealurilor, pînă 
sub pajiștile alpine, în condiţii climatice ce sînt exprimate 
prin temperaturi medii anuale cuprinse între 1 şi 8*C, prin preci- 
pitații medii anuale cuprinse între 600 şi 1 400 mm. 

În funcţie de desfăşurarea pe verticală a factorilor ecologici, 
în cadrul domeniului forestier al judeţului putem să individua- 
lizăm etajul coniferelor, etajul fagului şi etajul stejarului. 

Etajul coniferelor este prezent în regiunile 
muntoase cele mai înalte, avînd altitudinea cuprinsă, în general, 
între 1 000 şi 1700 m. Clima acestui etaj se caracterizează 
printr-o vară destul de scurtă, răcoroasă şi umedă şi iarna rece, 
cu zăpezi abundente. 

Anumite exigențe climatice condiționează compartimen- 
tarea acestui etaj pe anumite esențe. Astfel, în partea cea mai 
înaltă a etajului, cum ar fi povirnişurile vestice ale masivelor 
Cucurbăta — Piatra Grăitoare, Măgura Vînătă, zona Padişului, 
povîrnișul vestic al Masivului Cirligați, precum şi pe văile mai 
umbrite apar pădurile de molid (Picea ezcelsa), adesea fără ames- 
tec cu alte specii lemnoase, ceea ce le conferă o înfățișare destul 
de monotonă şi uniformă din punctul de vedere al participării 
speciilor lemnoase, dar de un farmec deosebit pentru peisajul 
montan. Cu toate acestea, pe alocuri, mai pot să apară, ca specii 
lemnoase, paltinul de munte (Acer pseudoplatanus), bradul 
(Abies alba) etc., iar în cadrul parterului, slab reprezentat dato- 
rită caracterului sumbru şi întunecos al pădurii, muşchi verzi, 
afinul ( Vaceinium myrtillus), merișorul etc. 

În contrast cu solul umbrit, pajiștile care se formează în 
poieni naturale sau antropice, pe locul pădurilor de molid, sînt 
pline de lumină şi etalează o vegetație ierboasă mezoiilă abun- 
dentă, dominată de păiuşul roşu (Festuca rubra var. fallaz), 
de ţăpoşică (Nardus stricta) ş.a. Un astfel de caz, extins în supra- 
faţă, îl întîlnim în cadrul pasului Virtopul (1 295 m). 

La altitudini mai joase și în locurile mai însorite ale culmilor 
Piatra Aradului, Chicera, Ciripa, Piatra Calului, Stîna de Runc, 53 

Ponorel ete., din Munţii Bihorului, apar pădurile amestecate 
de fag cu rășinoase. Climatul în care se dezvoltă aceste păduri 
este mai puțin aspru decît în cazul precedent. Datorită influen- 
ţelor climatice vestice, verile sînt umede (precipitațiile depă- 
şesc 800 mm media anuală) şi răcoroase, iar iernile destul de 
reci, cu zăpezi abundente. 

Pe văile umbrite care coboară spre Crișul Negru sau spre 
Crişul Repede putem să găsim aceste păduri la altitudini mai 
mici decît făgetele pure. Speciile lemnoase caracteristice care 
formează arborete amestecate sînt fagul (Pagus silvatica), 
molidul (Picea excelsa) şi bradul (Abies alba). Ca şi în cazul 
precedent, stratul arbustiv este slab dezvoltat. Pe alocuri, 
poate fi întîlnit alunul (Corylus avellana), păducelul (Crataegus 
monogyna) şi altele. 

Pajiştile secundare, care se îormează pe locul acestor păduri, 
sînt bogate în graminee şi diverse dicotiledonate. Dominante 
şi tipice sînt grupările cu iarba vîntului (Agrostis tenuis), în 
amestec cu păiuşul roșu (Festuca rubra var. fallaz) şi adesea, 
în urma păşunatului intens, cu țăpoşica (Nardus stricta), care 
scade mult din valoarea economică a pajiştilor. 

Etajul fagului. Aria de răspîndire a fagului se 
suprapune culmilor muntoase din Munţii Bihorului, care stră- 
juiesc Depresiunea Beiuşului, precum şi zonelor mai înalte 
din munții Codru-Moma, Pădurea Craiului şi Plopişului, cuprinse 
în general între 600 şi 1 000 m. Nu rare sînt cazurile cînd aceste 
limite — mai ales cea superioară — sint depășite dacă condi- 
ţiile ecologice ale etajului sînt realizate. 

Caracteristic pentru acest etaj este predominarea pădurilor 
pure de fag (Fagus silvatica). Pe lîngă fag apar în cantitate 
mică, în partea superioară a etajului, molidul şi bradul, iar în 
partea inferioară, gorunul (Quercus petraea), carpenul (Carpinus 
beiulus), ulmul ( Ulmus campestris), trasinul (Prazinus excelsior) 
şi altele. 

Stratul de arbuşti este de obicei slab dezvoltat în făgete. 
Pe alocuri, mai ales la limita inferioară, poate fi întîlnit alunul 
(Corylus avellana), cornul (Cornus mas) şi altele. 

Pajiştile de pe locul pădurilor de fag sau din poieni consti- 

54 tuie cele mai preţioase fineţe şi păşuni din domeniul forestier. 

În compoziţia acestora predomină : graminee — iarba vîntului 
(Agrostis tenuis), peptănăriţa (Oynosurus cristatus), tremură- 
toarea ( Briza media), păiuşul de livezi (Festuca pratensis), ovăs- 
ciorul de munte (Arrhenatherum elatius) ; ierburi  mezofile, 
central-europene — spilcuța (Chrysanthemum leucanthemum), 
pătrunjelul de cîmp ( Pimpinella sazifraga), clopoţeii (Campanula 
patula) ; leguminoase, îndeosebi specii de trifoi, și altele. Cele 
mai extinse suprafeţe din aceste pajiști le întîlnim pe rama ves- 
tică a Munţilor Bihorului, pe zonele cele mai înalte ale dealurilor 
piemontane care străjuiesc Depresiunea Beiușului, în Pădurea 
Craiului şi Munţii Plopişului, unde prezența lor este legată de 
dezvoltarea aşezărilor. 

Înspre partea inferioară a etajului, scăderea precipitațiilor 
a condiționat prezenţa alternanţei de păduri de fag cu păduri 
de gorun sau a pădurilor amestecate de fag cu gorun. 

În primul caz, pădurile de fag cresc pe povîrnișurile nordice 
şi estice sau pe văile umbroase, în timp ce gorunul ocupă povir- 
nişurile sudice şi vestice, care sînt mai luminate şi în general 
mai uscate. 

În cel de al doilea caz, speciile dominante sînt în amestec, 
cărora li se mai poate asocia carpenul, frasinul şi altele. Ambele 
aspecte ocupă zonele cu altitudine mijlocie din munții Codru- 
Moma, Pădurea Craiului și Plopişului, precum şi părțile mai 
înalte ale dealurilor piemontane. 

Etajul stejarului. Existenţa acestui etaj dela o 
altitudine de 70 m pînă la 500 m este legată de prezenţa unui 
climat mai blind, caracterizat prin veri calde, cu umiditate 
suficientă (500—600 mm media anuală), ierni mai puţin frigu- 
roase, fără prea multă zăpadă şi cu amplitudini termice mode- 
rate. Astfel, reliefurile mai înalte din cadrul acestui etaj, cum 
sînt Dealurile piemontane ale Codrului spre Depresiunea Beiu- 
şului, porțiunile mai înalte din Dealurile piemontane ale Pădurii 
Craiului, dealurile din partea nordică a Depresiunii Vadului, 
Dealurile Oradiei, precum și partea înaltă a Dealurilor Dernei 
şi ale Bistrei, sînt ocupate de păduri de gorun. Caracteristică, 
este prezenţa dominantă a gorunului (Quercus petraea), cu 
un strat arbustiv destul de slab reprezentat, din care se întâl- 55 

nesc păducelul (Crataegus -monogyna), singerul (Cornus san- 
guinea), cornul (Cornus mas) şi altele. 

Pajiştile sînt fie mezo-xerofile, în care predomină iarba 
vîntului (Agrostis tenuis), fie xerofile, alcătuite din păiuşuri 
stepice, ca Festuca sulcata şi Festuca pseudovina, în asociație 
cu alte ierburi stepice. Zone mai extinse din aceste pajiști pot 
fi întilnite pe terasele și dealurile piemontane din jurul Depre- 
siunii Beiușului, în părțile mai joase ale dealurilor piemontane 
din nordul Depresiunii Holodului, în dealurile Oradiei, Dernei 
şi Bistrei. 

În partea înaltă a cîmpiei, cum este Cimpia Călacei, a 
Miersigului, a Sărăsigului, a Marghitei, în bazinul inferior al 
văii Roșia, pe dealurile piemontane ale Drăgotenilor şi Beiu- 
şele, din Depresiunea Crişului Negru, precum și sub formă de 
insule în Cîmpia Nirului apar puternic fărămițate păduri de 
stejar pedunculat (Quercus robur). Pe lîngă stejarul pedunculat, 
care este dominant, mai apar carpenul, ulmul, frasinul şi alte 
specii lemnoase. Stratul arbustiv este alcătuit din alun, păducel 
şi altele, iar cel ierbaceu, foarte bogat, este reprezentat prin 
coada cocoșului ( Polyonatum officinale), laptele cucului (Eupho- 
ria amygdaloides), sănișoara (Sanicula europaea) şi altele. 

În cîmpia înaltă şi mai ales în părţile mai joase ale dea- 
lurilor piemontane apar păduri de cer (Quercus cerris), gîrniţă 
(Q. fraineito) sau păduri de cer şi girniță. Stratul arbustiv este 
similar cu cel din pădurile de stejar pedunculat, iar cel ierbaceu 
bogat reprezentat prin firuța de finețe (.Poa pratensis), păiuşcă 
(Festuca pseudovina) şi altele. 

Pajiştile de pe locul fostelor păduri cuprind ca tipice gru- 
pările cu păiușuri stepice (Festuca vallesiaca, F. pseudovina, 
F. sulcata), negara (Stipa) şi altele. Demn de remarcat este 
faptul că în majoritatea cazurilor terenurile ocupate de pajişti 
au intrat în cultură, ceea ce condiționează prezenţa lor destul 
de redusă, în zilele noastre. 

Vegeiaţia de silvostepă. Silvostepa avea odinioară o largă 
răspîndire în Cîmpia joasă a Crişurilor. Activitatea de desțele- 
nire a omului, în vederea creării și lărgirii bazei agricole şi fura- 
jere, a dus la îndepărtarea vegetației naturale și chiar la modifi- 
cări esenţiale în ceea ce priveşte componenţa îloristică. Astfel, 

dintre vechile păduri de odinioară, constituite din esențe moi 
şi tari, azi nu au mai rămas decît cîteva petice, cum sînt de 
exemplu pădurile Rădvani şi Cighid. 

Dintre esenţele moi legate de existența luncilor amintim 
prezența plopului (Populus alba, P. nigra) şi a salciei (Sahz 
alba, S. cinerea, S. fragilis), iar dintre esenţele tari, gorunul 
(Quercus robus, Q. petraea), cerul (Quercus cerris), ulmul ( Ulmus 
foliacea, U. montana), frasinul (Frazinus excelsior), carpenul 
(Carpinus betulus) şi altele. 

În ceea ce privește pajiștile naturale, ele pot să fie nehalo- 
file şi halofile. 

Cele nehalofile sînt o raritate. Atunci cînd apar, cum este 
cazul cîtorva petice în Cimpia Salontei, ele sînt alcătuite fie 
dintr-o vegetație ierboasă mezohigrofilă, condiționată de pre- 
zenţa unui exces de umiditate, fie dintr-o vegetaţie ierboasă 
xerofilă și xero-mezofilă. Pentru primul caz este caracteristică 
prezenţa fitocenozelor de Agrostis alba, iar în cel de al doilea 
caz, pajiştile de Festuca sulcata. 

Pajiştile halofile sint cu mult mai numeroase, datorită 
proceselor avansate de sărăturare, care au loc în Cimpia Crișu- 
rilor. Drept urmare, pe terenurile mai umede pot fi întilnite 
pajiști cu Plantago tenuiflora, Puccinellia distans, pe terenurile 
mai puţin umede, pajiști cu FEleocharis palustris, iar pe solurile 
mai puţin sărăturate şi ceva mai umede, asociații cu specii 
de Achillea. 

Prezenţa unor facror azonali a condiţionat existența locală, 
în cadrul judeţului, a unei vegetaţii adecvate. În acest sens, 
menţionăm vegetaţia acvatică şi cea psamofilă. 

Vegetaţia acvatică a fost odinioară cu mult mai răspîndită 
mai ales în Cimpia joasă a Crișurilor. În urma drenărilor, ea 
s-a restrîns în apele puţinelor lacuri, a pescăriilor şi a canalelor, 
unde se dezvoltă luxuriant, contribuind la accelerarea proce- 
sului de colmatare a bazinelor acvatice. Ea este zonală datorită 
variației adincimii apei în lacuri. Astfel, de-a lungul malului 
se întilneşte o vegetaţie mezohigrofilă scundă, alcătuită din 
Juneus bufonius, Ranunculus repens ş.a. În apa mai puţin 
adîncă din vecinătatea malurilor apar hidrofitele, ca Rumez” 
palustris, Poa palustris, Eleocharis palusiris ş.a. Următoarea 57 

zonă este constituită din plante înalte, în următoarea succesiune : 
pipirig, papură şi trestie. Spre centrul lacului, cu ape mai 
adînci, apar hidrofitele Ceratophyllum submersum, C. demersum, 
Najas marina ş.ă., iar pe suprafața apelor plutesc specii de 
lintiţă (Lemna) ş.a. 

Vegetaţia, psamofilă este prezentă mai ales pe dunele de 
nisip din Cîmpia Nirului. Pe lingă pădurile de salcim care au 
tost plantate, vegetația naturală este reprezentată, pe alocuri, 
prin peliniță (Artemisia austriaca), ciulei (Ceratocarpus arena- 
rius), pătlăgină (Plantago îndica) ş.a. 


Solurile. Zonalitatea condițiilor fizico-geografice a impus 
ca teritoriul județului, deși relativ redus ca suprafață, să aibă 
un înveliş de sol foarte variat şi complex. 

Din cadrul condiţiilor fizico-geografice, clima și vegetaţia 
sînt răspunzătoare, în cea mai mare parte, de existenţa diferi- 
telor tipuri genetice de sol, precum şi de succesiunea lor, atît 
pe orizontală, în cadrul reliefului de cîmpie, cât și pe verticală, 
în regiunile de dealuri sau în cele montane. Totodată, anumite 
particularităţi locale ale reliefului, ale alcătuirii petrografice, 
acțiunea apelor freatice, compoziţia chimică a terenurilor, de 
vîrstă etc. pot modifica substanţial condițiile zonale de climă 
şi vegetaţie — şi, prin acestea, modul de desfășurare a proce- 
selor de solificare —, condiționînd apariția solurilor intrazonale. 

În acest sens, ţinînd seamă de factorii pedogenetici, pe 
teritoriul județului întîlnim ca soluri zonale : solurile etajului 
de pajiște subalpină, solurile domeniului forestier, solurile silvo- 
stepei, precum şi o gamă variată de soluri azonale (fig. 16). 

Solurile zonale. Solurile de pajiști subalpine 
apar în părțile cele mai înalte ale Munţilor Bihorului, respec- 
tiv în Masivul Bihariei și parțial pe Masivul Cirligaţi. 

Clima arealului în care ele se dezvoltă se caracterizează 
prin predominarea netă a precipitațiilor față de evapotranspira- 
ţie în tot timpul anului, ceea ce face ca regimul hidric să fie 
intens transpercolativ. Datorită climatului rece şi a timpului 
îndelungat de acoperire a terenurilor cu zăpadă, procesele pedo- 
genetice se desfășoară în timp relativ limitat. 

Fig. 16. — Harta solurilor (după Monografia geografică R. P. R., vol. 1, 
1960). 
1, Cernoziomuri levigate, neseparate în subtipuri ; 2, cernoziomuri levigate de fineaţă (freatic 
umede) ; 3, sol brun de pădure ; 4, sol brun de pădure podzolit (slab şi mediu); 5, sol (brun de 
pădure, puternic podzolit; 6, sol brun de pădure și sol brun de pădure podzolit; 7, solone- 
țuri; 8, lăcovişti (uneori podzolite) ; 9, soluri derno-gleice; 10, soluri de luncă; 77, nisip 
mobil și nisip slab solificat; 12, sol brun montan de pădure tipic şi podzolit; 13, sol brun 
acid montan de pădure, în diferite grade de podzolire ; 14, soluri de pajişti alpine; 15, so- 
luri roşii montane de pădure ; 16, soluri roșii montane de pădure şi rendzine montane. 

Vegetaţia sub care se formează este alcătuită din pajiști 
primare şi secundare în care predomină Agrostis rupestris, 
Festuca supina şi Nardus stricta, alternînd pe alocuri cu tutări- 
şuri de Pinus montana. 

Roca parentală este reprezentată prin produsele de deza- 
gregare a şisturilor cristaline și parțial a rocilor eruptive de pe 
interfluviile larg ondulate. 

În general, profilul solurilor este subțire, nediferenţiat, 
cu un conţinut ridicat de materie humică, formată din acizi 
fulvici şi humici, ceea ce le conferă un grad destul de ridicat 
de aciditate. 

Solurile domeniului forestier se dezvoltă 
din părţile cele mai joase ale judeţului pînă în zona subalpină, 
acolo unde pădurea întruneşte condiţii de existență. Etajarea 
climatului şi a vegetației forestiere, precum şi acţiunea altor 
factori pedogenetici condiționează și o etajare a solurilor din 
cadrul acestui domeniu. 

— Solul montan brun acid este răspîndit în zona montană 
înaltă sub păduri de molid, în condiţiile unui climat umed și 
răcoros tot timpul anului. Precipitațiile au media anuală peste 
1 000 mm, iar temperatura medie anuală în jur de 3"C. Toate 
acestea condiționează un regim hidric intens transpercolativ. Tot- 
odată,prezența povirnișurilor cu înclinări accentuate provoacă 
un drenaj natural excesiv. 

Aceste soluri se formează predominant pe rocile acide, cum 
ar fi rocile vulcanice din masivele Cîrligați şi Vlădeasa, şisturile 
cristaline din Masivul Biharia sau gresiile şi conglomeratele dis- 
puse insular în restul Munţilor Bihorului. 

Datorită acestor condiţii, procesele pedogenetice care 
au dus la formarea acestui tip de sol se caracterizează prin acu- 
mularea humusului acid și destrucția înaintată a silicaților 
primari și secundari. Deşi profilul solului este subțire, el este 
diferențiat în orizonturi. 

Prezenţa povîrnișurilor mai puţin înclinate, precum și a 
suprafeţelor cu drenaj deficitar condiționează apariţia în cadrul 
acestui sol a proceselor de podzolire, care duc la apariția solului 
montan brun acid podzolic. 

— Solurile montane brune de pădure apar în zonele ocu- 
pate de păduri de fag, păduri de amestec fag-rășinoase, molidi- 
şuri, fag-gorun şi păduri pure de gorun. 

Condiţiile climatice sînt exprimate prin precipitații ce 
oscilează între 600 şi 1 000 mm, iar temperatura medie anuală 
intre 7 şi 8*C, ceea ce condiţionează în sol un regim hidric 
transpercolativ. 

Substratul petrografic este reprezentat din roci variate 
calcaroase şi bazice, care, prin conţinutul ridicat în cationi 
bazici, limitează dezvoltarea proceselor de podzolire. 

În aceste condiţii pedogenetice se conturează principalele 
însuşiri ale solului, cum ar fi acumularea de humus forestier 
«de tip mull, levigarea sărurilor solubile, lipsa diferenţierii textu- 
rale, gradul de saturație în baze ridicat, grosimea redusă a profi- 
lului și prezenţa scheletului. 

Pe versanţii slab înclinați, pe interfluviile largi sau pe pla- 
touri apar situaţii de drenaj deficitar, care provoacă un exces 
de apă temporar şi procese de podzolire. Ca urmare, apar soluri 
montane brune podzolite. 

— Solurile brune de pădure ocupă suprafeţe însemnate din 
teritoriul judeţului, acolo unde apar pădurile amestecate de 
fag cu gorun, pădurile de gorun şi pădurile de cer şi girniţă, 
respectiv de la altitudini de 150 m, pînă la circa 700 m. 

Condiţiile climatice care dictează procesele pedogenetice 
sint cele subatlantice, caracterizate prin precipitații medii 
anuale, ce oscilează între 600 şi 1 000 mm, şi temperaturi medii 
anuale între 7 şi 10*C. Valorile mediilor anuale ale precipitațiilor 
fiind mai mari sau cel puțin egale cu cele ale evapotranspiraţiei 
potenţiale, apare în sol un regim hidric transpercolativ. Acest 
fapt, alături de temperaturile ridicate din sol, favorizează spă- 
larea sărurilor din profil, precum și un anumit grad de debazi- 
ficare a solului, deplasarea argilei pe profil şi o alterare mai 
intensă a substratului mineral. 

Substratul petrografic pe care se dezvoltă aceste soluri 
este foarte variat. Astfel, materialul parental este alcătuit din 
depozite loessoide, nisipuri daciene, argile și marne ponțiene, 
gresii miocene, depozite de terase 'cuaternare etc., care au un 
conţinut bogat în componente bazice. 61 

În funcţie de particularităţile drenajului, solurile brune 
de pădure pot să fie tipice sau podzolite. Astfel, pe terenurile 
înclinate, care au un drenaj bun, cum este cazul povirnișurilor 
piemontane, se formează solurile brune de pădure. În condiţiile 
unui drenaj deficitar, cum este cazul, în cea mai mare parte, 
la interfluviile dealurilor piemontane şi la podurile teraselor, 
apar procese de podzolire, care duc la formarea solului brun 
de pădure podzolit. 

Existenţa în aceste soluri (foarte mult răspîndite în judeţ) 
a unui orizont B argiloiluvial slab permeabil favorizează un 
drenaj deficitar de-a lungul profilului, ceea ce face ca solurile 
să prezinte fenomene de pseudogleizare. 

Solurile silvostepei. După cum am mai văzut, 
condiţiile de silvostepă apar pe suprafeţele mai înalte, ferite 
de exces de umiditate, din Cimpia joasă a Crișurilor, unde, în 
secolul trecut, această zonă de vegetaţie se desfășura încă în 
plinătatea ei. Caracteristic condiţiilor pedogenetice din silvostepă 
este cernoziomul levigat. 

Condiţiile climatice în care apar aceste soluri se caracteri- 
zează prin precipitaţii medii anuale sub 600 mm, temperaturi 
medii anuale ce oscilează între 8 și 11“C, ierni scurte şi blinde. 
Din cadrul condiţiilor climatice, un rol deosebit în geneza solului 
îl joacă regimul precipitațiilor, care se caracterizează prin scă- 
derea duratei intervalului de secetă din timpul verii. Deşi 
evaporabilitatea depășește media precipitațiilor timp de 7—8 luni 
pe an, iarna și primăvara precipitaţiile depăşesc cu mult eva- 
porabilitatea, ceea ce condiționează prezența periodică a unui 
regim hidric transpercolativ. 

Substratul parental pe care se formează cernoziomurile: 
levigate este reprezentat prin depozite loessoide, proluvii sau 
aluviuni vechi etc. 

Precipitaţiile mai bogate decît în stepă, precum şi prezența. 
vegetației lemnoase determină ca procesul de formare a solu- 
rilor să se caracterizeze printr-o spălare mai profundă a sărurilor 
solubile, ceea ce face ca aceste soluri să aibă un profil mai puter- 
nic dezvoltat decit cernoziomurile şi, în plus, un orizont inter- 
mediar B, lipsit de carbonaţi. 

În aceleaşi condiţii de climă, pe relieful slab drenat al cîm- 
piei de divagare din jurul Salontei şi cu apa freatică aproape 
de suprafață apar cernoziomurile levigate freatic-umede. Speci- 
ficul condiţiilor pedogenetice este determinat de regimul hidric 
periodice freatic transpercolativ. Ele prezintă un profil gros, 
gleizare evidentă încă din baza orizontului B şi fac trecerea 
spre lăcovişti sau soloneţuri. 

Solurile intrazonale. Pe alocuri, influenţa predominantă 
a unuia sau a mai multor factori pedogenetici locali, cum ar fi 
roca parentală, apa freatică etc., a dus la formarea de soluri 
intrazonale, care sînt răspindite, în general, sub formă de 
petice în interiorul unei zone de sol. În acest sens, semnalăm 
prezența pe teritoriul județului a rendzinelor, a lăcoviștelor, 
a solurilor halomorie şi a psamoregosolurilor. 

Rendzinele ocupă suprafeţe destul de extinse în 
munţii Pădurea Craiului și Codru-Moma, fiind condiționate de 
prezența calcarelor mezozoice. Apariţia lor mai este legată de 
condițiile de climă umedă a zonei forestiere și de existența pădu- 
rilor de gorun, fag şi fag în amestec cu conifere. Relieful consti- 
tuie un factor esenţial în răspîndirea lor. Astfel, ele se întilnese 
numai în condiții de relief accidentat, ocupînd zonele de inter- 
fluvii şi mai puţin povîrnişurile accentuate. 

Lăcoviştile apar în Cimpia Nirului şi în Cimpia 
Salontei. Procesele pedogenetice specifice sînt determinate 
de apa freatică situată la mică adincime, care urcă în perioadele 
umede ale anului pînă la suprafaţă. Frecvent, în timpul primă- 
verii, excesul de apă determină înmlăștinarea acestor soluri. 

Condiţiile climatice, caracterizate prin precipitaţii între 
500 şi 600 mm şi media anuală peste 10*C, determină un regim 
hidric alterno-exudativ. 

Vegetaţia naturală sub care se dezvoltă este reprezentată 
prin specii erbacee de îineaţă sau fineață-mlaştină ori păduri 
mezofile de amestec. Vegetaţia bogată de fineață, precum şi 
excesul de umiditate, care determină o încetinire a proceselor 
de mineralizare a materiei organice datorită unei aeraţii insufi- 
ciente, condiționează o intensă acumulare de humus. 


Solurile halomorfe apar mai ales în Cimpia 
Salontei, în sectoarele cu drenaj deficient, avînd stratul freatic 63 

situat la mică adincime și cu apă apreciabil mineralizată, 
Din grupa solurilor halomorfe, în această regiune întilnim, mai 
ales, solonețurile. De obicei, pe soloneţuri întîlnim o vegetaţie 
halofilă. Ele au un conţinut mai redus de săruri în orizontul 
superior şi mai ridicat în orizontul intermediar B. DE EA a 

Psamoregosolurile se formează în Cimpia Nirului, 
datorită prezenţei dunelor de nisip continentale, fixate mai 
ales prin păduri de salcim. Ele au un orizont superior de 10— 
35 cm grosime, brun-gălbui, nestructurat şi friabil datorită 
texturii nisipoase, și un orizont inferior, format din nisip necoeziv. 

Solurile de luncă cuprind aluviunile şi solurile 
aluviale, care s-au format în condiţiile specifice pedogenetice 
ale luncilor mai însemnate din bazinele Barcăului, Crişului 
Repede şi Crișului Negru. În funcţie de dezvoltarea morfoge- 
netică a profilului de sol — de la nediferențiat pînă la slab 
diferențiat — deosebim pe luncile rîurilor, în afara celor descrise 
pînă acum, trei trepte de evoluţie: aluviuni, soluri aluviale 
propriu-zise şi soluri aluviale în tranziție spre un tip genetic 
de sol. 

Aluviunile sînt depozite aluviale depuse foarte recent de-a 
lungul riurilor sau depozitele proluvio-aluviale din conurile de 
dejecție ale torenţilor, în care procesul de solificare încă nu a 
început să se manifeste. Textura lor este în general grosieră. 

Solurile aluviale corespund stadiului incipient de solificare 
a aluviunilor din luncile rar inundate. Ele se caracterizează 
printr-un orizont superior, de 20—35 cm grosime, de culoare 
brun-gălbui închis, și unul inferior, prin care se face trecerea 
la depozitul de aluviuni. Ele prezintă o oarecare stratificaţie. 

Solurile aluviale de tranziție spre diferite tipuri genetice 
reprezintă un stadiu înaintat de evoluţie a solurilor de luncă. 
Deoarece arealul ocupat de aceste soluri este foarte rar inundat, 
se conturează clar un proces de solificare, ce are drept rezultat 
diferenţierea orizonturilor de sol. 

Proprietăţile lor sînt foarte variate, fiind condiționate de 
tipul de sol spre care ele tind să se dezvolte. 


Fauna. Poziţia geografică a judeţului condiţionează pre- 
zența elementelor faunistice terestre central-europene în regiunea 

deluroasă sau muntoasă şi a elementelor panonice în Cimpia 
Crişurilor. Ele constituie zone şi etaje faunistice ce corespund, 
aproximativ, cu zonele şi etajele de vegetaţie. 

Pauna alpină. Datorită dezvoltării reduse a golurilor alpine 
primare, nu putem vorbi de prezența unei faune caracteristice 
condiţiilor bioclimatice din această zonă. Drept urmare, ca faună 
tipic alpină amintim: rozătoare — Microtus nivalis uepius; 
păsări — dar numai vara — fisa de munte (Anthus spinolelia 
spinoletta), fluturaşul de piatră ('Tichodroma muraria muraria), 
brumăriţa (Prunella collaris collaris) ; reptile — vipera comună 
( Vipera berus), şopirla de munte (Laceria vivipara) ; gasteropode 
— Mastus venerabilis, Campylea faustina sativa etc. 

Pauna pădurilor. Mamifere ca cerbul (Cesvus elaphus 
carpathicus), ursul (Ursus arctos), rîsul (Lynz lynz) — fala 
Carpaţilor noştri — în munții județului Bihor sînt destul de 
rar întîlnite. În regiunile calcaroase mai apare jderul de piatră 
( Martes foina), iar în pădurile de ioioase şoarecele gulerat (Apo- 
demus tauricus), veverița (Sciurus vulgaris fuscoaler), lupul 
(Canis lupus), jderul de pădure (Martes martes), mistrețul 
(Sus scrofa), căprioara (Capreolus capreolus), iepurele (Lepus 
europaeus) ete. 

Pădurile adăpostesc însă o bogată faună de păsări. Astfel, 
semnalăm cocoșul de munte (Tetrao urogallus), ierunca (Tetrastes 
bonasia), buha (Bubo bubo), corbul (Corvus coraz), mierla, 
( Purdus merula), fazanul ( Phasianus colchicus) etc. 

Pauna silvostepei din Cîmpia Crișurilor este mai puțin 
bogată și variată ca cea a pădurilor. 

Mamiferele caracteristice sînt rozătoarele, ca popîndăul 
(Citellus citellus), hîrciogul (Oricetus cricetus), orbetele (Spalaz 
leucodon  hungaricus), iepurele (Lepus europaeus), bizamul 
(Ondatra zibethica) etc. 

Dintre păsări, mai răspiîndite sînt prepelița (Coturniz 
coturniz), graurul (Sturnus vulgaris), dropia (Otis tarda) ş.a, 
la care trebuie să adăugăm prezenţa diferitelor reptile, insecte 
etc. 

În cadrul faunei acvatice, o însemnătate deosebită o au 
peștii. Astfel, în pîraiele mici de munte întîlnim păstrăvul indigen 
(Salmo trutta fario), păstrăvul curcubeu (Salmo irideus), zglă- 65 

voaca (Cattus gobio), cicarii (Eudontomyzon danfordi) etc. ; 
în riurile mari de munte apare lipanul ('Thymallus thymallus ), 
mreana de munte (Barbus meridionalis petenyi) ș.a. ; în rîurile 
care străbat Dealurile piemontane Crișene caracteristic este 
poduţul (Chondrostoma nasus), cleanul ( Leuciscus cephalus), 
mreana (Barbus barbus) etc.; în riurile din cîmpie, mai des 
întîlnit este crapul (Oyprinus carpio), știuca (Esoz lucius), 
bibanul soare (Lepomis gibbosus) ş.a. 

Pe lingă ihtiofauna menţionată şi pe lîngă alte elemente 
faunistice care populează apele noastre, merită să semnalăm 
prezenţa în apele regiunilor calcaroase, deci cu un areal limitat, 
racul de munte (Astacus torrentium) şi elementul endemice din 
pîriul Peţa, Melanopsis parreyssi. 


POPULAŢIA 
ȘI AȘEZĂRILE 





Etapele populării, dezvoltarea și continuitatea așezărilor 


În cadrul arealului judeţului Bihor condiţiile mediului 
geografic au fost în mare măsură favorabile dezvoltării unor 
centre de populație încă din cele mai vechi timpuri. Anumite 
dificultăţi în fixarea așezărilor omenești au existat în partea 
cea mai coborită a Cîmpiei Crişurilor, neajunsuri care au fost 
eliminate o dată cu efectuarea unor importante lucrări de 
asanare începute încă în secolul trecut. Chiar şi în această zonă, 
pe locurile mai ridicate, apar numeroase urme ce atestă exis- 
tența unor aşezări încă de multă vreme. 

Dovezile arheologice, iar mai tîrziu cele documentare 
ne permit să afirmăm că pe aceste pămînturi populaţia a trăit, 
fără întrerupere, încă din cele mai vechi timpuri. Sa 

Urme ale paleoliticului au fost descoperite în zona calca- 
roasă a Munţilor Pădurea Craiului (peştera Vadu Crişului), 
acestea, fiind reprezentate prin resturi de pietre cioplite, oase 
şi vetre de foc. 

Perioada următoare — neoliticul — se caracterizează prin 
urme mult mai evidente, ele apărînd chiar şi în zona de cîm- 
pie a judeţului. În cadrul neoliticului pot fi separate două 
categorii de aşezări : 

— aşezările ce aparţin culturii Criș, care este considerată 
şi cea mai veche cultură agricolă de pe teritoriul țării noastre ; 
din această etapă apar resturi de ceramică, piatră șlefuită, 
bordeie şi gropi de resturi menajere; 

— aşezările din cultura Tisa, etapă în care apar resturi 
de așezări succesive, în aceleaşi locuri, marcate prin movile 
cunoscute sub numele de tell. Această cultură păstrează urme 
de ceramică grosieră şi fină. Tot acum apar unelte de piatră 
şlefuită, cu gaură pentru coadă, precum şi riîșnițe din piatră. 
Din această perioadă sînt cunoscute, printre altele, aşezările 
de la Oradea (M. Rusu, V. Spoială şi H. Galamb, 
1961, p. 159—163) şi Sîntandrei (S. Dumitraşcu şi 
N. Tăutu, 1968, p. 1—3). 

La Oradea au fost descoperite trei aşezări din această etapă 
în punctele Salca, Seleuș (M. Rusu şi colab., 1961) şi în 
Parcul Petâfi (informaţie S. Dumitraşcu), în cadrul 
cărora apar straturi succesive ale culturilor neolitice, daco-getice, 
romane şi feudale. 


Ultimele cercetări arheologice, din partea vestică a judeţului 
Bihor, atestă prezența unei perioade de trecere de la neolitic 
la. bronz. Așezările de la Girişu de Criş (S. Dumitraşcu, 
1968, p. 258—264) şi Sintanădrei (S. Dumitraşcu şi 
N. Tăutu, 1968, p. 1—3) aparţin purtătorilor culturii 
Coţofeni, în care au fost descoperite urme de ceramică grosieră 
şi ceramică fină, ornamentată cu motive geometrice, şi topoare 
din piatră perforată şi şlefuită. Tot acum apar şi unele unelte 
din cupru. 

Din epoca bronzului sînt cunoscute aşezări mai numeroase : 
Tămaşda, Ateaș (informaţii S. Dumitraşcu), Oradea (M. 
Rusu şicolab.,1961,p.159—163), Girişu de Criș (S. Dumi- 67 

traşeu, 1966)! etc. Aceste așezări sînt marcate de prezența, 
unei ceramici asemănătoare cu cea din epoca de trecere de la 
neolitic la bronz ; apar, de asemenea, şi unelte din piatră șle- 
fuită şi perforată. Specific acestei epoci este prelucrarea bron- 
zului în diferite obiecte, în special arme şi seceri, ultimele atestînd 
un anumit grad de dezvoltare a agriculturii. 

Demografic, epoca bronzului corespunde etapei de formare 
a triburilor tracice purtătoare ale culturii Otomani, specifică, 
vestului României și care corespunde, pentru Transilvania, 
cu cultura Witenberg. Numărul mai mare de aşezări descoperite 
ne permite concluzia unei concentrări demografice superioare. 

Epoca fierului apare pe cuprinsul județului prin cele două 
etape ale sale: Hallstatt şi La Tene. Prima vîrstă a fierului 
(Hallstatt) este cunoscută prin aşezări cu ceramică grosieră și 
fină lustruită, prin unelte şi arme din bronz şi din fier. Așezările 
din această etapă — Tămaşda (informaţie S. Dumitrașcu), 
Girişu de Criș (S. Dumitraşcu, 1968, p. 257) şi Sîntan- 
drei — corespund culturii Basarabi. Populaţia din Hallstatt, 
traco-dacă, care vine în contact cu populaţia villanoviană, este 
purtătoare a culturii de tip Gâva. 

În a doua vîrstă a fierului (La Tene) populaţia este formată, 
din geto-daci. Acum apar numeroase obiecte din fier, precum 
şi ceramică lucrată la roată. În această perioadă apar aşezări 
destul de numeroase, mai cu seamă în zona de deal a judeţului. 

Epoca clasică din timpul lui Burebista — Decebal se carac- 
terizează aproximativ prin aceleaşi urme arheologice ca şi 
perioada La Tene. Din această perioadă sînt cunoscute aşezările 
de la Girişu de Criș (S. Dumitraşcu, 1969) şi Oradea 
(M. Rusu şi colab., 1961, p. 159—163). 

Timpul corespunzător secolelor II—1V e.n. poate fi cuprins 
sub numele de perioada dacilor liberi din epoca romană. Pentru 
această perioadă a apărut un interesant studiu (S. Dumi- 
traşcu, 1968, p. 239—255), în care sînt descrise numeroase 
aşezări din zona de cîmpie și de deal: Belfir, Cociuba Mare, 


1S. Dumitraşcu (1966), Raporturi cronologice între culturile Olomani, 
Witemberg și Suciu de Sus pe baza stratigrafiei de la Giriş-Olcea, comunicare la 
a doua sesiune științifică a Inst. pedag. din Oradea. 

Rîpa, Tămașda, Tinca, Girişu de Criş, Livada de Bihor, Oradea 
(Salca), Sîntion, Sîntandrei etc. Săpăturile efectuate la aşezările 
amintite au scos la iveală numeroase urme arheologice. Aproape 
în toate cazurile apare ceramică fină cenușie sau cărămizie, de 
factură dacică, lucrată la roată sau cu mîna. Apar, de ase- 
menea, fragmente de chirpic, rîşnițe de calcar, gropi cu resturi 
de oase de animale, zgură, cenuşe şi cărbuni. 

La Oradea, în punctul Salca (M. Rusu şi colab., 1961, 
p. 159—163), a fost descoperit un cimitir de incineraţie repre- 
zentat prin cinci morminte, în care apare ceramică specific 
dacică, iar la Sîntion (S$. Dumitraşcu, 1968, p.239—255) 
mai multe bordeie şi o locuinţă de suprafaţă, ale cărei urme 
rezultă dintr-un strat compact de chirpic ce are imprimat urme 
de biîrne, crengi și nuiele. 

În secolele IV—VI pe actualul teritoriu al judeţului con- 
tinuă să trăiască o populaţie dacică (dacii liberi) pe cale de roma- 
nizare sub influenţa daco-romanilor din fostele provincii romane. 
Dintre așezări, care sînt cunoscute pînă în prezent, amintim : 
Oradea (punctul Salca), Girişu de Criș şi Tămaşda, în care au 
fost descoperite urme de ceramică cenuşie, uneori cu motive 
lustruite, şi ceramică cenuşie-negricioasă cu aspect zerunțuros. 
Pe lingă ceramica lucrată la roată apare și ceramica lucrată 
cu mîna, care este ornamentată cu briîuri şi alveole de străveche 
factură latenoidă dacică. 


Din perioada cuprinsă între secolele VI şi X ne sînt cunos- 
cute aşezările Girişu de Criș, Tărian, Oradea, Rohani etc. 
(informaţii S. Dumitraşcu), care erau locuite de o popu- 
lajție protoromânească, respectiv daco-romană din epoca ante- 
rioară. Așezările menţionate le cunoaştem datorită prezenţei 
unor urme de locuinţe, uneori bordeie. Avem păstrate însă şi 
locuinţe de suprafaţă, de la care a rămas chirpicul cu amprente 
de nuiele sau lodbe. Ceramica din această perioadă, lucrată la 
roată rapidă, este de culoare negricioasă-cenușie, ornamentată 
cu linii simple şi în val. 

Spre sfîrşitul perioadei apar rămăşiţe de la unele căldări 
de lut în aşezările de la Tărian, Girişu de Criş etc. (informaţie 
S. Dumitraşcu); de asemenea sînt cunoscute, în mod 
sporadic, unele obiecte de fier (unelte). 69. 

Începînd cu secolul al X-lea, populaţia românească este 
organizată în voievodatul de sub conducerea lui Menumorut 
care avea centrul în Cetatea Biharea. 

Prezentarea succintă a problemelor de evoluţie a așeză- 
rilor în perioada de la paleolitic pînă în secolul al X-lea, pe 
baza urmelor arheologice cunoscute, permite concluzia că, 
aproape în toate cazurile, populaţia a trăit în aceleaşi locuri, 
fiind vorba, deci, despre aşezări relativ stabile. 

Începînd cu secolul al XI-lea și mai ales în secolul al XII-lea 
apar, pe lîngă urmele arheologice, însemnări documentare, care 
atestă prezenţa mai multor aşezări, unele dintre ele păstrindu-se 
pînă în prezent: Biharea, Oradea şi Girişu Negru. În secolul 
al X-lea și al XI-lea populaţia de pe aceste meleaguri ,,... trăia 
în bordeie sau în locuințe de suprafață, în sate şi cătune mici, 
ducînd o viață simplă de agricultori, păstori, crescători de 
vite...” (Şt. Pascu, 1960, p. 60). De asemenea, poate fi 
consemnat faptul că în secolul al X-lea populația din Crişana 
cunoştea şi practica numeroase meşteşuguri necesare satisfa- 
cerii nevoilor primordiale de hrană, îmbrăcăminte, locuinţă, 
apărare etc. Ramura cea mai importantă era fierăritul, care 
este dovedit prin numeroasele urme descoperite : cuțite, topoare, 
ciocane, foarfeci, dălţi, rame de hirleţ, săpălige, fiare de plug, 
seceri etc. 

Dovada existenţei a numeroase așezări pe aceste meleaguri 
ne este dată şi de modul de organizare politică. Astfel, Anonymus, 
notarul regelui Bela al III-lea, ne arată că în actuala Crişană 
exista un voievodat puternic, condus de ,„,ducele'”' Menumorut, 
care cuprindea teritoriul dintre Someş și Mureș cu centrul în 
Biharea. Puterea voievodatului bihorean, care s-a opus preten- 
ţiilor triburilor străine, s-a bazat, bineînţeles, pe existenţa unei 
populaţii destul de însemnată. 

În Legenda Sancti Gerhardi se arată că populaţia din Cri- 
şana, în secolul al X-lea, se găsea pe un drum destul de înaintat 


al feudalismului, fapt ce nu ne permite să vorbim cu ușurință 


de o populaţie care n-ar fi trăit în aşezări stabile. 

După secolul al XI-lea, în mod treptat, pe fondul populaţiei 
româneşti încep să pătrundă unele elemente maghiare, fapt 
prezentat în mod obiectiv de numeroşi istorici. 

Un oarecare regres în evoluţia așezărilor este cauzat de 
invazia tătară din 1241, care a ajuns şi în Crișana. ,,Invazia 
şi stăpînirea tătară din Transilvania în anii 1241 —1242 a cauzat 
distrugeri şi jafuri de bunuri materiale, uciderea și ducerea 
multor locuitori în robie. Pentru reorganizarea Transilvaniei, 
regele Bela al IV-lea invită alți colonişti, oferind privilegii mari 
celor ce răspundeau chemării” (Șt. Pascu, 1960, p. 80). 

Numărul cel mai mare de aşezări apare, documentar, între 
secolul al XIII-lea şi al XV-lea. Apariția documentară masivă 
a așezărilor, cînd a fost organizată cancelaria de înregistrare, 
ne permite afirmaţia că acestea (aşezările) au existat pe melea- 
gurile bihorene cu mult mai înainte de această perioadă (cea 
de apariţie în documente). La nici un nivel şi în orice condiţii, 
într-un timp aşa de scurt, nu puteau să apară un număr atit 
de mare de așezări. 

Începînd cu secolul al XVI-lea se poate vorbi despre consti- 
tuirea aproape a tuturor localităţilor din arealul judeţului 
Bihor. În această perioadă şi după aceasta, numărul așezărilor 
care apar este relativ redus. 

Etapa cea mai importantă de pătrundere a unor populaţii 
străine pe cuprinsul judeţului are loc în secolul al XVIII-lea 
şi mai cu seamă în secolul al XIX-lea. În această perioadă, 
datorită parcelării unor importante suprafețe de terenuri, a 
lucrărilor de hidroamelioraţii, efectuate mai ales în Cimpia 
Crişurilor, a dezvoltării industriei şi comerțului etc., vine în 
centrele urbane şi rurale ale județului un număr destul de 
însemnat de populație maghiară, slovacă şi în mai mică măsură 
germană. Acest fapt reiese cu deosebită claritate din materialele 
statistice ale perioadei respective. Asemenea pătrunderi n-au 
schimbat fondul populaţiei autohtone, astfel că în judeţul Bihor 
coviîrşitoarea majoritate o formează românii, care trăiesc în 
deplină înțelegere cu celelalte naţionalităţi conlocuitoare. 


Dinamica, repartiția şi structura populaţiei 
Evoluţia numerică a populației județului a fost supusă 


unor fluctuații repetate, condiţionate de o serie de factori social- 
istorici (Gr. Pop şi Viorica Rusu, 1969). Ca urmare 71 

a acestora, populaţia a crescut destul de lent, ajungind să fie, 
la 1 iulie 1969, de 601 990 de locuitori. În decurs de 39 de ani 
(1930 —1969) populaţia a crescut cu numai 74 774 de persoane, 
ceea, ce înseamnă o creştere medie anuală de 1 917 locuitori. 
Sporul cel mai însemnat s-a înregistrat în perioada 1948 —1969, 
cînd populaţia a crescut de la 536 323 la 601 990 de locuitori, 
revenind pentru fiecare an un spor general mediu de 3 127 de 
persoane. | 

În legătură cu evoluția populaţiei pentru perioada ana- 
lizată (1930—1969) se constată că numărul locuitorilor din 
mediul urban a crescut de la 102 277 în 1930, la 193 861 de locui- 
tori în anul 1969, adică o creştere de 89,5%, în timp ce populația 
rurală a scăzut, în aceeaşi perioadă, cu 16 810 locuitori. Acest 
mod de desfăşurare a fenomenelor a fost cauzat, în primul rînd, 
de dezvoltarea vechilor centre urbane, mai ales Oradea, precum 
şi de apariția a numeroase oraşe noi: Aleșd, Dr. Petru Groza, 
Marghita, Nucet şi Vaşcău. 

Desprinderea tendinţelor de dinamică a populației este 
posibilă numai prin cunoaşterea sporului natural şi migratoriu. 
Cu un spor natural de 9,3%/, în anul 1969, județul Bihor se 
înscrie în categoria judeţelor ce au, în general, sporuri relativ 
reduse de populaţie. În acelaşi an sporuri mai mici n-au fost 
înregistrate decit în județele Arad, Caraş-Severin, Dolj, Mehe- 
dinți, Timiş şi municipiul Bucureşti, care din acest punct de 
vedere, după părerea noastră, pot fi încadrate tipului demografic 
bănățean. Sporul natural amintit rezultă, în același an, dintr-o 
natalitate de 21,1% şi o mortalitate de 11,809. 

Urmărirea sporului natural în arealul judeţului (fig. 17) 
ne permite citeva constatări semnificative. În primul rînd se 
remarcă faptul că centrele urbane, cu excepţia oraşelor Oradea, 
Nucet și a comunelor suburbane Sîntandrei, Sînmartin şi Aști- 
leu, se caracterizează prin sporuri naturale mai mari de 10%. 
De asemenea, partea nordică şi centrală a județului, cu puţine 
excepții (Sălacea, Cherechiu, Diosig, Balc şi Copăcel), se carac- 
terizează prin sporuri naturale de peste 5% şi, în numeroase 
cazuri, chiar de peste 10%, în timp ce în sudul judeţului valorile 
sporului natural sînt mai mici de 5% sau în cîteva cazuri chiar 
negative : Căpilna, Remetea şi Cărpinet. Din acest punct de 

Fig. 17. — Sporul natural al populaţiei (anul 1969). 


vedere partea sudică a Bihorului are afinități cu judeţul Arad, 
formînd, într-un anumit fel, o zonă de tranziţie între tipul demo- 
grafic bănăţean şi cel crişan. 73 

Cele mai mari sporuri naturale de populaţie au fost înregis- 
trate, în anul 1969, la Marghita (20,7%/0), Derna (24,7%), 
Suplacu de Barcău (18%), Sinteu (18%/0g) etc. 

Sporul migratoriu a înregistrat în anul 1969 o valoare 
negativă. Numai în 14 cazuri (oraşe și comune) sporul migra- 
toriu a fost pozitiv, venind 2 153 de persoane, iar în 81 de 
cazuri s-au înregistrat; valori negative, numărul persoanelor 
plecate fiind de 3 037. Rezultă, de aici, un spor negativ de 884 
de persoane, respectiv minus 1,4%/99. 

O analiză succintă a sporului migratoriu ne arată că acesta 
este condiţionat, în primul rînd, de crearea unor noi locuri de 
muncă. Dintre centrele urbane, au înregistrat valori pozitive 
numai orașele Oradea (12%/9), Aleşd (12,3%) şi Marghita 
(19,1%/00), în timp ce restul oraşelor înregistrează sporuri nega- 
tive: Beiuș (—9,9%), Dr. Petru Groza (—38,5%/00), Nucet 
(—35,8%00), Salonta (—0,7%/90) şi Vaşcău (—12,4%/). 

Sporuri migratorii pozitive s-au înregistrat în anul 1969 
şi în comunele Sinmartin, Sîntandrei (comune suburbane ale 
oraşului Oradea, unde populația se fixează şi navetează spre 
Oradea) şi Suplacu de Barcău (unde a apărut industria de 
exploatare şi prelucrare a petrolului). 

Din suma sporului natural (9,3%) şi a celui migratoriu 
(— 1,4990); în anul 1969, rezultă un spor general de 7,9%. 
După părerea noastră, în următorii ani sporul general are 
tendințe să scadă pînă la 6—70/9g pe ansamblul judeţului Bihor. 
Cu un asemenea spor se estimează că în anul 2 000 populaţia 
judeţului ar ajunge la circa, 730 000 de locuitori, ceea ce ar fi 
destul de puţin pentru o perioadă de 30 de ani. 


Repartiția populaţiei este condiţionată în arealul județului 
de evoluţia funcţiilor social-economice, precum şi de factorii 
de mediu, dintre care se detaşează relieful dispus în trepte 
de la est spre vest. În zona de cîmpie, chiar dacă aceasta, deţine 
o pondere mult mai redusă în comparație cu zonele de deal şi 
munte, trăiește cea mai mare parte din populaţia judeţului 
(53,6%/20). Asemenea pondere este condiţionată mai cu seamă 
de existenţa centrelor urbane mai mari și în special a orașului 
Oradea, care deţine 22,5% din populaţia judeţului Bihor. Se 

cojstată, în acelaşi timp, o mai mare aglomerare de populaţie 
la contactul cîmpiei cu Dealurile piemontane Crişene, unde 
centrele de populaţie s-au dezvoltat pe baza resurselor naturale 
din zonele de deal şi cîmpie, precum și datorită apariţiei şi 
modernizării rețelei rutiere şi feroviare. 

- Densităţile de populaţie ne arată că în judeţul Bihor numă- 
rul: populaţiei a fost relativ mare şi în urmă cu zeci de ani. 
Astfel, în anul 1930, această valoare a fost de 69,9 loc./km?, 
iar în decurs de 39 de ani, adică pînă în 1969, a crescut abia cu 
10 loc./km?. În perioada 1930—1948, densitatea a crescut 
foarte puţin, doar cu 1,2 loc./km?, în timp ce în următorii 8 ani, 
dini 1948 pînă în anul 1956, densitatea a sporit cu 5,1 loc./km?, 
ajungînd la 76,2 loc./km?. În perioada 1956—1966 apare iarăși 
o stagnare a măririi densităţii (de numai 1,6 loc./km?), iar după 
aceasta ea creşte destul de mult, ajungind la 79,9 loc./km? 
în anul 1969. 

| Cu asemenea densitate, mai mică decit media pe ţară, uni- 
tatea de care ne ocupăm se înscrie în categoria judeţelor cu den- 
sitâte medie din ţara noastră. Densitatea populaţiei, ca o conse- 
cință a concentrărilor de funcţii şi a condiţiilor de relief, :se 
prezintă foarte mozaicat în arealul judeţului (fig. 18). Valorile 
extreme sînt înregistrate la Oradea (1 418,7 loc./km?) şi Budu- 
reaga (8,3 loc./km?). O concentrare mare de populaţie apare şi 
în brașul Dr. Petru Groza (1 114,2 loc./km?). Cu densități de 
peste 100 loc./km? în .categoria centrelor urbane mai apar: 
Bejuş cu 311,9 loc./km?, Marghita cu 171,1 loc./km? şi Salonta 
cu 108,2 loc./km?, în timp ce alte oraşe se înscriu cu valori mai 
reduse — Aleşd cu 90,1 loc./km2?, Nucet cu 65,8 loc./km? şi 
Vaşcău cu 57,6 loc./km?. 

“+ Se remarcă faptul că funcţia agricolă, chiar dacă acţionează 
în zona de cîmpie, nu este hotăritoare în concentrarea populaţiei. 
Din acest motiv constatăm că în zona de cîmpie, mai ales la sud 
de Oradea, densităţile sînt mult mai reduse. La aceasta a con- 
tribuit în trecut şi forma de proprietate, care n-a permis dezvol- 
tarea de gospodării ţărăneşti în anumite zone. 

:“:În legătură cu răspîndirea populaţiei, în arealul judeţului 
sînt necesare eforturi însemnate pentru a nu se ajunge la concen- 
trări prea mari în unele zone în detrimentul altora. Aceasta se 75 

Fig. 18. — Densitatea populaţiei la 1 iulie 1969. 
poate rezolva numai printr-o chibzuită politică economică, 
care să ducă la ridicarea corespunzătoare a tuturor centrelor 
76 judeţului. 

Dezvoltarea industrială a Oradiei a contribuit la modifi- 
carea esenţială a funcţiei rezidențiale în arealul oraşului. Din 
acest punct de vedere se remarcă concentrări mari de populație 
mai cu seamă în cartierele noi, precum şi în unele cartiere recon- 
struite. Astfel, cele mai mari densități de populaţie apar în 
cartierele : Gării (11 412 loc./km2?), Aluminei (6 000 loc./km?), 
T. Vladimirescu (9 975 loc./km?), Dimitrie Cantemir (8 931 
loc./km?) etc. (Gr. Pop şiViorica Rusu, 1969). 


Structura populaţiei (structura profesională sau activită- 
țile populaţiei, populația urbană şi rurală, structura pe sexe, 
vîrsta, populaţiei etc.) reflectă destul de fidel schimbările poli- 
tice, economice şi sociale dintr-un anumit teritoriu. Cunoaşte- 
rea lor este deosebit de însemnată, deoarece, prin aceasta, 
apare posibilitatea de intervenţie pentru îndreptarea lor spre 
făgaşul dorit. 

Activităţile populaţiei îmbracă aspecte diferite de la un loc 
la altul în arealul judeţului, acestea fiind condiţionate de func- 
ţiile îndeplinite. Cu schimbarea caracterului economiei, prin 
apariția unor ramuri și subramuri noi, au loc modificări şi în 
cadrul activităților populaţiei. 

La sfîrşitul anului 1969 populaţia activă a județului a fost 
de 312 900 de persoane, ceea ce reprezintă 51,7%, din totalul 
populaţiei (604 600 locuitori). Această pondere n-a suferit modi- 
ficări esenţiale în ultimele decenii, menţinîndu-se aproximativ 
într-un raport de jumătate la jumătate. Cea mai mare parte 
din populaţia activă (88,7%) este ocupată în sfera producţiei 
materiale, în timp ce sfera neproductivă deţine o pondere 
mult mai redusă (11,3%). 

Repartizarea populaţiei active în cadrul ramurilor indus- 
triale prezintă unele caractere semnificative (tabelul nr. 1). 

Se remarcă, în primul rînd, faptul că agricultura judeţului 
deţine peste jumătate din totalul populaţiei active, iar industria, 
mai mult de o cincime. În acelaşi timp, ca o condiţie a, dezvol- 
tării învățămîntului, culturii şi artei şi a ocrotirii sănătăţii şi 
culturii fizice, ponderea populaţiei acestor ocupaţii a crescut 
în mod continuu, ajungînd, în anul 1969, la 7,3% din totalul 
populaţiei active. Se constată, de asemenea, faptul că diferenţa, 7I 

Tabelul nr. 1 


Repartizarea populaţie! aelive masculine şi feminine pe ramuri industriale în anul 1969 ! 
îi CC CEI ERE PE 707 OR | PETRI E aaa 



















































































i A Ai 
ie | Op du | Masa ur 
| i 
__1__| Industrie EL 21,9 67,5 32,5 
2 Construcţii sr 5,6 94,3 5,7 
3 Agricultură 54,2 40,7 59,3 
4 Silvicultură | 0,2 100,0 Be, 
5 |! Transporturi Ă 30 94,7 538. 
“6 | Telecomunicaţii i cai 0,5 _____58;8 412, 
? Circulaţia mărfurilor 4,6 57,3 42,7: 
| 8 Gospod. comunală şi prestări i, 
de servicii 2,7 71,4 28,6 : 
9 | Învățămint, cultură şi artă | 4,6 32.1 67.9.:.: 
10 | Ştiinţă şi deservire științifică 0,3 | 90,9 | PR 
11 | Ocrotirea sănătăţii, asistenţă 
socială și cultură fizică 2,7 33,3 66,7: : 
12. | Administraţie 0,8 65,3 ___ 341, A 
13 Alte ramuri 0,6 52,6 474 


între populaţia activă masculină și cea feminină nu este prea 
mare, fiind de numai 5,6%, în favoarea bărbaţilor. Această dife- 
rență redusă este urmarea faptului că în ramuri destul de 
importante, ca agricultură, învățămînt, cultură şi artă şi în 
ocrotirea sănătății şi cultură fizică numărul femeilor este mult 
mai mare decît al bărbaţilor (tabelul nr. 1). sa 
Răspindirea populației active pe cuprinsul judeţului este 
condiționată de prezența diferitelor funcții economice. Din 
acest punct de vedere se remarcă faptul că ponderea. cea mai 

însemnață a populaţiei active îşi desfăşoară activitatea în 
mediul rural (199 400 de persoane, respectiv 53,7%), în timp ce 
mediul urban deține numai 36,3%, din totalul populaţiei active, 
valoare destul de ridicată în raport cu numărul populaţiei 
oraşelor. Din totalul populaţiei urbane, o pondere de 58,2% 
o formează populaţia activă, iar în mediul rural aceasta deține 
18,6%, din populaţia rurală. 
Dezvoltarea industriei a contribuit la creşterea continuă 
a numărului de salariaţi, care au ajuns, în anul 1969, la 147 671 
de persoane, ceea ce reprezintă 25% din totalul populaţiei jude- 
țului. În repartiția salariaţilor pe ramuri de activitate se constată, 
că industria deține primul loc, cu 41,7% din total. Urmează, 
apoi, construcţiile cu 10,9%, agricultura cu 8,8%, circulaţia, 
mărfurilor cu 9%, învățămîntul, cultura şi arta cu 6,9%, ocroti- 
rea sănătăţii, asigurarea socială şi cultura fizică cu 5,7% ete. 
Din totalul salariaţilor, numărul cel mai mare revine 
muncitorilor, care deţin (anul 1969) o pondere de 68,4%. În 
ultimii ani, ponderea muncitorilor, din totalul salariaţilor, a 
crescut simţitor. Numărul cel mai însemnat dintre muncitori 
lucrează în industrie (51 818 persoane), după care urmează 
construcțiile (14 066 de persoane), agricultura (10 780), circu- 
lația mărfurilor (10 713) etc. De remarcat este faptul că ponde- 
rea cea mai însemnată, ca urmare a unei concentrări pronunţate 
a industriei, aparține oraşului Oradea (circa 50% din totalul 
muncitorilor industriali). 
Din analiza principalelor elemente geodemografice se ajunge 
la concluzia că, în condiţiile actuale de creştere a populaţiei, 
resursele de muncă ale judeţului sînt suficiente. În legătură cu 
acest aspect trebuie depuse, însă, eforturi pentru menținerea, 
unui număr mai mare din populația masculină în agricultura 
judeţului, a cărei pondere s-a diminuat în ultima vreme. 
Populaţia urbană şi rurală. Raportul între populaţia urbană 
şi cea rurală ne arată în mare măsură gradul de dezvoltare a 
unei regiuni. În cadrul judeţului Bihor, la 1 iulie 1969, populaţia, 
urbană din cele 8 oraşe număra 193 861 de locuitori, ceea ce 
reprezenta 32,2% din populaţia judeţului. Adăugind şi populaţia 
celor 3 comune suburbane, care se apropie foarte mult de orașe, 
prin dotările ce le caracterizează, se ajunge ca ponderea acestei 79 

categorii de populaţie să fie de 34,5 9%. Cu asemenea valok. 
chiar dacă numărul așezărilor urbane este destul de mr 
judeţul Bihor ocupă o poziţie mai modestă faţă de situţ 
generală a țării. 

În ceea ce priveşte răspîndirea populaţiei urbane se o 
stată o puternică concentrare la contactul cîmpiei cu Dealui 
Oradiei şi la intrarea în golful Vad — Borod, unde orașul Orare 
deţine aproape 70%, din totalul populaţiei urbane a județii 
(69,8%). În zona de cîmpie trăieşte, fără oraşul Oradea, nu: 
9,5%, din populaţia urbană a judeţului (Salonta cu 18 3838 
locuitori), iar restul de 20,7% din total își desfăşoară activitar 
în zona depresiunilor din vestul Munţilor Apuseni: Bu: 
(orașele Beiuş, Nucet, Dr. Petru Groza şi Vașcău), Vad — Boo 
(Aleşd) şi depresiunea de pe Barcău (Marghita). 

În comparaţie cu anul 1930, cînd populaţia urbană ret 
zenta numai 19,3%, se constată o creștere de aproape 13, 
care a rezultat din dezvoltarea oraşelor existente (Orad: 
Beiuş şi Salonta), precum şi pe seama apariţiei altor cem 
urbane (Dr. Petru Groza, Nucet, Vașcău, Aleșd şi Marghiv 

În cazul populaţiei urbane, o dinamică pronunţată a înc 
gistrat oraşul Oradea, a cărui populaţie a crescut, în decursi 
100 de ani (1869—1969), de la 28 698 de locuitori la 135 3613 
locuitori. Creşterile cele mai însemnate de populație ap 
pentru oraşul Oradea în perioada 1869—1910 și 1948—19t 

Populaţia rurală, în proporție de 67,8%, se află întru 
proces continuu de transformare, ca urmare a creşterii gradu 
de intensivitate a agriculturii şi a dezvoltării așezărilor ruri 
În foarte numeroase cazuri, populaţia rurală de pe cuprinsul ju: 
țului are condiții de viaţă asemănătoare cu a populaţiei urba: 
În această categorie pot fi încadrate aşezări din zona de cîm; 
(Tinca, Tulcea, Mădăras, Nojorid, Tărian, Sînnicolau Român, . 
harea, Diosig, Săcueni, Valea lui Mihai etc.) şi de deal (mai a 
așezările din zona minieră şi petrolieră a bazinului Barcăuli 

Tendința generală a raportului populaţiei urbană-ruri 
este în favoarea primei categorii, aceasta ca o consecinţă a sf 
rului general mai mare caracteristic pentru unele centre urbai 
a unui spor mai redus în mediul rural, precum şi datorită tend 
ței de apropiere a unor așezări rurale de cele urbane, fapt ce: 

permite, în viitorul apropiat, ca acestea să treacă în categoria 
urbanului. 

Structura pe seze a populației a suferit fluctuații puţin 
insemnate în județul Bihor, diferenţa dintre populaţia mascu- 
lină şi cea feminină nefiind, în general, mai mare de 2%. Astfel, 
in anul 1930 diferența era de numai 0,83%, populaţia feminină 
reprezentind 50,4%, iar cea masculină 49,6%. Această diferență 
s-u accentuat în mod considerabil în perioada 1940—1947, 
cind ajunsese la aproape 2%, iar după această perioadă raportul 
a inceput să se amelioreze în mod treptat. În astfel de condiţii, 
la 1 iulie 1969 populația masculină reprezenta 49,3%, iar cea, 
feminină 50,7% din populaţia judeţului. 

În legătură cu acest aspect este necesară menţiunea că 
raportul dintre populația masculină şi cea feminină nu se men- 
ține acelaşi în întregul areal al județului. Populaţia masculină, 
o depăşeşte pe cea feminină numai în cîteva zone ale judeţului, 
între care zona oraşului Oradea, a Aleşdului şi Aştileului şi 
zona minieră şi petrolieră de pe valea Barcăului. În celelalte 
cazuri, în general, populația feminină depăşeşte cu mai mult sau 
mai puţin pe cea masculină, la aceasta contribuind, în prezent, 
mai ales sporul migratoriu negativ din multe zone ale județului. 

Dominarea populației feminine este evidenţiată şi de faptul 
că în agricultura județului ponderea cea mai însemnată din 
populaţia activă o deţin femeile. 

Vîrsta populației constituie un element geodemografic de 
primă importanţă, de echilibrul acesteia depinzînd, în mare 
măsură, modul de desfășurare a activităților economice. În 
urmă cu 5—6 decenii se evidenția faptul că ponderea populaţiei 
tinere era destul de mare, de obicei peste 50% din totalul popu- 
laţici. Datorită, însă, mortalităţii exagerate din această grupă 
de virstă, şi mai ales a mortalităţii infantile, trecerea acesteia 
in grupa populaţiei adulte era mai redusă. În același timp, 
populația bătriînă reprezenta o pondere destul de neînsemnată, 
ncdepăşind, de obicei, 6%. 

Datele de recensămînt ale anului 1930 ne arată că în judeţul 
Bihor grupele de vîrstă ale populaţiei se prezentau astfel: 
între 0 şi 19 ani era 43% din populaţie, între 20 şi 64 de ani 
dl % şi peste 65 de ani numai 6%. După anul 1948, ca urmare 81 

a schimbării condiţiilor de viață, situaţia grupelor de virstă 
s-a. îmbunătăţit în mod treptat, în sensul apariţiei unui anumit 
echilibru între populaţia tînără și cea adultă şi a creşterii con- 
siderabile a ponderii populaţiei bătrine. 

Cu privire la repartiţia grupelor de virstă se constată o 
mozaicare destul de accentuată, aceasta fiind condiționată 
mai cu seamă de mișcarea migratorie din cadrul judeţului. Din 
acest punct de vedere remarcăm faptul că mai peste tot, în 
arealul judeţului, populaţia tinără reprezintă între 25 și 35%, 
iar în unele locuri merge chiar pină la 15%. În perioada de 
după 1966, ponderea populaţiei tinere a crescut destul de mult, 
aceasta ca urmare a înregistrării unor sporuri naturale însemnate 
de populaţie. 

Populaţia adultă, în contrast cu cea tinără, prezintă o 
anumită uniformitate. Aproape peste tot, zona de cîmpie a. 
judeţului se încadrează în limitele de 50—55%, excepţie făcînd 
zona orașului Oradea, unde apar valori ceva mai mari, dato- 
rită, mai ales, sporului migratoriu. În zona de deal și de munte 
populația adultă are o pondere ceva mai redusă, în comparaţie 
cu partea de cîmpie a judeţului. 

Condiţiile de viață tot mai bune contribuie la sporirea 
populaţiei bătrîne, a cărei pondere a crescut de la circa 6% în 
1930, la peste 14%, în anul 1969. În răspîndirea acestei grupe 
de populaţie se constată o uniformitate şi mai pronunţată în 
comparaţie cu precedenta ; aproape peste tot ponderea popu- 
laţiei bătrîne este cuprinsă între 15 şi 20%, excepţie de la aceasta 
apăriînd în zona oraşului Oradea şi în cîteva comune, care înregis- 
trează valori între 10 şi 25%. 

În legătură cu acest aspect facem remarca necesităţii 
păstrării unui anumit echilibru între grupele de vîrstă, care este 
absolut. necesar în balanţa forței de muncă. 

Analizînd structura pe vîrstă şi pe sexe a așezărilor urbane 
se constată, în aproape toate cazurile, că numai în prima grupă 
de virstă (0—20 ani) populaţia masculină o depăşeşte pe cea 
feminină. 

Structura naţională a populaţiei este o reflectare a mişcă- 
rilor de populaţie ce au avut loc mai cu seamă în secolul al 
XIX-lea. 

Așezările omeneşti 


Cu privire la această problemă, pentru județul Bihor, 
există studii puţine (Şt. Manciulea, 1931 şi 1941; 
Ş$. Opreanu, 1945; Aurelia Susan, 1967 şi Gr. 
Pop, 1910). Important este faptul că o serie de cercetări 
arheologice şi documentare (D. Popescu, 1956; M.Rusu, 
V. Spoială şi H. Galamb, 19%1; S. Dumitrașcu, 
1968; Şt. Pascu, 1960; Şt. Manciulea, 1941; 
I. Bratu şi |. Puşcaş, 1970 etc.) ne arată că pe acest 
teritoriu populaţia a trăit încă din cele mai vechi timpuri şi că 
în numeroase locuri aşezările şi-au păstrat aceeași vatră sau 
una apropiată. 

Populaţia judeţului Bihor, de 601 990 de locuitori la 1 iulie 
1969, trăieşte într-un număr de 156 de așezări, organizate 
administrativ după cum urmează: 1 municipiu, 7 oraşe, 21 de 
localităţi componente ale municipiului și oraşelor, 87 de comune 
(din care 3 comune suburbane) şi 435 de sate. 

La municipiul Oradea sînt încadrate 2 comune suburbane 
(Sîn martin cu satele componente : Sinmartin, Betfia, Cihei, Cor- 
dău, Haieu şi Rontău şi Sîntandrei cu satele componente : Sintan- 
drei şi Palota). 

Cele 1 oraşe din judeţul Bihor sînt : Aleșd (Aleşd, Pădurea 
Neagră, Peșştiş, Tinăud) ! la care se încadrează şi comuna sub- 
urbană Aștileu (Aştileu, Călăţea, Chistag şi Peştere), Beiuș 
(Beiuș, Delani), oraşul Dr. Petru Groza, Marghita (Marghita, 
Cheţ, Ghenetea), Nucet (Nucet, Băița şi Băiţa-Plai), Salonta, 
Vaşcău (Văşcău, Cimp, Cîmp-Moţi, Coleşti, Vărzarii de Jos 
şi Vărzarii de Sus). 


Așezările urbane. Sint în general centre mici de popu- 
laţie, cu excepţia oraşului Oradea, care la 1 iulie 1969 avea o 
populaţie de 135 361 de locuitori, ocupînd locul al 11-lea între 
orașele ţării noastre. Înglobind şi comunele suburbane Sînmar- 





1 În paranteză sint trecute Iccalităţile ccmponente ale orașelor şi a comunei 
suburbane Aștileu. 

Fig. 19. — Orașul Oradea, vedere generală (foto Gr. P. Pop). 


tin (6 781 de locuitori) şi Sintandrei (3 955 de locuitori), populaţia 
oraşului ajunge la 145 097 de locuitori. 

Municipiul Oradea (fig. 19), reşedinţă a județului Bihor, 
așezat pe valea Crișului Repede, la contactul cîmpiei cu dealurile 
piemontane ale Oradiei și Tășadului şi la intrarea în Depresiu- 
nea Vad — Borod, a fost favorizat în dezvoltarea sa în mare 
măsură de poziția geografică, care a dat posibilitatea construirii 
unor importante linii de circulaţie rutieră şi feroviară. 

Documentar este amintit, se pare, pentru prima oară la 
anul 1113 (C. Suciu, 1968, p. 17). Evoluţia orașului a fost 
relativ lentă pînă spre sfîrşitul secolului trecut, aceasta mai ales 
datorită distrugerilor suferite destul de frecvent. Spre sfîrşitul 
secolului trecut apar primele unități industriale (mori şi fabrici 
de spirt), care prelucrau produsele agricole din zona de cîmpie. 
Tot în această perioadă, ca urmare a poziţiei sale la întretăierea 

unor importante drumuri, devine un mare centru comercial, 
de unde mărfurile se îndreptau atît spre nord şi sud, cît mai 
cu seamă spre Bazinul Transilvaniei. 

Industria orașului se dezvoltă destul de susținut în perioada 
dintre cele două războaie mondiale și mai cu seamă în perioada 
de după anul 1950. Acum sînt complet refăcute vechile unităţi 
industriale şi apar altele noi. În prezent, orașul Oradea, care se 
întinde pe o suprafață de 9 541 ha, are dezvoltate aproape toate 
ramurile industriale : industria energiei electrice, a metalelor 
neferoase (alumină), a construcţiilor de mașini, industria chimică, 
a materialelor de construcţie şi de prelucrare 2 lemnului, indus- 
tria uşoară, alimentară şi poligrafică. 

Ponderea cea mai însemnată aparţine industriei uşoare 
(31,3 %) şi celei alimentare (27,6%), după care urmează metalur- 
gia neferoaselor (10,4%), construcţiile de maşini şi prelucrarea 
metalelor (10,2%), industria chimică (8,9%) etc. (Gr. Pop, 
1969, p. 23). De aici rezultă faptul că oraşul de pe Crişul Repede 
are o puternică specializare în industria uşoară și alimentară. 

În ultirna vreme, pe lîngă agricultura tradiţională, au apărut 
puternice elemente de creștere a gradului de intensivitate a 
acestei ramuri : Complexul de sere, Combinatul avicol, Com- 
plexul de creșterea porcinelor etc. 

În domeniul transporturilor, orașul este un important 
nod feroviar şi rutier, din care pleacă linii ferate în 5 direcţii. 
Se remarcă, de asemenea, faptul că în orașul Oradea pulsează 
o puternică viață comercială, social-științifică şi cultural- 
artistică. 

Avînd în vedere ocupațiile populaţiei (63,6% din populaţia 
activă este ocupată în industrie şi construcţii, 7,3% în agricul- 
tură şi 29,1% în servicii) se ajunge la concluzia că Oradea face 
parte din subiipul orașelor industriale complexe și de servicii. 
Perspectivele apropiate merg în direcţia întăririi funcţiei indus- 
triale şi spre dezvoltarea celei balnearo-turistice, prin amenajă- 
rile ce se efectuează în zona apelor termale (Oradea, Băile Felix 
şi Băile 1 Mai). 

Oraşul Salonta, aşezat în Cimpia joasă a Crișurilor, în sud- 
vestul judeţului, este menționat documentar la anul 1332. 
Populaţia acestui centru urban, care și-a menținut o lungă 85 

perioadă de vreme o predominantă funcţie agricolă, nu a înre- 
gistrat creşteri prea însemnate. Astfel, de la 10 403 locuitori 
în 1880 ajunge la 15 921 în 1910 şi la 18383 de locuitori în 
1969. Rezultă, de aici, o creştere de 53 % în perioada 1880—1910 
şi de numai 15,6%, între anii 1910 şi 1969. 

O schimbare esenţială în viața orașului apare după anul 
1948, cînd se dezvoltă industria alimentară, industria construc- 
ţiilor de mașini şi de prelucrare a lemnului. Întreprinderea de 
prelucrare a cărnii de la Salonta se numără printre cele mai 
mare unităţi de acest fel din ţară. 

Cu 32,9%, populaţie industrială, 42,3% agricolă şi 24,8% 
ocupată în servicii, oraşul face parte din categoria centrelor 
urbane cu funcție miztă. Treptat, structura profesională a popu- 
laţiei va mai suferi unele modificări, care vor fi impuse de 
dezvoltarea industrială a orașului. 

Oraşul Marghiia, menţionat documentar la anul 1352, este 
așezat pe valea Barcăului, în partea nord-estică a județului. 
Pînă la 1 septembrie 1967 a funcționat în condiţii de aşezare 
rurală, cu toate că o mare parte din populaţia activă (42,3% 
în 1966) era ocupată în industrie şi construcţii. La 1 iulie 1969, 
împreună cu localitățile componente, avea o populaţie de 
12 243 de locuitori. 

Dezvoltarea industrială a orașului Marghita, ca şi a altor 
centre de pe cuprinsul judeţului, a avut loc în ultimele două 
decenii, cînd au început să apară produse ale industriei construc- 
ţiilor de mașini, a materialelor de construcţii și mai ales din 
cadrul industriei ușoare (fabrica de încălțăminte ,,Bihoreana” 
şi Fabrica de confecţii), ultima ramură avînd şi ponderea cea 
mai însemnată din valoarea producției globale industriale 
a orașului. În condiţiile actuale, poate fi considerat ca făcînd 
parte din categoria oraşelor îndustriale-agricole. 

Orașul Beiuș, aşezat pe valea Crişului Negru, în depresiunea 
cu acelaşi nume, esteun centru vechi de populaţie, fiind men- 
ționat în documentele primei jumătăţi a secolului al XIII-lea. 
Populaţia oraşului a crescut în mod treptat, de la 4293 de locui- 
tori în 1930, la 9 013 locuitori în anul 1969. Destul de multă vreme 

să oraşul şi-a păstrat caracterul agricol şi de centru cultural impor- 
tant. 

Funcţiile orașului au început să se modifice numai în anii 
construcţiei socialiste, prin apariția industriei de prelucrare 
a laptelui, a industriei lemnului, a reparațiilor de mașini și a 
industriei uşoare (confecţii). În luna martie 1972 a intrat în 
tuncţiune o mare fabrică de mobilă, care prelucrează materia 
primă de pe versantul vestic al Munţilor Apuseni, utilizînd forța 
de muncă locală. 

Tinînd seama de activităţile populaţiei, oraşul Beiuş se 
încadrează în categoria centrelor urbane mizte. 

Oraşul Aleșd, devenit centru urban la 16 martie 1968, este 
așezat pe Crișul Repede, în Depresiunea Vad — Borod, străjuită la 
nord de Munţii Plopişului şi la sud de Munţii Pădurea Craiului. 
De numele acestei aşezări este legată răscoala țărănească din 
anul 1904 (Județele României socialiste, 1969, p. 103). 


Dezvoltarea industriei constituie o realizare a anilor cons- 
trucţiei socialiste. În această perioadă au apărut, pe raza ora- 
şului, unele unităţi industriale din domeniul construcțiilor meta- 
lice, de prelucrare a lemnului, a confecţiilor etc. În sudul ora- 
şului, la Chistag, funcţionează o unitate pentru producţia a:men- 
damentelor calcaroase şi o staţie de preparare a bauxitei, iar 
la Aştileu o importantă fabrică de produse refrectare, prevăzută 
cu o microhidrocentrală, construită în primii ani de electrifi- 
care a ţării noastre. 

A fost modernizată, de asemenea, vechea fabrică de sticlă 
de la Pădurea Neagră, ale cărei produse se bucură de o apreciere 
deosebită pe piața internă şi externă. 

Condiţiile naturale favorabile, precum şi necesitățile pentru 
materiale de construcţii din partea vestică a ţării au condus 
la amplasarea unui mare combinat de materiale de construcții 
(ciment, var, prefabricate) la Chistag, intrat parţial în func- 
ţiune în anul 1971. 

La 1 iulie 1969 avea, împreună cu localităţile componente, 
o populaţie de 6 790 de locuitori şi se încadra în tipul orașelor 
mixte. 

Oraşul Dr. Petru Groza (fig. 20) face parte din noile centre 
urbane apărute pe harta patriei, ca urmare a dezvoltării unor 
unităţi industriale (Fabrica de utilaj minier, Fabrica de: binale 
şi Fabrica de ambalaje din carton). 87 

Fig. 20. — Oraşul Dr. Petru Groza, recent apărut pe harta județului (foto 
Emeric Popper). 


Este aşezat pe Crişul Negru, acolo unde Depresiunea Beiu- 
şului începe să se îngusteze tot mai mult, datorită apropierii 
Munţilor Bihorului şi a Munţilor Codru-Moma. 

Populaţia, în număr de 6117 locuitori la 1 iulie 1969, 
lucrează în cea mai mare parte în întreprinderile industriale ale 
oraşului, terenurile agricole deținînd o suprafață de numai 173 
ha din totalul arealului orașului (549 ha). 

Orașul Vașcău s-a dezvoltat dintr-o veche așezare rurală, 
pe teritoriul căruia apar urme de prelucrare a fierului încă din 
evul mediu. Suprafața mai redusă a terenurilor arabile a deter- 
minat populația acestei aşezări să se îndrepte spre diferite 
alte preocupări. De la ocupaţii meșteșugărești, locuitorii au 
trecut la preocupări industriale, aici funcţionînd, în prezent 
o unitate de exploatare şi prelucrare a marmurei şi o fabrică 
de pîine, care alimentează aproape întreaga, Sepci a 
Beiuşului. 

Populaţia, de 3 524 de locuitori la 1 iulie 1969, este ocupată, 
pe lingă unităţile amintite, şi într-o serie de ateliere care produc 
unelte din lemn, confecţii şi articole de blănărie, mai ales pentru 
zonele din jur. În apropierea Vașcăului, la Criştior şi Leheceni, 
se practică cu mult succes olăritul. 

Oraşul Nucet este aşezat la capătul sud-estic al Depresiunii 
Beiuș, la poalele Munţilor Bihor, pe şoseaua ce face legătură, 
prin pasul Vîrtop, cu valea Arieşului. La 1 iulie 1969 avea o 
populaţie de 2 430 de locuitori. 

Oraşele din Depresiunea Beiuş sînt centre relativ mici de 
populaţie, de unde necesitatea dezvoltării lor industriale, 
pentru a nu se ajunge la fenomenul de reducere a numărului 
populaţiei, care a caracterizat în ultimii ani oraşele Nucet şi 
Vaşcău. 


Aşezările rurale. Pe cuprinsul judeţului Bihor populaţia 
rurală, cu o pondere de 67,8%, din total, trăieşte într-un număr 
de 448 de aşezări.! Această categorie de aşezări prezintă, în cadrul 
judeţului, o complexitate mult mai pronunţată, datorită număru- 
lui lor mare, precum şi ca urmare a modului de distribuire în 
spațiu. 

Circa un sfert din numărul așezărilor rurale (114 așezări), 
cu o populaţie de 176 055 de locuitori, sînt cantonate în zona 
de cîmpie a judeţului de pe Crișul Negru, Crişul Repede şi 
Barcău. Rezultă că așezările rurale din zona de cîmpie, al 
căror grad de geometrizare (sistematizare) creşte de la nord 
spre sud, au în medie o populaţie de 1 544 de locuitori. 

n contrast cu acest aspect, în zona de deal şi de munte, 
cu toate că populaţia este de numai 205 074 de locuitori, aşeză- 
rile rurale au o pondere mult mai însemnată, reprezentind 
74,5% din total. Raportînd numărul populaţiei la cel al așeză- 
rilor rezultă că pentru fiecare aşezare rurală revine în medie 
un număr de 614 locuitori. 

Avînd în vedere criteriul numărului populaţiei, comunele 
judeţului Bihor se grupau, la 1 iulie 1969, după cum urmează : 
o comună pînă la 2 000 de locuitori (Pocola, formată din 5 sate), 


1 Din acestea, 14 sint încadrate ca localități componente ale orașelor și 
12 formează cele 3 comune suburbane : Aştileu, Sinmartin și Sintandrei. . 89 

317 între 2 000 și 4 000, 41 între 4 000 și 7 000, 5 între 7 000 și 
10 000 (Bratca, formată din 6 sate, Cefa din 8, Popești din fî, 
Tileagd din 6 şi Tinca din 5 sate) şi 3 comune cu peste 10 000 
de locuitori : Diosig (formată din 5 sate cu 11 470 de locuitori), 
Săcueni (din 6 sate cu 13 631 de locuitori) şi Valea lui Mihai 
(10 444 de locuitori). 

Pentru o așezare rurală de pe cuprinsul judeţului revine 
în medie o populaţie de 911 locuitori, de unde rezultă, prin 
comparație, faptul că așezările din zona de deal și de munte! 
sînt centre mici de populație. 

Funcţiile așezărilor rurale sînt condiționate de modul 
de evoluţie a factorilor social-istorici, precum şi de posibili- 
tatea utilizării resurselor naturale complexe. Astfel, în zona de 
cîmpie se separă aşezări de cultura cerealelor și de creșterea antma- 
lelor, unde cultura cerealelor, a plantelor tehnice și a celor 
furajere deţin ponderile cele mai însemnate. 

Pe lîngă funcţia principală apar unele tendințe de specia- 
lizare, care contribuie la o mai bună utilizare a potențialului 
uman şi natural. Astfel, în jurul orașului Oradea apare o zonă 
legumicolă (Sinmartin, Sîntion, Sintandrei, Borş etc.), de unde 
se aprovizionează nu numai acest centru urban, ci şi alte zone 
chiar mai îndepărtate. În unele locuri (Cefa, Mărţihaz, Inand, 
Homorog şi Tămaşda), ca ocupație secundară apare piseicul- 
tura, practicată în crescătoriile din zona acestor localităţi. 

În zonele de deal şi munte, ca urmare a unei complexi- 
tăți mult mai pronunţată a condiţiilor de dezvoltare, se modi- 
fică şi caracterul așezărilor (fig. 21). Cele mai numeroase dintre 
ele pot fi încadrate în categoria așezărilor de creșterea animalelor 
şi de cultura plantelor. În cadrul acestora apar şi tendințe de 
specializare spre pomicultură şi viticultură, mai cu seamă la 
contactul cîmpiei cu zona de dealuri. 

Bogăţiile minerale ale județului au hotărît, pentru unele 
aşezări, apariția funcţiei miniere. În această situație se găsesc 
o serie de așezări din bazinul minier al Barcăului: Derna, 
Tătăruși, Brusturi, Varviz, Budoi, Borumlaca, Vărzari etc. 


1 Numărul așezărilor din zona de munte este destul de redus în judeţul Bihor, 
cele mai multe din așezări au vatra în depresiuni, la contactul cu muntele, însă 
cu terenurile întinse peste zona muntoasă. 

Fig. 21. — Localitatea Tășad, așezare pe culme piemontană (foto Gr. 
fă p. Pop). 


(exploatarea lignitului şi a nisipurilor bituminoase) şi Suplacu 
de Barcău (exploatarea și prelucrarea petrolului). Pe valea Cri- 
şului Repede funcţia minieră caracterizează aşezările Valea 
Crișului (exploatarea lignitului) și Şuncuiuș (exploatarea argilei 
refractare). 

*: În Munţii Pădurea Craiului apar aşezările miniere Vîrciorog, 
Roșia, Zece Hotare, Călățea şi Dobrești, care au, în mare măsură, 
funcţia de exploatare şi preparare a bauxitei. 


__ Judeţul Bihor se caracterizează şi prin apariția unor aşe- 
zări rurale cu funcţii industriale. Exemplul cel mai caracte- 
ristie este dat de localitatea Pădurea Neagră (industria sticlei), 
uhde, în anul 1966, din totalul populaţiei (921 de locuitori), 
un. număr de 448 de persoane îl forma populația activă, iar 
din aceasta 93,3% era ocupată în industrie şi 6,7%, în servicii. 91 

În Depresiunea Vad — Borod, în localitatea Aştileu, este dezvol- 
lată industria cărămizilor refractare. 

O serie de alte aşezări rurale au funcție agricolă-industrială, 
condiţionată de existenţa unor mici industrii sau de o serie de 
preocupări meșteșugărești (loaniș, Criştior, Leheceni, Valea 
lui Mihai etc.). 

Cu privire la modul de grupare a gospodăriilor în vatra 
așezărilor apar unele constatări mai semnificative. În zona de 
cîmpie așezările rurale sînt în general grupate, gradul de geo- 
metrizare crescînd de la nord spre sud. Apare și aici, ca o con- 
secinţă a factorilor social-istorici, fenomenul de dispersie a unor 
gospodării în zona de cîmp, mai puțin exprimat în Cimpia 
Barcăului (zona localităţilor Şimian — Șilindru — Cheşereu) 
şi foarte evident la vest de Salonta și în zona Ghiorac — Ciume- 
ghiu — Arpăşel. 

Fenomenul de dispersare a gospodăriilor (fig. 22), cu mazi- 
mum de dezvoltare în secolul trecut, este într-o perioadă de 
regres în etapa actuală, mai ales datorită faptului că în aceste 
cazuri dotările social-economice sînt foarte anevoioase. 

În zona de deal apar toate cele trei tipuri de aşezări : adu- 
nâte, răsfirate şi risipite, cu predominarea celei de a doua cate- 
gorii. În cele mai numeroase cazuri așezările sînt dispuse în 
sistem liniar la contactul depresiunilor cu zonele de dealuri, 
sau pe afluenții riurilor principale. Un exemplu de evitare a 
condiţiilor naturale nefavorabile, în primul rînd a lipsei de apă, 
ne este oferit de modul de dispunere în sistem inelar a așezărilor 
de la periferia Piemontului Budureasa. 

Dispersarea gospodăriilor în zona de munte nu este prea 
caracteristică pentru județul Bihor. Astfel, în Munţii Codru-Moma 
apare numai în cazul așezărilor Hodișel şi Dumbrăvița de Codru. 

n zona platoului calcaros Vașcău, gospodăriile sînt grupate 
în mai multe cătune : Colești, Cîmp, Cîmp-Moţi, Merișor, Izbuc 
şi Izvoarele. Dispersia lipseşte aproape complet pe versantul 
vestic al Munţilor Bihorului, apărînd şi aici unele aşezări formate 
din mai multe trupuri de vetre (de exemplu localitatea Giuleşti 
este formată din cătunele Moţeşti, Todocești, Păndeşti, Flutu- 
rești, Dolgești, Toţești şi Valea Neagră de Sus, care sînt dispuse 
pe interfluviul dintre Crişul Negru şi valea Crăiasa). 

Fig. 22. — Valea Iada, gospodărie izolată (foto 1. O. Berindei). 


Așezările risipite sînt mai caracteristice în Munţii Pădurea 
Craiului (Roşia, Poniţa, Lazuri, Dobrești, Luncasprie, Zece 
Hotare, precum şi o parte a localităților Bratca, Şuncuiuș, 
Dobricioneşti, Vîreiorog etc.), iar în Munţii Plopişului fenome- 
nul apare mai evident numai în cazul localităţii Șinteu. 


Dezvoltarea așezărilor rurale bihorene se înscrie în linia 
generală de ridicare a satului românesc, al cărui aspect, dato- 
rită politicii partidului şi statului nostru, se schimbă de la 
un an la altul. Din acest punct de vedere se remarcă faptul că 
în județul Bihor foarte numeroase aşezări rurale se apropie, 
prin gradul de dotare, de centrele urbane. În această categorie 
se înscriu foarte multe sate din zona de cîmpie : Tinca, Tulcea, 
Ciumeghiu, Nojorid, Biharea, Diosig, Săcueni, Valea lui Mihai 
etc., precum și din zona „golfurilor” : Ceica, Tileagd, Şuncuiuș, 
Vadu Crișului, aşezările miniere din bazinul Barcăului etc. 93 

Fig. 23. — Casa de cultură de la Pădurea Neagră (foto Emeric Popper). 


Apropierea de centrele urbane nu se manifestă numai 
prin aspectul și confortul spaţiului de locuit, ci și prin dotările 
social-culturale corespunzătoare (fig. 23). 


Creșterea bunăstării materiale și spirituale a populației 


Dezvoltarea impetuoasă, în anii construcţiei socialiste, 
a principalelor ramuri ale economiei judeţului, industria şi 
agricultura, a imprimat schimbări esenţiale şi în viața materială 
și spirituală a populaţiei bihorene, în cadrul căreia a avut loc o 
revoluționare nebănuită în urmă cu trei decenii. 

Partidul şi statul nostru au avut în vedere întregul complex 
de aspecte care să schimbe din temelii vechea ordine socia!- 
-economică şi să ridice valenţele de viață ale populaţiei în con- 
formitate cu cerințele epocii socialiste. În acest sens s-a urmărit, 
în mod continuu, asigurarea unor noi locuri de muncă, îmbună- 
tățirea condiţiilor de rezidență, organizarea cît mai potrivită a 

rețelei comerciale, ridicarea învățămîntului pe treptele cores- 
punzătoare societății românești actuale etc. 

Ca urmare a dezvoltării industriei, în primul rînd, numărul 
salariaților judeţului Bihor a crescut în mod continuu. Astfel, 
numai în decurs de cinci ani s-a înregistrat o creștere de aproape 
30%, adică de la 419 411 salariaţi în anul 1965 s-a ajuns la 63 259 
în anul 1970. Paralel cu aceasta s-a înregistrat şi o sporire a 
numărului de muncitori cu 31,6% (42 962 muncitori în anul 
1965 şi 56 561 în anul 1970). 

În domeniul construcţiei de locuinţe au fost făcute investiţii 
considerabile, ceea ce a contribuit ca numai în perioada 1960 — 
— 1968, de pildă, să fie date în folosință, pentru judeţul Bihor, 
un număr de 8 372 de apartamente, cu o suprafaţă locuibilă de 
255 102 m? (suprafaţa construită fiind de 588 149 m?). 

Anul 1970 corespunde unui avînt şi mai mare în construcția 
de locuinţe, care contribuie la modernizarea oraşelor şi la schim- 
barea aspectului general al satelor bihorene. Numai în anul 
1970 au fost construite 3 098 de locuinţe efective, cu o suprafață 
locuibilă de 105 000 m2. Din fondurile statului şi ale organiza- 
țiilor cooperatiste au fost construite 898 de apartamente, iar 
din fondurile populaţiei, cu sprijinul statului, alte 666 de aparta- 
mente. Creşterea bunăstării materiale este reflectată de numărul 
mare de locuinţe construite din fondurile proprii ale populaţiei. 
Între acestea, din urmă se remarcă, cu deosebire, locuinţele din 
mediul rural, care au, în multe cazuri, cîte 3—+1 camere. De 
pildă, cele 1 534 de locuinţe construite din fondurile proprii în 
anul 1970 au o suprafaţă locuibilă de 62 000 m?, revenind în 
medie fiecăreia din acestea cîte 40,4 m2. 

Întreaga reţea de așezări urbane şi rurale a judeţului este 
deservită de un număr apreciabil de unități comerciale cu amă- 
nuntul și de alimentaţie publică. Astfel, în anul 1970, numărul 
acestora a ajuns la 1 972 de unităţi, față de 1 701 unităţi în 
anul 1965. Vînzările de mărfuri cu amănuntul, prin comerțul 
socialist, ca un rezultat al ridicării continue a nivelului de trai al 
populaţiei, au crescut de la un an la altul, fiind de 210% în anul 
1970, față de anul 1960. Creşterile cele mai însemnate au fost 
înregistrate la mărfurile alimentare (de la 100% în anul 1960 la 95 

216%, în anul 1970) şi în cadrul alimentaţiei publice (240% în 
1970, față de 100% în anul 1960). 

În ceea ce privește structura vînzărilor de mărfuri, prin 
comerțul socialist, în anul 1970, în judeţul Bihor s-au desfăcut, 
din totalul pe ţară, 3%, din mărfurile alimentare, 2,7% din pro- 
dusele alimentaţiei publice și 3,1% din mărfurile nealimentare. 
În anul 1970 ponderea cea mai însemnată din vînzările de 
mărfuri cu amănuntul, prin comerțul socialist, a revenit măr- 
turilor nealimentare (52,5%), după care urmează cele alimentare 
(35,4%) şi alimentaţia publică (12,1%). 

Aprovizionarea populaţiei bihorene cu bunurile necesare se 
face în condiţii tot mai moderne, rețeaua de magazine urbane 
şi sătești fiind într-o continuă prefacere. 

Ridicarea nivelului cultural şi ştiinţifice al populaţiei se 
face în cadrul amplului program de dezvoltare a învățămîntului 
din ţara noastră. Întregii generaţii de tineret îi sînt asigurate 
cele mai bune condiţii de învățătură. 

Învăţămîntul preşcolar al anului 1970 cuprindea 368 de 
grădiniţe, la care erau înscrişi 15 271 de copii, ce îşi desfăşurau 
activitatea sub îndrumarea a 726 de educatoare. În acelaşi timp, 
pe teritoriul judeţului Bihor funcționau 560 de şcoli generale şi 
17 licee de cultură generală, care erau frecventate de 92 128 de 
elevi (10 754 în licee), ceea ce reprezenta peste 15% din totalul 
populaţiei judeţului. Aceşti elevi învățau sub îndrumarea a 
4 180 de cadre didactice cu pregătire superioară. 

Pregătirea, cadrelor pentru industrie, agricultură, transpor- 
turi, comerţ etc. se face în școli profesionale (în număr de 13, 
frecventate de 4 225 de elevi, conduși de 243 cadre didactice), 
licee de specialitate (7 licee cu 3 820 de elevi şi 238 de cadre 
didactice) şi în cadrul învățămîntului tehnic, de specializare 
postliceală şi de maiștri (7 şcoli cu 920 de elevi şi 62 de cadre 
didactice). 

Necesităţile complexe de ridicare ştiinţifico-culturală a 
judeţului au impus înființarea unei instituţii de învățămînt 
superior în anul 1963, cînd au început să funcționeze două 
facultăţi (filologie şi matematică) cu 170 de studenţi. La acestea 
se mai adaugă, în anul 1964, alte două facultăţi (istorie-georgrafie 
şi educaţie fizică), iar în anul 1969 secţia de fizică-chimie. În 

Fig. 24. — Institutul pedagogic din Oradea, vedere parţială (foto T. Kin- 
c ses). 


anul şcolar 1970—1971 Institutul pedagogic din Oradea func- 
ționa cu patru facultăţi, la care urmau cursurile un număr de 
1196 de studenţi (fig. 24). 

Activitatea acestei importante instituții de învăţămînt 
superior se evidențiază nu numai prin pregătirea unor specialişti 
de înaltă calificare, ci şi prin aportul adus de cadrele didactice la 
cercetarea ştiinţifică complexă a meleagurilor bihorene. 

Viaţa culturală de pe cuprinsul judeţului se desfăşoară 
(anul 1970) în 8 case de cultură municipale şi orăşeneşti, 432 de 
cămine culturale, 261 de biblioteci cu 1 735 000 volume şi în 
221 de cinematografe, toate aceste unități avînd condiţii mate- 
riale dintre cele mai bune. De asemenea, pe cuprinsul judeţului 
funcționează numeroase muzee urbane şi rurale de diferite 
profile, printre care se numără Muzeul "Ţării Crişurilor de la 
Oradea, care are o gamă largă de proecupări, reușind să-şi 97 

aducă contribuţia la cunoaşterea și valorificarea patrimoniului 
cultural-ştiințific din această parte a României. 

O atenţie principală este acordată ocrotirii sănătăţii popu- 
laţiei de pe cuprinsul judeţului Bihor. În legătură cu acest aspect 
este suficient să remarcăm faptul că în arealul judeţului sînt 
amplasate, în mod armonios, 53 de case de naștere cu un număr 
de 315 paturi (anul 1970), iar numărul paturilor de asistenţă, 
medicală a crescut de la 4 787 în 1965, la 6 037 în anul 1971. La 
Oradea a intrat recent în funcţiune unul dintre cele mai moderne 
spitale de copii din ţară. Aceste excelente condiții materiale, 
puse la îndemînă de statul nostru, împreună cu un numeros 
personal cu pregătire medie şi superioară, asigură o asistență, 
medicală dintre cele mai bune pentru oamenii muncii de pe 
meleagurile bihorene. 

Îmbunătăţirea condițiilor de viaţă a populaţiei judeţului 
Bihor este reflectată şi de numărul mare al abonamentelor de 
radio şi radioficare (93 603 în anul 1970) şi a celor de televiziune 
(52 970 tot în anul 1970). De asemenea, ajungerea la satisfacerea 
unor necesităţi apropiate de viaţa urbană a fost determinată 
şi de procesul destul de rapid de electrificare. Numai în perioada 
1966 —1970 au fost electrificate 156 de sate, fapt ce a determinat 
ca în anul 1970 numărul acestora să ajungă, pe cuprinsul jude- 
ţului, la 366. 

Creşterea bunăstării materiale şi spirituale a populaţiei 
bihorene, într-un asemenea ritm, este posibilă numai ca urmare 
a dezvoltării impetuoase a întregii economii a ţării. 


ECONOMIA 
JUDEȚULUI 





Judeţul Bihor se caracterizează printr-o economie indus- 
trial-agrară în continuă dezvoltare. Cu o pondere de 3,2% din 
98 suprafața ţării, 3,0% din populaţie, 3,2% din suprafaţa agricolă 

şi aceeaşi valoare din terenurile arabile, cu 3% din numărul 
salariaților şi 3,1% a salariaţilor ocupați în industrie, judeţul 
Bihor se înscrie cu 2,5%, din valoarea producţiei globale indus- 
triale a ţării şi cu 3,7%, din cea agricolă (Anuarul statistic al 
R.S. România, 1970, p. 118). Rezultă, din cele prezentate, o 
anumită armonie în dezvoltarea economiei judeţului în raport 
cu resursele umane şi naturale de care dispune. 

Importanța județului în economia ţării este dată de pre- 
zența unor bogății minerale de primă importanță (bauxită şi 
argilă refractară), a unei industrii uşoare şi alimentare bine 
dezvoltată. Se remarcă, de asemenea, faptul că Uzina de alu- 
mină de la Oradea, este unica de acest gen din ţară. În zona de 
cîmpie şi de dealuri se practică o agricultură variată, al cărui 
grad de intensivitate creşte în mod treptat. 

În raport cu dezvoltarea economiei industriale s-au extins 
şi celelalte activități ale judeţului: transporturile, circulaţia 
mărfurilor, învățămîntul, cultura şi ocrotirea sănătăţii. 


Industria 


Preocupările meşteșugăreşti de pe cuprinsul judeţului sînt 
semnalate documentar încă din secolul al XII-lea, cînd, alături 
de gospodăriile ţărăneşti, se menţionează zece case de meş- 
teşugari (artifices), patru de cojocari (peblipari), două de fierari 
(faber), trei de pielari-tăbăcari (cerdones), două de piuari (ablu- 
entes), patru de morari (molendinari), cinci case de lemnari 
— strungari (tornatores) şi şapte case de brutari (pistores) 1. 
În perioada secolelor XIII-XIV sînt pomeniţi, de asemenea, 
numeroși meşteşugari : piuari, morari, fierari, cizmari etc., iar 
în secolul al XVI-lea apare prima tipografie la Oradea. 

Organizarea susținută a meşteşugarilor este caracteristică 
secolului al XVIII-lea, cînd Maria Tereza recunoaşte existența 
a numeroase bresle : lemnarilor, zidarilor, cioplitorilor de piatră 
şi a acoperitorilor de case. Ceva mai tîrziu cîştigă dreptul de 
organizare în bresle şi alţi meșteșugari : croitorii, comercianții de 
sticlă, strungarii, lăcătușii şi armurierii (N. F ir u, 1924, p. 92) 


1 Documente privind istoria României, veacul XI-XIII, Transilvania, 
vol. I, p. 5. 99 

Ca şi în alte regiuni de pe teritoriul ţării noastre, cu con- 
diţii naturale şi sociale asemănătoare, în judeţul Bihor primele 
unităţi industriale apar în cadrul industriei alimentare (morărit; 
și fabrici de spirt). Cea mai veche fabrică de spirt din Oradea a 
început, să funcționeze din anul 1887, trimiţindu-și produsele 
chiar şi pe pieţele Orientului Apropiat. Spre sfirşitul secolului 
trecut sînt amintite unele unități mai mici pentru producţia de 
lichioruri, spirt, drojdie, pentru piine și morărit, iar în primele 
decenii ale secolului nostru apar mici fabrici pentru producția de 
încălțăminte, o fabrică de pluguri și unelte agricole, o turnătorie 
de fier şi reparat vagoane, o unitate pentru fabricat butoaie 
ete. (N. Firu, 1924, p. 92—96). 

În perioada dintre cele două războaie mondiale industria, 
judeţului cunoaşte o anumită etapă de prosperitate, apărind 
unităţi noi din domeniul chimiei, din cadrul industriei construc- 
ţiilor de mașini, a materialelor de construcții (fabrici de cără- 
midă), a industriei textile, de pielărie şi încălțăminte, a indus- 
triei alimentare, care se găseau însă la un nivel scăzut de dotare 
şi înzestrare tehnică, ponderea cea mai mare avind-o munca 
manuală. 

Actul naţionalizării (11 iunie 1948) marchează și în judeţul 
Bihor începutul unei noi etape de dezvoliare industrială. În 
decurs de numai 20 de ani s-a schimbat în mod esenţial aspectul 
industriei de pe cuprinsul judeţului Bihor şi mai cu seamă a 
aceleia din orașul Oradea. 

Pentru această etapă importantă de dezvoltare a industriei 
bihorene se cuvin a îi notate, printre altele, următoarele aspecte : 


—. creşterea de circa 11 ori a valorii producţiei globale a 


industriei judeţului în anul 1969 față de 1950. Cu un ritm mediu 


anual de dezvoltare de 14,2% în perioada 1966 —1969, valoarea 
producției globale a Bihorului a fost cu.70% mai mare în 1969 
față de 1965, judeţul ocupînd, sub acest aspect, locul al XI-lea, 
pe țară după judeţele : Galaţi, Dolj, Olt, Ialomiţa, Buzău, Iaşi, 
Argeş, Constanţa, Sălaj şi Gorj. | 
Dinamica cea mai pronunţată în această perioadă (1965 — 
— 1969) s-a înregistrat în domeniile energiei electrice și termice 
(800%) şi metalurgiei neferoaselor (558%), iar în celelalte 

L] 
ramuri creşterile s-au situat între 131%, la confecţii şi 197%, în 
ramura construcțiilor de mașini. și a prelucrării metalelor; 

— dezvoltarea capacităţilor de producţie și modernizarea 
vechilor unități, dar mai ales apariția de noi ramuri industriale 
au contribuit la creșterea numărului salariaților industriali, 
de la 35 091 în 1960, la 65 621 în anul 1969, iar a muncitorilor 
de la 30 009 în 1960, la 54 818 în anul 1969; 

— diversificarea substanţială a produselor rezultate din 
activitatea industrială a județului Bihor; astfel, dacă în 1948, 
de pildă, se produceau mașini de gătit, sticlă, încălțăminte, 
unele textile, boia, perii, bere, spirt, ulei comestibil şi alte cîteva 
produse de mai mică însemnătate, industria bihoreană produce 
în prezent aproape. 650 mil. kWh energie electrică, alumină, 
mașini de frezat, rabotat, maşini de găurit și filetat, ciocane 
pneumatice, echipament metalic pentru binale, unele piese auto 
şi pentru construcţia de vagoane, utilaj minier, diferite alte 
piese metalice, produse de sinteză organică (acid salicilic, halo- 
genuri de alchili, acid benzoic benzoat, acid acetic salicil), 
produse fitofarmaceutice (carbetox şi cimexan), lacuri şi vopsele 
pe bază de ulei și pigmenţi anorganici de precipitare. Se produc, 
de asemenea, mobilă de diferite categorii, produse din azboci- 
ment și prefabricate, confecţii, tricotaje, zahăr, diferite articole 
de uz casnic din mase plastice etc; 

— pe lingă industria orădeană (fig. 25), incomparabil dez- 
voltată în anii construcţiei socialiste, au apărut noi centre 
i. Justriale pe harta judeţului. Între acestea se remarcă : Uzina, 
de utilaj minier din oraşul Dr. Petru Groza, Fabrica de produse 
refractare de la Aştileu, Fabrica de confecții Marghita, Rafinăria 
de petrol de la Suplacu de Barcău etc. În acelaşi timp se remarcă 
faptul că în partea nord-vestică a orașului Oradea a apărut o 
puternică zonă industrială (fig. 26) pe care sînt amplasate 
numeroase unităţi : Centrala electrică şi de termoficare, Fabrica 
de zahăr, Fabrica de mobilă, Uzina de alumină, secția de pig- 
menţi organici de precipitare etc. 

Industria bihoreană se dezvoltă în cea mai mare măsură 
pe baza resurselor naturale existente în cadrul judeţului sau în 
zonele apropiate. Din acest punct de vedere se remarcă faptul că 
centrele industriale de pe teritoriul judeţului, în afara orașului 101 

Fig. 26. — Zona industrială din nord-vestul orașului Oradea (foto Gr. P. Pop). 


Oradea, au fost amplasate, cu citeva excepţii, în acele locuri 
unde apare şi materia primă. Astfel, remarcăm : Rafinăria de 
petrol de la Suplacu de Barcău, Fabrica de conserve din legume 
şi fructe de la Valea lui Mihai, Combinatul pentru materiale ce 
construcţii de la Chistag, Topitoria de cînepă de la Palota, 
Fabrica de mobilă de la Beiuş etc. 


În alte cazuri, amplasarea unităţilor industriale s-a făcut 
ţinîndu-se seama de necesităţile pentru diferite produse (Uzina 
de utilaj minier din oraşul Dr. Petru Groza), sau pentru folosirea 
forței de muncă şi a necesităţilor de dezvoltare industrială din 
anumite zone (Fabrica de mobilă şi cea de produse metalice de 
la Salonta). 

Pentru oraşul Oradea, a cărei industrie prezintă o mare 
complexitate, se poate desprinde o anumită zonare în aprovi- 
zionarea cu materii prime. Astfel, constatăm apariţia unei 
zone apropiate, care corespunde cu zona de cîmpie a Crişurilor 

și Barcăului, uneori cu depășire la nord și sud (de unde industria 
primeşte numai materii prime agricole), şi cu cea de dealuri şi 
munte din cadrul judeţului (cărbune, bauxită, material lemnos, 
struguri şi fructe, animale îngrășate, lapte etc). Din zona înde- 
părtată, în care se încadrează celelalte piețe de aprovizionare de 
pe teritoriul ţării noastre sau chiar din afara granițelor, se aduc : 
metale, bumbac, fire şi fibre de diferite categorii, unele materii 
pentru industria chimică, stofe etc. 

__ În dezvoltarea industriei orădene perioada cea mai fecundă 
începe după anul 1960, cînd sînt construite unităţile industriale 
de pe platforma nord-vestică a oraşului. + . 


În forma, de proprietate şi subordonare a industriei se 
constată că n-au intervenit modificări esenţiale în anul 1969 
faţă de 1965. Astfel, în anul 1969, industria republicană repre- 
zenta 81,7%, industria locală 10,9%, cea cooperatistă 7,2%, 
iar atelierele meşteșugarilor necooperativizați 0,2%. 

Repartizarea întreprinderilor industriale după forma de 
proprietate şi subordonare ne arată, pentru anul 1969, următoa- 
rele : 21 de întreprinderi republicane (48 305 salariați), 49 de 
întreprinderi de subordonare locală (6 817 salariaţi) şi 13 între- 
prinderi cooperatiste (7 619 salariaţi). 

Întreprinderile din industria republicană sînt unități 
destul de mari, în anul 1969 ele grupiîndu-se, în funcţie de numă- 
rul muncitorilor, după cum urmează : 4 întreprinderi cu 201— 
— 500 de muncitori, 5 cu 501—1 000 de muncitori, 7 cu 1 001 — 
—2 000 de muncitori, una cu 3 000—5 000 de muncitori şi 4 
întreprinderi cu peste 5 000 de muncitori. 

Ținînd seama de valoarea producţiei globale, structura 
industriei județului Bihor, precum și ponderea ramurilor la 
nivelul ţării se prezentau în anii 1965 şi 1969 după cum urmează 
(tabelul nr. 2). 


Din tabelul nr. 2 se desprinde concluzia că salturile cele mai 
însemnate au fost înregistrate de industria metalurgiei neferoa.- 
selor, a cărei pondere, pe ansamblul economiei naționale, a 
crescut de la 1,8% în 1965, la 6,1%, în anul 1969. Creşteri destul 
de însemnate s-au înregistrat şi în cadrul industriei energiei 
electrice şi termice, de la 0,7 %, în 1965 la 2,8%, în 1969. Asemenea 
schimbări, pentru perioada analizată, sînt o consecinţă a apari- 103 

Tabelul nr. 2 
Structura producției globale pe ramuri de activitate în anii 1965 și 1969* 













































































1965 1969 
Nr Struct. | Ponderea | Struct. | Ponderea 
pă Ramura ind. jud. | ramurilor | ind. jud. | ramurilor 
za Bihor  |la nivelul| Bihor  |la nivelul 
în % ţării în % ţării 
1 |Energie electrică și termică 0,8 0,7 3,6 2,8 
2 | Combustibil | 6,5 2,1 5,4 2,4 
Metalurgie  neferoasă (inclu- ; 
3 siv extracția miner. nefer.) 2,6 1,8 84 |. 64 
Construcţii de mașini și prelu- 
4 crarea metalelor 11,9 1,3 13,3 1,4 
5 | Chimie 6,5 2,2 6,9 1,9 
Extracţia minereurilor neme- 
talifere și produse din . 
6 substanţe abrazive 0,1 0,6 0,1 1,3 
K i, li 
7 | Materiale de construcţii 4,6 3,2 4,0 2,9 
8 | Exploatarea și prelucrarea 
lemnului 7,6 2,1 6,7 2,4 
9 | Sticlă, porțelan şi faianță 0,6 2,4 0,7 3,2 
10 | Textilă 5,2 1,6 4,6 1,7 
11 | Confecţii 10,7 5,7 8,3 4,7 
12 | Pielărie, blănărie și încălță- 
___minte 8,0 7.7 8,6 9,5 
13 | Alimentară . 33,7 3,5 26,4 3,5 
14 | Săpunuri și cosmetice 0,1 0,4 0,1 0,5 
15 | Poligrafie 0,6 3,6 0,5 i. 3,8 
16 | Alte ramuri ale industriei 0,5 1,6 2,4 | 4,9 


*) După anuarul statistic al R.S. România, 1970. p. 178-183. 

ției celor două importante unități industriale din domeniile 
amintite (Uzina de alumină şi Uzina electrică şi de termoficare). 

Paralel cu creşterile subliniate au apărut şi unele scăderi a 
ponderii unor ramuri industriale ale judeţului în cadrul econo- 
miei naționale. Astfel, în perioada 1965 —1969 ponderea chimiei 
a scăzut de la 2,2% la 1,9%, a materialelor de construcții de la, 
3,2%, la 2,9%, a confecţiilor de la 5,7% la 4,7% etc. Asemenea 
scăderi nu sînt o consecinţă a reducerii capacităților de producție 
a întreprinderilor județului, care în general au crescut, ci se 
datorează construirii unor noi obiective industriale din ramurile . 
respective la nivelul întregii țări. | 

Analiza ramurilor industriale la nivelul judeţului ne con- 
duce, de asemenea, la semnalarea unor schimbări destul de 
importante în 1969 față de anul 1965. Astfel, ponderea energiei 
electrice şi termice a crescut de la 0,8% în 1965 la 3,6% în 1969, 
a metalurgiei neferoaselor (inclusiv extracția minereurilor nefe- 
roase) de la 2,6%, la 8,4%, a construcţiilor de maşini şi a prelu- 
crării metalelor de la 11,9% la 13,3% ete. 

În anul 1969 ponderea cea mai însemnată aparținea indus- 
triei alimentare, cu 26,4%, urmată de industria ușoară cu 22,3%, 
industria, construcțiilor de maşini şi a prelucrării metalelor cu 
13,3%, metalurgia neferoaselor cu 8,+ % etc. 


Industria energiei electrice și termice deţinea în anul 1969 
o pondere de 3,6% din valoarea producţiei industriale a judeţu- 
lui și 2,8% din ponderea pe ţară a acestei ramuri. Prima unitate 
de acest fel a fost construită la Oradea, în anul 1903, cînd se 
instalează un agregat de 1 900 C. P. În anul 1936 puterea insta- 
lată a unităţii ajunge la 3 600 C.P., cînd s-au produs 14 mil. kWh 
energie electrică. 

După 1948 pe cuprinsul judeţului sînt construite şi alte 
unități mai mici (termocentrala de la Voivozi, care funcționează 
cu cărbune exploatat în zonă, şi hidrocentrala de la Aștileu, 
care primeşte apă printr-un canal ce se desface din Crișul Repede 
la Vadu Crișului). Aceste unităţi, construite pentru alimentarea 
cu energie electrică a activităţilor industriale din zonă, şi-au 
pierdut din importanţă în momentul racordării la sistemul ener- 
getic naţional. 105 

Necesitatea de energie electrică şi termică a impus constru- 
irea, unei noi centrale la Oradea (fig. 27), care a intrat în îuncţi- 
une în anul 1966 cu două grupuri de cîte 25 MW, iar în anul 1967 
s-a mai instalat un grup electrogen de 55 MW, ceea ce a făcut 
ca puterea instalată să ajungă la 105 MW. Amplasarea Centralei 
electrice şi de termoficare în nord-vestul orașului este justificată, 
de prezenţa unor mari consumatori de energie electrică şi ter- 
mică (Uzina de alumină, Fabrica de mobilă, Fabrica de zahăr, 
Complexul de sere, Combinatul avicol etc.), precum şi de faptul 
că este mai economicoasă primirea combustibilului (lignit), adus 
din bazinele carbonifere ale Barcăului și Crasnei (Derna, Ip, 
Borumlaca, Sărmășag, Chieşd, Bobota etc.). În perspectivă, 
prin dieselizarea traficului feroviar, cea mai mare cantitate de 
cărbune exploatată în bazinele amintite, precum şi din rezervele 
probabile din Depresiunea Beiuşului, va fi utilizată de către 
unitatea din Oradea. 

Construirea centralei electrice şi de termoficare de la 
Oradea a contribuit la creşterea puterii instalate a județului 
Bihor de la 28,3 MW în 1960, la 123 MW în 1969, iar producţia 
de energie electrică de la 88 mil. kWh la 648,3, mil.kWh. Cu 
1,83% din puterea instalată a ţării şi cu 2% din producţia de 
energie electrică, județul Bihor ocupă un loc modest în cadrul 
acestei ramuri industriale. 

Unitatea din Oradea produce şi o cantitate apreciabilă, 
de aburi, care sînt trimişi pentru termoficarea orașului. Astfel, 
în anul 1968 s-au produs circa 2 242 000 gigacalorii, care au fost 
consumate în cea mai mare parte de unitățile industriale din 
apropiere. Termoticarea oraşului Oradea, atît pentru institu- 
țiile publice, cît şi pentru populaţie, este într-un stadiu destul de 
avansat. 

Surplusul de energie electrică rezultat de la unitatea oră- 
deană este îndreptat, prin sistemul energetic național, spre 
alți consumatori. În acest scop, oraşul Oradea este racordat la, 
sistem prin linii de 110 kW : una ce merge spre sud, prin zona, 
de cîmpie, alta spre bazinul carbonifer al Barcăului, a treia spre 
Combinatul de materiale de construcţii de la Aleşd şi ultima, 
prin Depresiunea Beiuş, spre Brad şi Hunedoara. 

Fig. 27. — Centrala electrică și de termoficare Oradea 
(foto Gr. P. Pop). 

În perspectivă se prevede instalarea la centrala din Oradea 
a unui grup de 50 MW, produs de industria construcţiilor 
de maşini a țării noastre, iar ceva mai tîrziu un alt grup de 
50 MW. 


Industria combustibilului, cu o pondere de 5,1% din indus- 
tria judeţului şi cu 2,4% din cea a ramurii la nivelul întregii 
țări, este prezentă în Bihor prin exploatările de cărbune de la 
Valea, Crişului (în apropiere de Bratca) şi Voivozi (fig. 28), 
Vărzari, Borumlaca, Varviz etc. din bazinul Barcăului. Produc- 
ţia de cărbune (lignit) a crescut de la un an la altul, fiind de 
439 159 t în 1960 şi de 1 361 918 t în 1969, ceea ce reprezintă 
circa 7%, din producţia țării. 

Tot în bazinul Barcăului au fost descoperite resurse de 
petrol, care se exploatează la Suplacu de Barcău numai de 
cițiva ani. Prelucrarea se face tot la Suplacu de Barcău într-o 
rafinărie cu o capacitate de 300 000 t/an (fig. 29). 


Resursele de cărbune şi petrol sînt completate de cele fore sti- 
ere, în cadrul județului obţinindu-se combustibil mai ales din 
lemnul de fag al zonei deluroase și montane de pe ramura 
vestică a Munţilor Apuseni. 


Industria metalurgiei neferoaselor este o ramură nou 
apărută în economia bihoreană. Pe seama resurselor de bauxită 
de la Roşia, Zece Hotare şi Vîrciorog din Munţii Pădurea Crai- 
ului, unde apare sub formă de pungi lenticulare pe suprafața, 
de eroziune a calcarelor jurasice superioare sau sub formă de 
lentile deschise la zi, în urma distrugerii prin eroziune a calcare- 
lor recifale (N. Oncescu, 1965, p. 437), s-a construit Uzina, 
de alumină de la Oradea. Uzina orădeană a intrat în funcţiune 
la 1 mai 1965, cînd a şi produs 30 729 t de AI,0,. Prepararea 
bauxitei se face în staţiile de la Dobreşti şi Chistag, de unde este 
transportată cu mijloace feroviare la Oradea. 

De la bauxită, prin procese tehnologice complexe, se ajunge 
la alumină calcinată (99,5%, A1,0,), care este trimisă pentru 
transformare în aluminiu la uzina din Slatina. În fiecare an 
uzina din Oradea produce circa 200 000 tone de alumină de cali- 107 

Fig. 28. — Exploatarea modernă a lignitului la Voivozi (bazinul Barcăului) 
(foto Emeric Popper). 


tate superioară, care poate concura cu cele mai bune produse 
similare de pe piața mondială. 


Industria construcţiilor de mașini și a prelucrării metalelor £. 
Această ramură industrială, reprezentată prin mai multe unităţi : 
uzina de mașini unelte „Înfrăţirea” Oradea, Uzina de utilaj 

1 Prezentarea ramurilor și a unităţilor industriale din orașul Oradea și Salonta 


este detaliat analizată în lucrarea: Cimpia Crișurilor. Probleme de geografia 
industriei, Oradea, 1969. 

Fig. 29. — Rafinăria de la Suplacu de Barcău (detaliu) (foto 
Gr. P. Pop). 


minier din orașul Dr. Petru Groza, Întreprinderea de echipa- 
ment metalice pentru binale Oradea, 1.1.3. ,„„Metalica”” Oradea, 
Uzina de reparaţii Oradea, uzina Metalul” Salonta şi alte 
cîteva unități mai mici la Beiuş, Marghita și Aleșd, deţine o 
pondere destul de însemnată în economia judeţului (13,3%), iar 


în domeniul maşinilor unelte pentru așchierea metalelor circa 
25% din producția ţării. 109 

Întreaga cantitate de materii prime se primește dela marile 
uzine producătoare de metal de pe cuprinsul ţării. 

Cu excepţia uzinei de mașini-unelte „Înfrăţirea”, care s-a 
dezvoltat încă din anul 1920 pe locul unei mici fabrici ce produ- 
cea pluguri, prese de stors şi diverse articole de uz casnic, întreaga 
ramură este o creaţie a anilor construcţiei socialiste. De fapt 
şi uzina, „Înfrăţirea” se dezvoltă în mod deosebit numai după 
anul 1950, de cînd producţia unităţii creşte, pînă în prezent, de 
circa 28 de ori. 

Industria construcţiilor de maşini şi a prelucrării metalelor 
din judeţul Bihor produce o gamă variată de fabricate. Astiel, 
la uzina „Înfrățirea” din Oradea se produc: mașini de găurit 
verticale, raboteze de tip şeping, unele tipuri de ciocane pneu- 
matice, maşini de filetat etc. La Întreprinderea pentru echipa- 
ment metalic pentru binale, care s-a înființat în anul 1951 prin 
desprinderea unor secţii din cadrul uzinei „Întrăţirea”, se pro- 
due mecanisme de închidere și deschidere pentru diferite mij- 
loace de transport (autoturisme, autocamioane, vagoane, loco- 
motive diesel-electrice, vase fluviatile şi maritime etc.) şi lăcătu- 
șerie pentru binale. 

Uzina de utilaj minier din orașul Dr. Petru Groza este, 
de asemenea, o unitate nouă, care a apărut ca o consecință a 
necesităților de utilaj minier din zona respectivă. În prezent, 
această unitate deservește, cu diferite produse, numeroase exploa- 
tări miniere de pe cuprinsul ţării noastre. 

În cadrul 1.1.S. „„Metalica” din Oradea, înfiinţată în anul 
1949 ca o cooperativă pentru deservirea populației şi transformată, 
în mod treptat, se produce o gamă variată de bunuri metalice 
de larg consum, între care se remarcă lămpile de gătit cu. 
petrol, reşouri cu petrol, diferite scule de lăcătuşerie etc. La 
Salonta, în cadrul I.1.L. „Metalul, dezvoltată mai cu seamă în 
ultimii ani, se produc piese de schimb auto, dulapuri metalice, 
diferite piese forjate etc., iar începînd cu anul 1969 a preluat 
construirea tobelor de eșapament și a cutiilor de aspirație pen- 
tru locomoticele diesel-electrice. 


Produsele acestei ramuri satisfac în mare măsură cerințele 
pieţii interne, iar o parte din acestea sînt exportate. Cea mai 
mare pondere la export o are uzina „Înfrăţirea'”, care a exportat 

în perioada 1949—1969 circa 37 000 de maşini în peste 40 de 
ţări din Europa, America de Sud, Africa şi Asia. Important de 
subliniat este faptul că uzina orădeană trimite unele produse în 
numeroase ţări cu o veche tradiţie în această ramură: R.S. 
Cehoslovacă, Italia, R.F. a Germaniei, Elveţia, Belgia, 
Olanda etc. 


Industria chimică, cu o pondere de 6,9 % în cadrul judeţului, 
este reprezentată prin fabrica de lacuri şi vopsele „Transilvania 
şi uzina de produse chimice ,,Sinteza”. Principalele produse ale 
acestei ramuri sînt : lacurile și vopselele pe bază de ulei, pizmen- 
ţii anorganici de precipitare, unele semifabricate pentru indus- 
tria medicamentelor, produse fitofarmaceutice etc. 

Actuala fabrică de lacuri şi vopsele ,,Lransilvania” s-a 
dezvoltat dintr-o mică unitate care, înainte de 1940, cu o funcțio- 
nare sezonieră, producea numai vopsele praf. Fabricarea lacu- 
rilor pe bază de ulei începe numai în anul 1948. Unitatea se 
modernizează în mod continuu prin instalarea a numeroase 
mașini , iar din anul 1959 începe să producă şi pigmenţi anorga- 
nici de precipitare. 

Comparativ cu anul 1949, în 1960 valoarea producției glo- 
bale a fabricii a fost de 19 ori mai mare, iar în 1969 a produs 
de circa 2,7 ori mai mult decît în 1960. În acelaşi timp creşte 
şi gama sortimentelor de pigmenţi : galben de zinc, tetraoxicro- 
mat de zinc, verde de zinc, silicromat bazic de plumb, roșu şi 
orange de molibden etc. 

În procesul de fabricaţie utilizează o gamă variată de mate- 
rii prime : oxidul de zinc, provenit în cea mai mare parte din 
import, vitespirtul (adus de la Ploieşti) şi diferite uleiuri, iar 
pigmenții sînt produşi în cadrul unităţii. 

Pe lingă pigmenţii anorganici de precipitare şi lacurile și 
vopselele pe bază de ulei, fabrica ,,Transilvania”” produce şi 
oxid de roşu de fier, fiind singura unitate pe continentul euro- 
pean care utilizează reziduurile de la fabricarea aluminei pentru 
obţinerea acestui produs. 

Producţia de lacuri şi vopsele a crescut în mod treptat, 
de la 4 492 tone în 1959,la aproape 13 000 tone în 1969. Con- 
struirea unei noi secții de pigmenţi permite creşterea producției 111 

ucestui fabricat, de la cirea 2 000 tone 1964, pînă la aproximativ 
7 500 tone pe an. În raport cu producţia de pigmenţi va crește 
şi cea de lacuri și vopsele pe bază de ulei pînă la 20 000 tone 
e an. 

> Uzina de produse chimice ,,Sinteza” s-a format prin coma- 
sarea a două mici unităţi (,,Vesta” şi „Aurora”), care au fost 
înfiinţate în perioada dintre cele două războaie mondiale. După 
anul 1948 unitatea avea în profilul său fabricarea unor produse 
de sinteză organică : acid salicilic, halogenuri de alchili, acid 
benzoic benzoat, acid acetic salicilic ete. Dezvoltarea unităţii 
duce nu numai la creşterea producției vechilor fabricate, ci şi 
la apariția unor noi produse. Astfel, în profilul uzinei intră 
produsele fitofarmaceutice (carbetox şi cimexan în anul 1965 și 
rogorul și etionul în anul 1969). 

Construirea noii secţii pentru produse fitofarmaceutice 
a determinat creșterea valorii producţiei globale industriale a 
unităţii cu aproximativ 1 ori în 1970 faţă de 1960. Cea mai mare 
parte din produsele fabricii sint utilizate în industria medica- 
mentelor şi în agricultură, iar o cantitate mai redusă se exportă 
în R.P. Chineză, R. P. Ungară, R.P. Bulgaria, R.D. Vietnam, 
R.F. a Germaniei, India, Argentina, Chile, Brazilia, Anglia, 
Elveţia, Italia, Siria, Pakistan etc. 

Tot de această ramură industrială ţine şi o secţie chimică 
din cadrul I.I.L. „,Bihoreana” Oradea, care produce grunduri 
pentru ochituri, albăstreală, lacuri şi uleiuri pentru uz casnic 
ete. 


Extracţia minereurilor nemetalifere au o pondere redusă 
din valoarea producţiei globale a judeţului Bihor, reprezentînd, 
în anul 1969, numai 0,1%. În cadrul acestora sînt cuprinse ex- 
ploatările de nispuri bituminoase de la Derna-Tătăruș și argila 
refractară de la Șuncuiuș. 


Industria materialelor de construcţii 2 fost o ramură cu o 
dezvoltare mai slabă în cadrul judeţului Bihor, fiind reprezentată 
de trei fabrici mici de cărămidă la Oradea (două în partea de est 
a orașului şi una în cartierul Episcopiei), și cîte una la Ceica, 
Beiuş și Valea lui Mihai. Acestor unităţi li se mai adaugă: 

Fabrica de azbociment şi cea de beton celular de la Oradea, 
Fabrica de var de la Chistag şi Fabrica de produse refractare 
de la Aștileu. 

În cadrul acestei ramuri, ce are o pondere de 1% din va- 
loarea producţiei industriale a județului, se produc: cărămizi 
obișnuite şi refractare, var, articole din azbociment şi beton 
celular, marmură (exploatare și prelucrare) etc. Se subliniază 
faptul că cele cinci unităţi producătoare de cărămizi ceramice, 
chiar dacă producţia lor a crescut de la 21 mil. buc. în 1960 la 
36 mil. buc. în 1969, nu satisfac necesităţile judeţului cu aseme- 
nea produse. La Oradea a fost amenajată și o secţie de cahle 
de teracotă, care produce circa 500 000 buc. pe an, iar la Vadu 
Crişului funcţionează, de asemenea, o unitate mai mică de acest 
gen. 

O unitate importantă din cadrul industriei materialelor 
de construcţii este Fabrica de produse refractare de la Aştileu, 
care a fost construită în primii ani de după naționalizare. Ea 
utilizează, pentru producţia cărămizilor refractare, argila exploa- 
tată la Şuncuiuș. 

Paralel cu modernizarea tuturor unităţilor din acest do- 
meniu a început construcţia unui mare combinat pentru pro- 
ducția materialelor de construcţii la Chistag (Aleşd), amplasat 
în apropierea unităţii pentru producţia de amendamente calea- 
roase și a staţiei de preparare a bauzxitei (fig. 30). În cadrul 
acestei mari unităţi, aproximativ de tipul celei de la Birsești, 
se vor produce ciment (circa 2 mil. t/an), var şi diferite elemente 
prefabricate din azbociment. 

Amplasarea combinatului în această zonă este justificată, 
de existența materiilor prime în apropiere și a lipsei unei ase- 
menea unităţi în partea de vest a ţării. 


Exploatarea și prelucrarea lemnului este o ramură ceva mai 
veche pe cuprinsul judeţului, avînd în anul 1969 o pondere de 
6,7% din valoarea producţiei globale industriale. În cadrul 
acestei ramuri sînt cuprinse mai multe unităţi de exploatare şi 
prelucrare a lemnului, unele cu activitate pe rama vestică a 
Munţilor Apuseni și în zona de dealuri, iar altele în centrele 
urbane ale judeţului. Industria cherestelei este reprezentată 

Fig. 30. — Combinatul de materiale de construcţii Aleșd 
(foto Gr. P. Pop). 


de unităţile de la loaniș, Tileagd şi Lorău, iar a mobilei 
de fabricile „„Alfa” şi ,,Bihorul” din Oradea, precum și de unele 
unități mai miei la Salonta, Beiuș, Aleșd şi Valea lui Mihai. În 
oraşul Dr. Petru Groza funcţionează o fabrică pentru binale, iar 
la Tileagd una de impregnat traverse şi stilpi de diferite categorii. 

Ponderea cea mai însemnată în cadrul industriei de pre- 
lucrare a lemnului o are fabrica „Alfa, care a intrat în funcţiune 

în anul 1969, avînd o capacitate de 24 000 de garnituri de mobilă 
corp pe an. Tot în cadrul acestei unităţi este prevăzută constru- 
irea unei secții pentru producţia de mobilă stil. Urmează apoi 
fabrica de mobilă „,Bihorul”, care s-a dezvoltat dintr-un vechi 
atelier de mobilă şi butoaie (amintit încă în anul 1924). În cadrul 
acestei fabrici funcţionează şi o secţie de butoaie. Produsele 
celor două unităţi sînt exportate în numeroase ţări ale lumii: 
R.F. a Germaniei, Austria, Belgia, Japonia, Grecia ete. 


Industria ușoară, cu mai multe subramuri: industria sti- 
clei (0,7%), textilă (4,6 %), confecţii (8,3%), pielărie, blănărie şi 
încălțăminte (8,6%) şi diferite articole din mase plastice, ocupă 
locul al doilea în industria judeţului Bihor, avind o pondere de 
22,3% (anul 1969). 

Industria sticlei este reprezentată de Fabrica de sticlă de la 
Pădurea Neagră, amplasată la poala nordică a Munţilor Plopiș, 
care pare a fi cea mai veche unitate industrială a judeţului. 
Produce numeroase obiecte de uz casnic, utilizind nisipul adus 
de la Miorcani (jud. Botoşani) şi din alte locuri. O mare parte din 
produsele acestei unităţi, care s-a dezvoltat în mod considerabil 
în anii construcției socialiste, sînt destinate exportului, fiind 
bine apreciate pe pieţele externe. 

Industria textilă, a tricotajelor şi confecțiilor este o subramură 
importantă a industriei uşoare, fiind reprezentată prin cinci 
întreprinderi de grad republican: întreprinderea textilă 
„Crişana'”, fabrica de tricotaje „Mioriţa”, fabrica de articole 
de pasmanterie ,,Drum Nou”, Fabrica de confecţii (toate din 
Oradea) și Fabrica de confecţii Marghita. La acestea se adaugă 
un număr de circa opt unități mai mici pentru confecții (Beiuș, 
Salonta, Nucet, Vașcău şi Aleșd) şi pentru producția de covoare 
(Oradea, Aleşd şi Beiuș). Tot în cadrul acestei subramuri 
cuprindem și unitatea de prelucrare primară a cînepii (topitorie) 
de la Palota. 

Ponderea cea mai însemnată din această subramură o 
deţine Fabrica de confecţii de la Oradea, cu 47,7% din valoarea, 
producţiei globale industriale, după care urmează : fabrica de 
tricotaje „Mioriţa” (21,5%), Fabrica de confecţii de la Marghita 115 

(13,2%) şi fabrica „Drum Nou” din Oradea (3,4%), restul 
unităţilor deţinind, împreună, numai 14,5%. 

Cu excepţia unor unități mici, dintre care una de pălării 
şi alta de articole de pasmanterie la Oradea, această subramură 
s-a dezvoltat mai cu seamă în ultimii 20 de ani. Perioada 
1946 —1950 corespunde unei etape de organizare a subramurii, 
cînd se constituie Fabrica de confecții Oradea (19:16), întreprin- 
derea textilă „Crișana” şi fabrica „Drum Nou” (1948) și fabrica 
de tricotaje „Mioriţa” (1949). După anul 1950 incepe un proces 
rapid de dezvoltare şi modernizare a acestor unităţi, astfel că 
în prezent se găsesc la nivelul de dotare ce îl au unităţile asemă- 
nătoare din ţară. 

Materiile prime (bumbac, fire şi fibre textile şi din materiale 
sintetice, stofe, cauciuc etc.) sînt primite din aproape întreaga 
țară, de la întreprinderile cu profil corespunzător. Pe baza 
acestor materii prime se produc: confecţii de diferite tipuri, 
tricotaje din bumbac, lină şi mai ales din melană (fabrica 
„Mioriţa”” lucrează numai cu fire de melană), fire de bumbac în 
amestece cu celofibră, ţesături din bumbac, mai ales pentru 
haine de protecţie, produse de pasmanterie, covoare etc. 

n general, produsele acestei subramuri sînt destinate 
pieţei interne, iar o anumită parte, mai cu seamă tricotajele și 
unele confecţii, sînt exportate în Uniunea Sovietică, Austria, 
R.F. e Germaniei, Kuweit, Libia etc. 

Industria pielăriei, blănăriei și încălțămintei, cu o pondere 
de 8,6% în industria judeţului, cuprinde cinci unităţi mai mari 
(fabricile de încălţăminte Solidaritatea”, „Crişul” şi „Arta” 
din Oradea, fabrica de încălţăminte ,,Bihoreana” din Marghita 
şi fabrica de blănuri „1 Mai” din Oradea) și o serie de ateliere 
la Beiuş, Salonta Aleşd ete. (fig 31). 

Industria de pielărie şi încălțăminte apare încă în perioada 
de după primul război mondial, prin înfiinţarea în anul 
1923 a fabricii „Carmen” (actuala „Solidaritatea”). În anul 
1928 se deschide încă o unitate din acest domeniu (actuala 
„Crişul”). După 1948 aceste unităţi se modernizează în mod 
continuu, iar în anul 1959 apare o nouă întreprindere industrială 
de stat („„Arta''), rezultată din dezvoltarea unei cooperative 
înființată în anul 1948. Fabricile de încălțăminte existente în 


https://biblioteca-digitala.ro 


ECONOMIA JUDEŢULUI 





Fig. 31. — Fabrica „,„Solidaritatea”', o puternică unitate pentru producţia de 
încălțăminte din orașul Oradea (foto Emeric Popper). 


perioada dintre cele două războaie mondiale erau unități mici 
şi cu o dotare tehnică necorespunzătoare. 

Cele trei fabrici de încălțăminte din Oradea, la care se 
adaugă şi fabrica din Marghita, primese materia primă de la 
unități corespunzătoare de pe cuprinsul ţării : Cluj, Bucureşti, 
Sebeș, Timişoara, Sibiu, Satu Mare etc. O parte din materia 
primă se produce în cadrul judeţului la fabrica „,Crişul”, care 
este prevăzută şi cu două tăbăcării (una minerală şi alta vege- 
tală). Cu o producţie de 4 898 000 perechi încălțăminte din piele 
în anul 1969, judeţul Bihor deţine aproape 14% din ponderea 
acestei subramuri la nivelul țării. Pe lîngă încălţămintea din 
piele se mai produc încălțăminte din materiale plastice şi arti- 
cole de marochinărie în cadrul fabricii „„Arta”. 117 

Calitatea încălțămintei obținută în fabricile orădene deter- 
mină cereri tot mai mari pe diferite piețe externe: Uniunea 
Sovietică, Austria, Belgia, Olanda, Franţa, Danemarca, R.D. 
Germană, R.S. Cehoslovacă, Ghana, Kenya, Libia, Etiopia etc. 

Prelucrarea blănurilor de ovine se face la fabrica „1 Mai” 
din Oradea, care a fost înființată în anul 1937. Dezvoltarea 
unităţii s-a făcut de aşa manieră, încît din vechea fabrică nu se 
mai păstrează nimic. Pieile de ovine, conservate şi uscate, sînt 
primite din toată ţara ; din acestea, după prelucrare, se produe 
circa 600 000 de bucăţi de confecţii pe an. Din această producţie, 
circa 15%, o formează hainele din piele, iar restul aparține dife- 
ritelor articole mărunte de blănărie. | 

Fabrica de blănuri „1 Mai”, care deține o pondere de cirea 
60% din producţia ţării, s-a dezvoltat mai cu seamă în perioada 
1956—1969, cînd producţia întreprinderii a crescut de circa 
cinci ori. În perspectivă este prevăzută dezvoltarea atit a secției 
de argăsit, cît şi a celei de confecţii, care va contribui la creșterea 
producţiei pînă la circa 1 milion confecţii pe an, mărindu-se, în 
același timp, ponderea produselor mari. 

Articole de mase plastice. Produsele acestei subgrupe se 
obţin în cadrul fabricii de mase plastice ,,Viitorul” din Oradea, 
care a luat ființă prin comasarea a două mici ateliere. Întreprin- 
derea, refăcută în întregime, utilizează o gamă variată de mate- 
riale plastice (polistiren rezistent și standard, polietilenă de 
joasă şi înaltă presiune, acetat de celuloză, polipropilenă, polia- 
midă etc.), care sînt produse în cea mai mare parte de către 
industria ţării noastre (Brazi şi Gh. Gheorghiu-Dej). 

În cadrul întreprinderii se obțin o serie de produse, care 
pot fi grupate după cum urmează : grupa articolelor d> jucării, 
articole de menaj şi uz casnic, diferite perii din păr natural. și 
fire sintetice, fire cu profil rotund, folii de policlorură de vinil 
ete. Circa 90% din produsele fabricii sînt consumate pe piaţa 
internă, iar restul sînt exportate în Uniunea Sovietică, R.P. 
Ungară, R.S. Cehoslovacă, R.P. Polonă, R.F. a Germaniei, 
Canada, Olanda, Spania, Anglia, Franţa ete. > 

Perspectivele întreprinderii merg în direcţia dezvoltării 
producției de fire plate pentru confecţionarea sacilor (un foarte 
bun înlocuitor al iutei). :, 

Industria alimentară, cu bogate resurse de materii prime în 
cadrul judeţului și cu cea mai mare vechime, deţine peste un 
sfert (26,1%) din valoarea producţiei industriale a Bihorului 
şi 3,5% din ponderea ramurii pe ţară. 

Spre sfîrșitul secolului trecut apar primele unități din 
cadrul industriei alimentare : activități de morărit (1868), 
producţia de bere (1876), spirt (1887) şi prelucrarea cărnii la 
Salonta (1896). În perioada dintre cele două războaie mondiale, 
această ramură se dezvoltă în continuare, iar după anul 1948, pe 
lîngă modernizarea şi creşterea considerabilă a capacităţilor de 
producţie, apar noi unităţi industriale: Întreprinderea de 
prelucrare a cărnii Oradea, Întreprinderea de vinuri şi alcool, 
industria de prelucrare a laptelui la Oradea şi Beiuş, fabrici de 
pîine la Oradea, Vașcău, Salonta etc. Cea mai însemnată reali- 
zare a acestei perioade este construirea Fabricii de zahăr de la 
Oradea (intrată în funcţiune în anul 1969), care are o capacitate 
de prelucrare de 3 000 tone sfeclă de zahăr pe zi (fig. 32). 

Spre deosebire de alte ramuri, industria alimentară, cu o 
gamă variată de produse (preparate din carne, produse lactate, 
ulei, vinuri şi băuturi alcoolice, bere, conserve de legume şi 
fructe, produse de morărit şi panificație, zahăr etc.), are asigu- 
rate o mare parte din materiile prime de către agricultura 
judeţului și de cele limitrofe. Numai în cazul producţiei de ulei, 
diferite băuturi alcoolice şi bere zona de aprovizionare cuprinde 
şi alte județe ale ţării. 

Această ramură industrială se caracterizează printr-o 
puternică concentrare în orașul Oradea, unde sînt amplasate 
cele mai multe unităţi : Întreprinderea de prelucrâre a cărnii, 
Întreprinderea de industrializare a laptelui, fabrica de ulei 
„Interindustrial””, fabrica de conserve ,,Avîntul”, Întreprinde- 
rea de vinuri şi băuturi alcoolice, fabrica de bere ,„Munca”, 
fabrica de spirt; „,Victoria”, Întreprinderea de morărit şi panifi- 
caţie şi Fabrica de zahăr. 

În afara orașului Oradea, numărul unităţilor de industrie 
alimentară este destul de mic (Întreprinderea de prelucrare a 
laptelui Beiuş, Fabrica de pîine Vașcău şi cea de conserve de la 
Valea lui Mihai). Excepţie de la aceasta apare în cazul Între- d 
prinderii de industrializare a cărnii de la Salonta, care are cea 119 

Fig. 32. — Fabrica de zahăr de la Oradea (foto Emeric Popper). 


mai însemnată pondere (29,3%) din domeniul industriei alimen- 
tare a județului. Ca valoare a producției industriale urmează : 
Întreprinderea de morărit şi panificaţie Oradea (17,6%), Fa- 
brica de ulei „Interindustrial” (17,2%), Întreprinderea de pre- 
lucrare a cărnii Oradea (8,9%), fabriea de conserve ,,Avîntul” 
(7,2%) etc. 

Judeţul Bihor, cu o industrie alimentară modernă, parti- 
cipă în mod substanţial cu numeroase produse alimentare la 
aprovizionarea populaţiei judeţului şi a unor zone mai îndepăr- 
tate de pe cuprinsul patriei noastre. Astfel, unităţile industriei 
alimentare au participat la producţia totală a ţării cu: 6,1% 
din carne, 3,3%, din produse de carne, 7,9% din uleiurile și 
grăsimile comestibile și cu 3,7%, din zahăr. În anul 1970, ea 
urmare a intrării în producţie la întreaga capacitate a Fabricii 
de zahăr Oradea, ponderea acestui produs a crescut destul de 
mult. 


Industria poligraiică. Primele tipărituri cunoscute pe cu- 
prinsul judeţului, la Oradea, apar în anul 1565, sub conducerea 
lui Hoffhalter Rafael, originar din Polonia şi care a învățat 
arta tipăritului în Olanda. Secolele următoare se caracterizează 
printr-o mare fluctuație în activitatea unor tipografii, care apar 
nu numai la Oradea, ci şi în unele centre mai mici de pe cuprin- 
sul judeţului (Diosig, Beiuș, Salonta etc.). 


Actuala întreprindere poligrafică din Oradea, singura din 
judeţ, a fost formată din cîteva tipografii existente în anul 
1948. După naţionalizare, unitatea a fost modernizată şi dotată 
cu mașini noi. În prezent este formată din mai multe sectoare : 
sectorul, carte-ziare, care tipăreşte ziarele locale şi revista ,,Fa- 
milia””, precum și numeroase cărți pentru diferite edituri din 
ţară, ponderea cea mai însemnată aparţinind Editurii didactice 
şi pedagogice, sectorul ofset, care este cel mai important din ca- 
drul întreprinderii, şi sectorul cartonaje. 


* 


În dezvoltarea sa, industria judeţului realizează o serie de 
legături de producţie, determinate de aprovizionarea cu materii 
prime, de cooperarea între diferitele unităţi industriale mai 
apropiate sau mai îndepărtate, precum şi de desfacerea produ- 
selor rezultate din activităţile industriale. Pe măsura dezvoltării 
industriei judeţului, a specializării şi diversificării acesteia, 
legăturile de producție devin tot mai complexe, avînd în mod 
neincetat tendința de perfecţionare. Într-o situaţie de generalizare 121 

desprindem, pentru județul Bihor, legături de tipul aprovizio- 
nare-desfacere, legături liniare, legături cu caracter complez etc. 

În perioada 1971—1975 industria judeţului Bihor se va 
dezvolta în direcţia creşterii puterii instalate la Centrala electrică 
şi de termoficare de la Oradea pînă la 205 MW, a valorificării 
unor zăcăminte bauzxitice pentru producţia de alumină, a creş- 
terii producţiei la Fabrica de produse refractare de la Aştileu, a 
dezvoltării industriei chimice în cadrul fabricii „,Sinteza” din 
Oradea etc. 

Cea mai însemnată realizare a industriei bihorene o va 
constitui întrarea în funcţiune, la întreaga capacitate, a Combi- 
natului de materiale de construcții de la Aleşd, care va produce 
anual circa 2 milioane tone de ciment, 0,2 milioane tone de var 
şi importante cantităţi de plăci din azbociment. 


Agricultura 


Consideraţii generale. Numeroase urme arheologice şi 
mai tirziu o serie de izvoare documentare arată că agricultura 
este o ocupaţie străveche a populaţiei de pe meleagurile jude- 
țului Bihor. Sînt menţionate numeroase unelte agricole simple, 
iar documentele ne vorbesc chiar despre modul de lucrare a 
pămîntului. 

În a doua jumătate a secolului trecut; apar unele lucrări cu 
caracter monografic, care menționează principalele produse 
agricole obținute în cadrul judeţului. După anul 1920 apar, de 
asemenea, o serie de referiri la județul Bihor, în care sînt cu- 
prinse unele probleme de geografia agriculturii. Astfel, T. 
Cristea (1929) arată că în judeţul Bihor se creșteau 16 vite 
la kilometrul pătrat. 

Un rol însemnat în dezvoltarea agriculturii pentru regiunea 
de șes l-au avut lucrările hidroameliorative, al căror început 
caracterizează a doua jumătate a secolului trecut. 

În anul 1969, agricultura judeţului Bihor cuprindea 11 
întreprinderi agricole de stat cu o suprafață agricolă de 43 400 
ha (35 900 ha terenuri arabile), 9 întreprinderi de mecanizare 

a agriculturii cu 2 420 de tractoare (unităţi fizice) şi 175 de 
cooperative agricole de producţie ce dețineau 269 600 ha tere- 
nuri agricole, din care 232 900 ha erau terenuri arabile (Anuarul 
statistic al R.S. România, 1970, p. 244—245). 

Dezvoltarea agriculturii în zona de cîmpie a județului, 
unde apar aproape 60%, din terenurile arabile, a fost condiţio- 
nată, în primul rînd, de eliminarea excesului de umiditate din 
perioada de primăvară şi de asigurare a acesteia spre mijlocul 
şi sfîrşitul verii, cînd apare un deficit; de umiditate. În acest 
scop, încă din secolul trecut au început lucrări importante de 
indiguiri şi desecări, mai întîi pe riurile principale (Crişul Negru, 
Crișul Repede și Barcăul) care traversează cîmpia de la est spre 
vest. Aceste lucrări s-au continuat şi în secolul nostru, cu deose- 
bire după anul 1950, cînd au fost suprainălțate şi consolidate 
digurile existente şi s-au continuat lucrările pentru construirea 
de noi diguri şi canalizări pe văile Barcăului și Ierului. 

Pe lingă construcţiile de diguri, în zona de cîmpie a fost 
realizată și o reţea importantă de canale, care au drept scop 
îndepărtarea excesului de apă în anumite perioade ale anului. 
Dintre acestea se remarcă, în primul rînd, Canalul Colector, 
prin intermediul căruia se realizează legătura Crișului Repede 
cu Crișul Negru, pe o lungime de 61 km, între localităţile Tărian 
şi Tămaşda. Canalizarea Ierului este, de asemenea, o lucrare 
importantă, care a început în urmă cu cîțiva ani, în prezent fiind 
în curs de realizare. 

Canalul Colector a fost construit, în primul rind, pentru 
colectarea apelor ce veneau din cîmpia înaltă pleistocenă și care 
se întindeau aproape peste tot în Cîmpia joasă a Crişurilor. În 
zilele noastre, această arteră hidrografică are un rol complex, 
apele fiind utilizate pentru irigaţii şi în piscicultură. 

În zona de dealuri și de munte se realizează, de asemenea, 
importante lucrări de conservare a solurilor, utilizîndu-se, în 
acest scop, mijloace științifice. Necesităţile de apărare împotriva 
revărsărilor de apă, de utilizare a acesteia în alimentarea orașu- 
lui Oradea şi în irigaţii au condiţionat construirea sistemului 
hidrotehnic Leșu, de pe valea Lada (bazinul Crişului Repede), 
care are un baraj de 180 m lungime și 60 m înălțime. În spatele 
acestui baraj se va forma un loc de acumulare pentru circa 123 


https://biblioteca-digitala.ro 


|. O. BERINDEI, GR. P. POP 


124 


23 mil. m? de apă, care va fi utilizată în alimentarea orașului 
Oradea și pentru irigarea a circa 10 000 ha terenuri. Acumulări 
de apă pentru necesităţile agricole s-au realizat şi în partea 
nordică a judeţului Bihor, la Şimian și Vășad (pe afluenții 
de dreapta ai Lerului). 

În ceea ce privesc resursele de muncă din agricultura jude- 
ţului se constată faptul că, drept urmare a mecanizării pronun- 
țate a agriculturii, cu deosebire în zona de cîmpie, nu mai apare 
fenomenul de pendulare a populaţiei pentru munci agricole, 
care se manifesta, destul de pregnant în trecut. În acea perioadă 
un număr însemnat din populația zonei dealurilor şi mai ales 
de pe rama. vestică a Munţilor Apuseni se deplasa spre zona de 
cîmpie în perioada corespunzătoare strinsului recoltei (secerat, 
cositul şi pregătirea furajelor, culesul porumbului etc.). 

Analizind structura populației active, se constată în cu- 
prinsul judeţului o anumită zonare. Astfel, în cea mai mare 
parte a cimpiei, populaţia agricolă este cuprinsă între 80 şi 90% 
din totalul populaţiei active, iar în zona de deal depășește, în 
cele mai numeroase cazuri, ponderea de 90%. Apariţia activită- 
ților industriale în unele zone ale județului schimbă complet 
structura populației, situație în care populația activă agricolă 
se reduce în mod simţitor. 

Pe lingă factorii pedoeclimatici, care constituie premisa 
esențială în dezvoltarea agriculturii, un rol deosebit de însemnat 
revine factorilor social-istorici, respectiv modului în care acțio- 
nează omul asupra terenurilor dintr-o anumită zonă. Din cadrul 
ultimei categorii de factori subliniem : lucrările hidroameliora- 
tive, modul de organizare a agriculturii, mecanizarea şi chimi- 
zarea, care contribuie substanţial la creşterea producției agri- 
cole. 

Mecanizarea lucrărilor agricole, cu posibilități evidente 
în zona de cîmpie, a urmat o creştere destul de rapidă. De pildă, 
numărul tractoarelor fizice a crescut de la 2 398 în 1965, la 
3 163 în anul 1969, cînd revenea fiecărui tractor o suprafaţă de 
97,7 ha terenuri arabile. În același an, 2 420 de tractoare erau 
în dotarea I.M.A., 692 în cea a I.A.S,., iar restul aparțineau 
Staţiunii experimentale agricole de la Oradea. 

Posibilităţile sporite de aprovizionare cu îngrășăminte chi- 
mice a determinat, de la un an la altul, creșterea cantităților de 
asemenea produse ce se utilizează în agricultura judeţului. Cele 
mai mari cantităţi de îngrăşăminte au fost aplicate la Salonta, 
Ghiorac, Biharea, Diosig, Valea lui Mihai, Săcueni etc. 


Struetura terenurilor. Judeţul Bihor avea în anul 1969, în 
limitele sale, o suprafaţă de 753 500 ha, repartizată, ca mod de 
folosinţă, după cum urmează: terenuri arabile 309 147 ha 
(41,0%), păşuni 116 956 ha (15,5%), fineţe naturale 36 769 ha 
(4,9%), vii şi pepiniere viticole 6 739 ha (0,9%), livezi şi pepi- 
niere pomicole 9277 ha (1,2%), suprafaţa fondului forestier 
189 383 ha (25,2%) şi alte suprafeţe 85 229 ha (11,3%). Exelu- 
zind suprafaţa fondului forestier şi categoria altor suprafeţe 
rezultă că terenurile agricole deţineau în judeţul Bihor (anul 
1969) o suprafaţă de 178 888 ha (tabelul nr. 3 ). 

Din tabelul nr. 3 se observă că păşunile aparțin în proporţie 
de aproape 95 % unităților agricole de stat, iar în cadrul acestora 
consiliilor populare comunale. Se subliniază însă faptul că aceste 
terenuri sint date în folosință cooperativelor agricole de pro- 
ducţie. 

Suprafaţa agricolă, cu o pondere de 63,3% din suprafaţa, 
totală a judeţului, este repartizată în funcţie de dispunerea relie- 
fului sub formă de amfiteatru : zona muntoasă în est, dealurile 
la mijloc şi cîmpia, ca o fişie destul de extinsă, în partea vestică. 
Așa cum este normal, cele mai mari suprafeţe agricole caracte- 
rizează zona de cîmpie, după care urmează dealurile piemon- 
tane, atit cele care vin în contact direct cu cîmpia înaltă, cît 
şi cele din depresiunile interne. 

Terenurile arabile au ocupat în anul 1969 o suprafaţă de 
309 1417 ha, ceea, ce reprezintă 11% din suprafaţa judeţului. În 
repartiția acestei categorii de folosință se observă o anumită 
zonare. Zona de cîmpie se caracterizează prin terenuri arabile 
a căror pondere depăşeşte, cu excepţia comunei Şimian, 70% 
din suprafața agricolă, fiind de multe ori chiar de peste 80%: 
Sintandrei (92%), Avram Iancu (84%), Batăr (85%), Biharea 
(82%), Borş (88%), Buduslău (89%), Cherechiu (81%), Ciu- 
meghiu 83%), Girişu de Criș (88%) etc. În regiunea, de dealuri, 125 

Tabelul nr. 3 


Suprafaţa agricolă a judeţulal și repartizarea pe categorii de gospodării (hectare şi procente)* 











Unitatea s ţ Vii şi | Livezi şi 
(categoria de re Arabil Pășuni Fineţe | pepiniere | pepin. 
gospodărie) AI ICORa | viticole | pomicole 
PE Ea N E RE 9 Me am | O O RI A N RE E N i Pa RON CR m 
Total 478 888 [309 147 |116 956 1367769 6 739 9 277 
100 100 100 100 100 100 
Unităţi agricole | 157 823 41873 ]110 494 1 839 631 2 986 
de stat 33.0 13,6 94,5! 5,0 9,4 32,2 
din care: a e 
întreprinderi 17 446 | 35 863 7 136 1 433 488 2 528 
agric. de stat 9,9 11,6 | 6,1 3,9 7,2 27.3 
Cooperative agri-| 269 568 [232 872 5 024 20 091 5 747 5 764 
cole de pro- 56,3 75,3 4,3 54,6 85,3 62,1 
ducție ag za E EEE ERAI 
din care: în folo-l 31 388 30 959 8 55 3 194 172 
sința personală 7.2 10,0 — 0,1 41,4 1,9 
a membrilor 
C.A.P. 
Gospodării 51 497 34 402 1368 | 11839 361 527 
agricole 10,7 11,1 1.2! 40,4 5,3 5,7 
individuale ! 








* După Anuarul statistic al R.S. România, 1970, p. 255. 

ponderea terenurilor arabile deţine, în general, valori cuprinse 
între 50 şi 70 % (fig. 33), iar în cazul așezărilor cu hotarul în 
mare parte în zona de munte aceste valori scad sub 50% sau 
chiar sub 30%: Bulz (12%), Budureasa (20%), Criştioru de 
Jos (10%), Pietroasa (19%), Şinteu (25%), Nucet (3%), oraşul 
Dr. Petru Groza (21%) şi Vașcău (29%) (fig. 33). 

Ponderea de peste 70% terenuri arabile deținută de unele 
localităţi (Suplacu de Barcău, Tileagd, Săcădat, Uileacu de 
Beiuş, Beiuş și Drăgănești) este justificată de faptul că acestea 
îşi întind hotarul numai în vatra depresiunilor. 

În cadrul judeţului, pășunile şi fîneţele naturale ocupă 
suprafețe destul de însemnate. Astfel, în anul 1969,păşunile 
naturale deţineau o pondere de 15,5% ceea ce reprezintă 
destul de mult în comparaţie cu alte judeţe ale țării. Pășunile 

Fig. 33. — Frecvența terenurilor arabile din terenurile agricole (anul 1969). 

naturale au o repartiție inversă în raport cu suprafeţele arabile, 
ponderile cele mai mari, din terenurile agricole, caracterizind 
zonele de munte : Nucet (80%), Bratea (50%), Budureasa (77%), 
Criştioru de Jos (57%), Pietroasa (65%) ete. (fig. 34). 

Zona de dealuri se caracterizează prin ponderi destul de 
variabile, acestea fiind cuprinse între 20 și 40% pășuni naturale 
din terenurile agricole. În Cîmpia Crișurilor și cea a Barcăului, 
și în mai mică măsură în depresiunile „golfuri”, pășunile natu- 
rale deţin mai puţin de 20% sau chiar decît 10% : Oradea (7%), 
Sîntandrei (8 %), Borş (9%), Ciuhoi (8%), Săcueni (8%), Sălard 
(7%), Valea lui Mihai (8%). 

Fîneţele naturale ocupă suprafeţe destul de res- 
trînse, deţinind numai 4,9% din suprafața judeţului. Cea mai 
mare parte din această categorie de terenuri caracterizează zona 
de munte și de dealuri, în timp ce în cîmpie, datorită cultivării 
unor suprafețe apreciabile cu plante furajere (trifoi, lucernă, 
porumb pentru însilozat, rădăcinoase etc.), apar suprafețe mai 
reduse de fineţe naturale. 

În legătură cu calitatea păşunilor şi a fineţelor naturale de 
pe cuprinsul judeţului se face remarca că acestea au, mai ales în 
zona de munte şi de deal, o componenţă floristică destul de bună, 
ceea ce dă posibilitatea creşterii unui număr însemnat de ani- 
male. În zona de cîmpie, pășunile şi fineţele naturale sînt de 
calitate mai bună în perioada de primăvară şi la începutul verii, 
după care, pentru a se menţine stratul de iarbă, sînt necesare 
irigaţiile. În multe locuri ale judeţului (Tileagd, Aleșd, Şăcădat, 
Miersig, Tinca etc.) se practică un pășunat rațional prin parce- 
larea şi îngrădirea pășunilor. 

Vita de vie nu este o plantă specifică Bihorului, ea deținind 
numai 0,9% (6 739 ha) din suprafaţa totală a judeţului. La sud 
de Crișul Repede numai în trei cazuri depășește 1% din terenu- 
rile agricole (Finiş, Tărcaia şi orașul Dr. Petru Groza). O zonă 
viticolă mai clar exprimată apare ]a nord de Oradea și care merge 
pînă la Valea lui Mihai. 

În Depresiunea Vad—Borod, viţa de vie apare pe pantele 
mai însorite de pe rama nordică (în zona Ineu — Tileagd — 
— Lugașu de Jos—Aleșd). Această cultură este specifică și 
Dealurilor Oradiei, unde ocupă o suprafață de peste 1 000 ha. 

Fig. 34. — Frecvența pășunilor naturale din terenurile agricole (anul 1969). 

În zona Barcăului şi a lerului apar cele mai mari ponderi 
deţinute de viţa de vie : Marghita 3,1% (153 ha), Chișlaz 4,5% 
(304 ha), Ciuhoi 5,2% (244 ha), Diosig 4,6% (515 ha), Valea lui 
Mihai 5,1%, (264 ha), Şimian 4,7 %, (335 ha) și Sirbi 5% (278 ha). 

Viţa de vie de la Diosig și Săcueni este amplasată la contac- 
tul cîmpiei cu zona de dealuri joase, unde găseşte condiţii foarte 
favorabile de dezvoltare, iar cea de la Valea lui Mihai utili- 
zează, în mare măsură, nisipurile din această regiune. 

Din totalul suprafeţelor ocupate de vii și pepiniere viticole 
(anul 1969), o suprafaţă de 5 397 ha o deţineau viile pe rod, de pe 
care s-a obținut o producţie medie de 33,7 chintale la hectar. În 
același an, viile altoite şi indigene, cu o suprafaţă de 1 556 ha, 
au dat o producţie de 3 420 kg/ha, iar viile hibride (3 841 ha) 
3 350 kg/ha. În ultima, vreme a crescut destul de mult suprafaţa, 
ocupată de viile altoite şi indigene, şi anume de la 1 128 ha în 
1965, la 1 556 ha în 1969. În aceeași perioadă, suprafaţa viilor 
hibride a scăzut de la 47195 ha la 3 841 ha. 

Livezile și pepinierile pomicole au ocupat în anul 1969 o 
suprafață de 9 277 ha, ceea ce reprezintă 1,2 % din arealul jude- 
țului. Pe cuprinsul județului se pot separa cîteva areale cu o 
mai mare frecvență a acestei suprafeţe, care se suprapun în 
mare măsură peste zona dealurilor piemontane. Astfel, între 
Crişul Repede şi Crişul Negru, în Piemontul 'Tăşadului, apare 
un areal pomicol în care ponderea livezilor din totalul suprafe- 
țelor comunelor este destul de însemnată : 2 % la Răbăgani, 2,5 % 
la Lăzăreni, 2,7 % la Drăgeșşti, 3%, la Hidişelu de Sus, 3,2% la 
Holod, 3,3%, la Sîmbăta, 4,2%, la Căbeşti și 7,1%, la Ceica. În 
cadrul acestui areal, prunul are o predominanță netă faţă de 
restul pomilor fructiferi. 

În Dealurile Oradiei apare un al doilea areal, care deține, 
de asemenea, ponderi însemnate : Oradea 16,3% (deţine, cu cele 
1 099 ha, cea mai mare pondere şi cea mai însemnată suprafață 
din judeţul Bihor), Aleşd 5,2%, Cetariu 2,6%, Lugașu de Jos 
11,6%, Sălard 12,4%, Siîrbi 2,8%, Oşorhei 2,3% ete. Acest 
areal se caracterizează prin faptul că, pe lingă prun, mai intervin 
destul de îrecvent, uneori chiar compact, caisul, piersicul şi 
mărul. 


https://biblioteca-digitala.ro 


ECONOMIA JUDEŢULUI 


Pe dreapta Barcăului, în Dealurile Marghitei şi chiar în 
zona de cîmpie apare un areal pomicol foarte clar exprimat, 
unde predomină piersicul şi caisul, care se cultivă în sistem inten- 
siv. În cadrul acestui areal, ponderile cele mai însemnate apar 
in comunele : Curtuiușeni 4,9% (283 ha), Diosig 5,5% (617 ha), 
Săcueni 4,1%, (415 ha), Şimian 4,8% (345 ha), Valea lui Mihai 
9%, (460 ha), Viişoara 8,6% (292 ha) etc. Dezvoltarea unui ase- 
menea areal, unde condiţiile pedoclimatice sînt deosebit de favo- 
rabile, a condiţionat, de fapt, şi amplasarea fabricii de conserve 
din legume şi fructe de la Valea lui Mihai. În legătură cu arealul 
pomicol nordic se subliniază faptul că aici, la Diosig, apare o 
suprafaţă de circa 500 ha ocupată numai cu piersic, cultivat în 
sistem intensiv. 

Zona de cîmpie şi cea de munte în multe cazuri este lipsită 
de livezi, sau ponderea acestora este neînsemnată. 

În anul 1969, cu o cantitate de 64 933 t fructe (431404 
prune, 8 658 t mere, 1 399 1 pere, 2 743 t cireşe şi vişine, 1 821 
t caise, 1 687 t nuci şi 5 485 t alte fructe), judeţul Bihor a parti- 
cipat cu aproape 1% din producția ţării. 

Dezvoltarea pomiculturii județului urmează un curs destul 
de rapid, la aceasta o contribuţie de seamă aducînd-o Staţiunea 
experimentală de la Oradea. 

Fondul forestier. În anul 1969 fondul forestier, cu 189 383 ha, 
deținea 25,2% din suprafaţa judeţului, pondere cu care se 
situează sub valoarea medie a ţării (26,6%). Unele hărţi mai 
vechi, precum şi o serie de documente ne sugerează faptul că în 
urmă cu 200—250 de ani pădurile din cadrul judeţului Bihor 
ocupau suprafețe mult mai mari, apreciate pentru acea perioadă 
la circa 32—35 %. Treptat au fost despădurite, în toate unităţile 
de relief, suprafeţe destul de însemnate, pentru a face loc tere- 
nurilor arabile (în zona de cîmpie şi de deal) şi păşunilor și fine- 
ţelor naturale (în zona de munte). 

Spre sfirşitul secolului trecut şi în primele decenii ale 
secolului nostru, la cauzele amintite se adaugă, cu consecințe 
greu de evaluat, exploatările, de multe ori neraționale, pentru 
industrializare. Ponderea cea mai însemnată a fondului fores- 
tier, de peste 40% din totalul suprafeţelor, caracterizează, în 
general, zona muntoasă a judeţului: munţii Bihorului, Codru- 131 

Moma, Pădurea Craiului şi Plopișului. Apar și în aceste cazuri 
unele situaţii în care ponderea pădurilor, ca urmare a unei acti- 
vităţi antropice intense, este mai redusă, cum este zona Bulz 
— Bratca — Șuncuiuș. 

Zona dealurilor, cu unele excepţii, cum sînt comunele: 
Căpilna, Sîmbăta, Răbăgani şi Pocola, se caracterizează prin 
ponderi destul de variabile, în cele mai numeroase cazuri însă 
peste media judeţului (figura 35). 

Pe cuprinsul cîmpiei apar două trupuri mai importante 
de păduri. Unul între Crişul Negru şi Crişul Repede, la contac- 
tul Cîmpiei Miersigului cu Piemontul Tășadului, cu păduri 
amplasate la : Nojorid (166 ha), Leş (202 ha), Apateu, Păuşa 
şi Șauaieu (1 277 ha), Miersig (747 ha), Gepiu (160 ha), Bicaciu 
(155 ha), Căuașd (1 588 ha), Gurbediu (933 ha) şi Tinca (185 ha). 
Mai izolate apar pădurile de la Cefa (247 ha) și Ghiorac (440 ha). 
Al doilea trup de pădure apare la nord de Barcău, în zona Ciuhoi 
(cu o pondere de 11%, din totalul terenurilor), apoi la Săcueni 
(12,5%), Buduslău (14,8%), Simian (22,2%) şi Valea lui Mihai 
(17,1%). 

În afara celor două zone amintite, cîmpia este lipsită de 
asemenea vegetație sau aceasta are ponderi neînsemnate, în 
cele mai numeroase cazuri sub 1% (Oradea 0,4%, Avram Iancu 
0,2%, Batăr 0,5%, Cherechiu 0,6%, Tarcea 0,3%, Mădăras 
0,02%, Salonta 0,05% etc.). 

Cu peste jumătate din suprafața totală ocupată de fondul 
forestier se înscriu orașele Nucet 55 % (2 033 ha) şi Aleșd 64,3%, 
(4 830) şi comunele: Aușeu 52,8% (3 815 ha), Borod 44,2% 
(4 751 ha), Dobrești 53,4% (7 309 ha), Finiş 56,6% (5 855 ha), 
Popești 58,3%, (6 395 ha), Tărcaia 51,4% (3 959 ha) şi Vadu 
Crişului 59,9% (4 045 ha). 

Pădurile din zona de cîmpie se caracterizează prin predo- 
minarea ceretelor şi a stejăretelor, pe lingă care mai apar: 
frasin, ulum şi în mai mică măsură pin (experimental) şi carpen. 
În pădurea Lunca Gurbediului (localitatea Gurbediu), dintr-o 
suprafaţă de 400 ha, 150 ha este ocupat de stejarul de luncă, 
30 de răchitării, iar restul a fost substituit cu plop negru hibrid. 
În zona de la Valea lui Mihai o mare parte din păduri sînt 
constituite din salcîmi. 

Fig. 35. — Suprafaţa fondului forestier din totalul suprafeţelor comunelor 
(anul 1969). 

“Zona de dealuri, destul de extinsă pe cuprinsul judeţului, 
este relativ bine împădurită cu fag şi gorun în amestec, la care 
se mai adaugă: carpenul, alunul, jugastrul ete. În munţii 
Plopişului, Pădurea Craiului şi Codru-Moma sînt prezente pădu- 
rile de fag, care, în Munţii Bihorului, urcă pînă la 1 300—1 400 m, 
de unde începe domeniul coniferelor. 

În legătură cu suprafaţa fondului forestier se subliniază faptul 
că au fost depuse eforturi susținute pentru protejare. Este 
necesar însă un echilibru între despădurire-împădurire, sau dacă 
este posibil chiar o balanță pozitivă, care să contribuie la îmbu- 
nătățirea esteticii peisajului și la combaterea proceselor de 
eroziune, relativ evidente în unele locuri. 


Cultura plantelor. Cimpia, depresiunile interne și externe 
şi în mare măsură dealurile piemontane formează zone impor- 
tante de cultură a plantelor în cadrul judeţului Bihor. În anul 
1969, cele 309 147 hectare de terenuri arabile au fost ocupate 
cu diferite plante de cultură, ponderea mai însemnată deți- 
nînd-o porumbul cu 33,3%, griul cu 27,4 % şi plantele de nutreţ 
cu 15,8%. 

Cerealele pentru boabe domină celelalte culturi de pe cuprin- 
sul judeţului. În general, se cultivă pe suprafețe destul de 
însemnate, care reprezintă în medie circa 28% din suprafaţa 
județului şi aproape 70% din terenurile arabile. În anul 1965 
cerealele pentru boabe au ocupat o suprafață de 226 946 ha 
de pe care s-a obţinut o producție totală de 365 121 t, iar in 
1969 de pe o suprafață mai mică (207 896 ha) s-a obţinut o pro- 
ducție mai mare (377 066 1). 

Cultura grîului deține, în ceea ce privește supra- 
fețele cultivate, locul al doilea după porumb. În anul 1965 s-a 
cultivat pe 94150 ha, obţținîndu-se o producție medie, pe 
judeţ, de 1 500 kg la hectar, iar în 1969 de pe 84 866 ha produc- 
ţia medie a fost de 1 640 kg. 

În cea mai mare parte a judeţului ponderea suprafeţelor 
ocupate cu grîu, din terenurile arabile, este cuprinsă între 20 şi 
30% (fig. 36). Pe acest fond se înscriu o seamă de diferențieri, 
generate într-o anumită măsură de condiţiile pedoclimatice. 
Astfel, în zona de cîmpie (Curtuiușeni, Valea lui Mihai, Şimian, 

Fig. 36. — Cultura griului în % 





Tarcea, Cefa, Salonta, Ciumeghiu și Avram Iancu) suprafețele 
ocupate cu griu sînt mai reduse, datorită umidității mai mari, 
a solurilor grele, precum şi a prezenței unor zone nisipoase. 135 

Dealurile şi zonele depresionare se caracterizează prin ponderi 
foarte diferite, care în general sînt destul de mari. 

Frecvența cea mai mare a griului apare în comunele: 
Brusturi (43%), Vîrciorog (53%), Dobrești (41%), Roşia (43%), 
Olcea (42%), Şoimi (42%) ete. Asemenea ponderi sînt o conse- 
cinţă a slabei reprezentări a altor categorii de culturi. 

În anul 1969 întreprinderile agricole de stat au obţinut 
o producţie medie la hectar de 2 740 kg, iar cooperativele 
agricole de producție 1 640 kg. Rezultă, de aici, că în cadrul 
unităţilor cooperatiste sînt necesare eforturi susținute pentru 
creșterea producţiei la hectar. Repartizind producţia de grîu 
a anului 1969 pe cap de locuitor rezultă, pentru judeţul Bihor, 
o valoare de 626 kg, ceea ce înseamnă un excedent substanțial 
la această cultură. 

Secara se cultivă numai în zonele de deal şi de munte 
ale judeţului. În anul 1969 a ocupat 4 283 ha (1,41% din tere- 
nurile arabile), față de 5 702 ha în 1965. În general, producţiile 
medii anuale sînt destul de reduse (920 kg ha în 1965 şi 1 150 kg 
în anul 1969). 

Orzul şi orzoaica, ca urmarea dezvoltării zooteh- 
niei, au înregistrat creșteri destul de însemnate ale suprafețelor 
cultivate : de la 8 321 ha în 1965 la 12 162 ha în anul 1969. 
În aceeași perioadă a crescut și producția medie anuală, de la 
1900 kg în 1965, la 2140 kg în 1969. 

Cele mai mari suprafețe şi în același timp și producţiile 
medii anuale cele mai însemnate caracterizează întreprinderile 
agricole de stat. În cadrul judeţului se cultivă mai ales orzul 
de toamnă din soiul Cenad 345 şi în mai mică măsură orzoaica 
(circa 10%). 

Ovăzul a înregistrat o anumită creştere a suprafeţelor 
cultivate, de la 2 964 ha în 1965, la 3 168 în anul 1969. Cu această 
suprafață redusă (1%, din terenurile arabile) el se încadrează 
în categoria plantelor cu importanță secundară în cadrul 
judeţului. 

Cultura porumbului întilneşte cele mai bune 
condiții pe cernoziomurile levigate, pe solurile brune de pădure 
şi pe solurile negre de fineață, care au o extindere mai mare 
în cîmpia joasă a Crișurilor şi Barcăului. 

Suprafaţa cultivată cu porumb oscilează în jur de 110 000 ha 
(115 462 ha în 1965 şi 102 801 ha în 1969). În cadrul judeţului 
a fost cultivat, în anul 1969, pe 33,2% din terenurile arabile, 
obţinindu-se o producţie totală de 202 570 t (53,7 % din produc- 
ţia, cerealelor boabe). Cu asemenea valori judeţul Bihor deţine 
1,4% din suprafaţa cultivată a ţării şi 2,6% din producţia 
totală de porumb. 

Analizînd frecvența culturii porumbului în arealul judeţului 
(fig. 37), constatăm că zona de cîmpie, cu excepţia citorva 
comune: Tarcea, Sintandrei, Husasău de Tinca, Mădăras, 
Tulca etc., se caracterizează prin valori cuprinse între 20 şi 
30%, din terenurile arabile. În cadrul celorlalte unități de 
relief, cu deosebire în depresiuni şi zona de dealuri, frecvenţa 
porumbului este de 30—40%, explicaţia generală fiind valabilă 
ca și în cazul griului. 

Producţia, medie la hectar a judeţului a fost de 1 730 kg 
in anul 1965 şi 1 970 kg în 1969. Se remarcă faptul că apar 
diferențieri foarte mari în cadrul judeţului, precum şi pe categorii 
de unităţi. Astfel, întreprinderile agricole de stat au obţinut, 
în anul 1969, o producţie medie de 3 150 kg la hectar, coopera- 
tivele agricole de producţie 1 930 kg, iar gospodăriile necoope- 
raâtivizate producţii şi mai mici. 

Soiurile de porumb cultivate fac parte din hibrizii dubli : 
HD 208, HD 311, HSL 196 şi HD 405. În zona de cîmpie, rezul- 
tatele cele mai bune au fost obţinute prin cultivarea soiurilor 
semitardive HD 306 şi HD 311 şi a celor tardive HD 405 şi 
HD 409. 

Cultura orezului. Cimpia Crișurilor, prin locali- 
tăţile Sinnicolau Român, Cefa, Ateaş şi Mădăras, constituie, se 
pare, zona cea mai nordică de cultură a orezului în țara noastră. 
Sint menţionate unele culturi în perioada de după anul 1935, 
iar începînd cu anul 1950 s-au amenajat suprafețe destul de 
mari pentru cultura orezului. 

Orezul se cultivă numai în Cîmpia joasă a Crișurilor la : 
Sinnicolau Român (1,5%, din terenurile cultivate), Cefa (0,7%), 
Mădăras (3,2%), Homorog (1,2%), Salonta (0,6%) ete., unde apar 
posibilități de alimentare cu apă din Canalul Colector și din 
Crișul Negru. În anul 1965 a fost cultivat, în cadrul județului, 137 

Fig. 37. — Cultura porumbului în % din terenurile arabile (anul 1969). 


pe o suprafaţă de 240 ha, obţinindu-se o producţie totală de 
138 222 t, iar în 1969 de pe 450 ha s-au recoltat 585 t orez. 


https://biblioteca-digitala.ro 


ECONOMIA JUDEŢULUI 


Leguminoasele pentru boabe ocupă suprafeţe reduse în cadrul 
judeţului (4 740 ha în anul 1965 și 4 396 ha în 1969, suprafaţă 
cu care deţine numai 1,4%, din terenurile arabile). Ponderea 
cea mai însemnată o deține mazărea, cu 56,3% din leguminoase. 
În anul 1969 s-a obținut o producţie medie de 1 630 kg/ha, 
cu care a ocupat locul al treilea după județele Ialomița şi 
Buzău. 

Din categoria plantelor textile se remarcă cînepa pentru 
fuior, în timp ce inul ocupă suprafeţe neglijabile (numai 22 ha 
în 1969). Cînepa se cultivă cu rezultate foarte bune mai ales 
în Cimpia joasă a Crişurilor şi Barcăului. În fiecare an se cultivă, 
pe cuprinsul judeţului, peste 3 000 ha cu cînepă (3 063 ha în 
1965 şi 3 438 ha în 1969), de pe care se obțin producții medii 
anuale destul de mari (3 010 kg/ha în 1965 şi 4780 kg/ha în 
anul 1969). 


Cu privire la suprafeţele cultivate cu cînepă se subliniază 
faptul că judeţul Bihor deţine locul al treilea în țară, cu o pon- 
dere de 11,9%, iar împreună cu județele Timiş, Satu Mare și 
Arad 57% din suprafaţa cultivată cu cînepă a ţării. 

Producţii de peste 6 000 kg/ha au fost obţinute la : Biharea 
(7 027 kg/ha în 1966), Borş (7235 kg/ha în 1967), Cheresig 
(6 663 kg/ha în 1968), Sinnicolau Român (7 418 kg/ha:în 196%), 
Berechiu (7 140 kg/ha în 1967), Ateaş (8 107 kg/ha în 1966) etc. 
Întreaga cantitate de cînepă se transportă pentru prelucrarea 
primară la topitoria de la Palota, unde se obţin anual circa 
2 300 t defibre. 

Plantele uleioase (floarea-soarelui și inul pentru ulei) se 
cultivă pe suprafeţe destul de mari în cadrul judeţului. În anul 
1969 suprafaţa cultivată a acestora a crescut la 8 702 ha față 
de 8 493 ha în 1965, deţinînd (anul 1969) o pondere de 2,8% 
din terenurile arabile. Se remarcă apariția unei inversări a supra- 
îeţelor la cele două culturi: în timp ce suprafața ocupată cu 
floareu-soarelui a scăzut de la 7 854 ha în 1965 la 4 497 ha în 
1969, cea cultivată cu in pentru ulei a crescut, în aceeaşi perioadă, 
de la 639 ha la 4 205 ha. 

În privinţa repartiției geografice a celor două culturi se 
constată faptul că inul pentru ulei aparţine zonei dealurilor, 
iar floarea-soarelui se cultivă, cu precădere, în cîmpie. Atit 

la floarea-soarelui, cât şi la in pentru ulei nu se înregistrează 
producţii medii prea mari în cadrul județului (800 kg/ha, respec- 
tiv 560 kg/ha în anul 1969). Din acest motiv fabrica „Interin- 
dustrial” de la Oradea este obligată să aducă seminţe de iloarea- 
soarelui din alte zone ale ţării (Bărăgan și Moldova). 
Categoria de plante pentru alte industrializări este repre- 
zentată, în cadrul judeţului, de sfecla de zahăr, ardeiul pentru 
boia, tutunul şi sorgul pentru mături. Faţă de anul 1965 (1 149 ha), 
suprafaţa ocupată cu aceste plante a crescut la 9 886 ha în 1969, 
creştere condiționată de mărirea suprafețelor ocupate cu sfeclă 
de zahăr, ca urmare a construirii Fabricii de zahăr de la Oradea. 
Cultivată pe o suprafaţă de 7 498 ha, ceea ce reprezintă 
2,4%, din terenurile arabile ale judeţului și 76% din plantele 
pentru alte industrializări, sfecla de zahăr înregistrează producţii 
relativ mari pe cuprinsul judeţului. Astfel, în anul 1965 produc- 
ţia mediela hectar a fost de 21 260 kg, iar în anul 1969 de 21 810 kg, 
situîndu-se, din acest punct de vedere, între primele zece 
judeţe ale ţării. Sfecla de zahăr se cultivă în întreaga zonă de 
cîmpie a judeţului, cu excepţia contactului Cîmpiei Miersigului 
cu Piemontul Tăşadului (Sinmartin, Nojorid şi Husasău de 
Tinea). În multe locuri sfecla de zahăr deţine peste 5% din tere- 
nurile arabile: Sîntandrei 6,4%, Avram Iancu 5,5%, Batăr 
52%, Biharea 5,8%, Borş 6,3%, Buduslău 5,5%, Diosig 6,4%, 
Girişu de Criş 5,3%, Săcueni 5,3%, Sălard 5,5% şi Valea lui 
Mihai 5,6%. În zona de dealuri această cultură apare cu totul 
sporadic, deoarece nu întiîlneşte condiții ecologice favorabile. 
Carioţii, legumele şi pepenii se cultivă anual pe aproape 
20 000 ha (19 622 ha în 1965 şi 19 724 ha în 1969), suprafață cu 
care deţin 6,1% din terenurile arabile ale judeţului şi 3,6% 
din ponderea acestor culturi pe ţară. În primul rînd se remarcă 
cultura cartofilor cu o suprafață de 12 112 ha în anul 1969, care 
se cultivă în zona de cîmpie (mai ales timpurii) şi în cea de deal 
(cartofi de toamnă). Producțiile înregistrate (3 900 kg/ha în 
1965 şi 1 510 kg/ha în 1969) ne arată că mai există încă posi- 
bilităţi evidente de creştere. 
Legumicultura este o ocupaţie importantă a multor locui- 
tori de pe cuprinsul judeţului, mai ales în zona de cîmpie. Condi- 
ţiile pedoclimatice favorabile, existenţa unor centre importante 

de consum și industrializare, precum şi căile de transport bine 
organizate sînt tot atîţia factori ce au favorizat dezvoltarea 
legumiculturii judeţului. 

Dintre legume se remarcă tomatele, ardeiul, ceapa şi 
varza, care deţin ponderea cea mai însemnată. Tomatele, culti- 
vate pe o suprafaţă de 1 597 ha în anul 1965 și 1 762 ha în 1969, 
se caracterizează prin producţii medii anuale destul de ridicate. 
Astfel, în anul 1969, cu o producție medie de 13 510 kg tomate 
la hectar, judeţul Bihor a ocupat locul al doilea din ţară după 
judeţul Constanța (fig. 38). 

Ceapa s-a cultivat (anul 1969) pe o suprafață de 684 ha, 
obținîndu-se, cu deosebire, ceapă timpurie, iar varza pe 826 ha, 
cu o producție medie de 15 330 kg/ha. 

Culturile de legume sînt concentrate în zonele : Valea lui 
Mihai, Diosig, Oradea (zonă ce se întinde pe Crişul Repede pină 
la granița cu R. P. Ungară) şi Salonta. 

Analizind modul de dezvoltare a culturilor de tomate și 
în general a tuturor legumelor, se constată apariția unor pro- 
cese de „,industrializare” în acest domeniu, aceasta ca urmare 
a practicării culturilor sub adăposturi de polietilenă (răspîndite 
în multe locuri pe cuprinsul judeţului : Valea lui Mihai, Roşiori, 
Diosig, Oradea, Nojorid, Salonta etc.) şi în sere. Construcţiile 
de sere, cu o suprafaţă de 78 ha în anul 1970, au început să apară 
numai după anul 1965 şi sînt amplasate la Salonta, Roşiori, 
Mădăras, Tărian şi Oradea. La Valea lui Mihai au fost construite 
2 ha de seră de către cooperativa agricolă din localitate în coope- 
rare cu Fabrica de conserve. 


Aproximativ 90% din suprafaţa serelor funcționează la 
Oradea, în zona de vest a orașului. În anul 1968 erau în func- 
ţiune 18 ha sere, în 1969 s-a ajuns la 53 ha, iar în 1971 la 121 ha. 
Amplasarea acestui complex de sere (printre cele mai mari 
din ţară) la Oradea este justificată din mai multe puncte de 
vedere : un climat în general favorabil, cu cantităţi mai reduse 
de zăpadă ; existența Crişului Repede, care asigură complexul 
cu apa necesară ; serele sînt construite în apropierea centralei 
electrice şi de termoficare, care furnizează energia calorică 
sub formă de apă supraiîncălzită ; valorificarea forței de muncă 
cu un anumit grad de specializare în cultura legumelor şi exis- 141 

Fig. 38. — Complexul de sere de la Oradea, vedere parțială (foto Gr. P.Pop). 


tenţa unor mijloace de circulaţie care facilitează transportul 
produselor. 

Cea mai mare parte din suprafaţa serelor este cultivată 
cu tomate, a căror cultură se practică în două cicluri, obți- 
nîndu-se 4—5 kg/m? în primul ciclu şi 7—8 kg/m? în al doilea 
ciclu. Se cultivă tomate din soiurile Money dor şi Nr. 10 x Bizon, 
iar ca soiuri experimentale se cultivă Money sprint, Money 
cross etc. Produsele obţinute în sere sînt desfăcute pe piața 
internă, iar o parte sînt exportate în Austria, R. F. a Germaniei, 
Franța, Finlanda, Suedia, Elveţia, Anglia, R. D. Germană, 
R. P. Polonă, R. S. Cehoslovacă etc. 

Plantele de nutret au o mare însemnătate pentru creşterea 
animalelor în cadrul judeţului, mai ales în zona de cîmpie, unde 

finețele naturale au o pondere foarte redusă. Suprafaţa ocupată 
de aceste plante a crescut de la 34 439 ha în 1965, la 48 987 ha 
in anul 1969, ceea ce reprezintă 15,8% din terenurile arabile 
ale judeţului. 

Dintre plantele de nutreţ se remarcă : lucerna (23,4%), care 
dă și producţiile medii anuale cele mai mari (3 880 kg/ha în 1965 
şi 4 140 kg/ha în 1969), trifoiul (45,9%) şi porumbul pentru însi- 
lozare (5,3%). În general, suprafeţele cultivate cu alte plante 
de nutreţ au scăzut în 1969 față de 1965 : plantele anuale pentru 
fin de la 6 263 ha la 1 689 ha, borceagul de la 4 046 ha la 851 ha 
și rădăcinoasele de nutreţ de la 889 ha la 599 ha. 

Repartiția plantelor de nutreţ este legată de modul de 
manifestare a factorilor ecologici, fapt pentru care lucerna se 
cultivă cu predominanță în zona de cîmpie, în timp ce trifoiul 
trece, cu bune rezultate, şi în zona dealurilor. 


Creşterea animalelor. Acest sector, care deţine circa 30% 
din valoarea globală a producţiei agricole, are condiţii favo- 
rabile de dezvoltare în cadrul judeţului, datorită excedentului 
de cereale boabe, a păşunilor şi finețelor din zona de deal şi 
munte și a suprafeţelor mari ocupate de plantele furajere mai 
cu seamă în zona de cîmpie. 

Creşterea animalelor este o ocupaţie străveche a populației 
de pe aceste meleaguri. Aici se creșteau un număr însemnat de 
animale, care erau exportate spre diferite pieţe. Primele însem- 
nări despre comerțul cu animalele apar în secolul al XII-lea și 
al XIII-lea, cînd sînt menţionate vînzări de boi, cai şi oi. 

În prezent, aproape peste tot, în cuprinsul judeţului, se 
practică o creștere intensivă a animalelor. Au apărut mari 
complexe de creșterea bovinelor, porcinelor şi păsărilor. Impor- 
tanța acestui sector rezultă din faptul că în anul 1970 județul 
Bihor deţinea, ca număr de animale, locul al cincilea la bovine 
după judeţele Cluj, Ilfov şi Timiş, al patrulea la porcine după 
Timiş, Ialomița şi Ilfov și al cincilea la cabaline după judeţele 
Timiş, Ilfov, Ialomiţa şi Arad. 

Numărul animalelor, pe ansamblul judeţului, a fost în 
anul 1970 de 187 900 bovine, 370 200 porcine şi 381 400 ovine 
(tabelul nr. 4). În comparaţie cu anul 1966, se observă o creştere 143 

de 17 200 de capete la bovine şi de 101 600 de capete la porcine, 
în timp ce numărul ovinelor a scăzut cu 14 900 de capete. 
Creşterea cu 37,8 % a numărului de porcine, în 1970 faţă de 1966, 
a fost condiţionată de intrarea în funcțiune a complexului 
de la Palota și de mărirea capacităţii fermelor de la Tinca. 


Tabelul nr. 4 
Numărul animalelor pe categorii de unități la începutul anului 1970 (mii capcte) 












































A Bovine|Din care vaci : i : 
Unitatea total | şi bivoliţe Porcine Ovine Cabaline 
Unităţi agricole de stat 17,0 6,1 181,4 50,5 2,3 
din care : întreprin- Ea 
deri agricole de stat 15,8 5,7 174,41 50,4 1,1 
Cooperative agricole de 
producţie | 751 28,4 56,8 193,8 14,7 
Gospod. personale ale 60,3 30,1 108,4 89,6 1,9 
membrilor C.A.P. 
Gospod. agric. indivi- 35,5| 16,6 23,6 47,5 8,5 
duale 
Total 187,9 | 81,2 370,2 381,4 27,4 


În afara acestor animale, pe cuprinsul judeţului se mai 
cresc un număr destul de mare de caprine, mai ales în zona de 
deal și de munte, familii de albine şi un număr considerabil de 
păsări (cu deosebire găini și giîşte). 

Creșterea bovinelor este unul dintre cele mai importante 
sectoare din agricultura judeţului. Ca și în alte locuri din Tran- 
silvania, în judeţul Bihor pînă pe la anul 1880 se creștea rasa 
Sură de stepă, varietatea Transilvană. După această dată se 
introduce rasa Simmenthal care, prin încrucișare de absorbție 
cu vitele sure de stepă, determină, în mod treptat, apariția 
rasei Bălțaie românești (Al. Demianovschi şiS. Rus u, 
1966, p. 137—138). 

Numărul bovinelor la 100 ha teren agricol a fost la începutul 
anului 1970 de 40,6 capete, faţă de 35,3 pentru întreaga ţară. 
Repartizarea bovinelor în arealul judeţului apare destul de 

mozaicată. Astfel, în zona de cimpie densitatea corespunde, 
în general, cu mediu pe ţară, în timp ce în zona dealurilor aceasta 
este mult mai mare. Creșterea bovinelor în sistem intensiv a 
condiţionat, și în zona de cîmpie, apariția unor densități mult 
mai mari : 61 de capete la Biharea, 58 la Borș, 50 la Sîntion 
şi Girişu de Criş şi 53 la Tărian. Cea mai mare densitate carac- 
terizează localitatea Batăr, unde funcţionează o mare fermă de 
îngrăşat bovine. 

Structura pe specii ne arată o predominare evidentă a bovi- 
nelor din rasă Bălţată românească, care deține peste 70% din 
total. Urmează, apoi, metişii din Bălțată românească, iar în 
zona de deal şi munte mai ales Pinzgau de Transilvania. 

În anul 1969, în judeţul Bihor s-au obţinut 1146 200 hl 
de lapte de vacă şi bivoliță, din care : 178 400 hl de către uni- 
tățile agricole de stat, 326 700 hl de către cooperativele agricole 
de producţie, 394 100 hl de către gospodăriile personale ale 
membrilor C.A.P. şi 247 000 hl de către gospodăriile agricole 
individuale. Cele mai bune rezultate se obţin în cadrul întreprin- 
derilor agricole de stat, care au realizat, în anul 1969, o produc- 
ţie medie de 2 953 1 lapte de la o vacă furajată, în timp ce coope- 
rativele agricole de producție au obţinut numai 1 190 litri 
(Anuarul statistic al R. S. România, 1910, p. 296). 

Creşterea porcinelor. Acest sector a înregistrat o dezvoltare 
deosebită, mai ales ca urmare a apariției unor ferme specializate 
şi a unor mari complexe de îngrășare. Preocuparea timpurie 
în domeniul creşterii porcinelor este confirmată de existența 
Porcului de Salonta, despre care se afirmă că ar fi fost adus 
de către romani (IT. Cristea, 1929). 

La începutul anului 1970, cu o densitate de 119,7 porcine 
la 100 ha teren arabil, față de numai 61,1 capete cît era media 
pe ţară, judeţul Bihor ocupa primul loc în România. În concor- 
danță cu producţia de cereale, densitatea cea mai mare, de 
circa 160 de capete, apare in zona de cîmpie, aceasta scăzînd 
înspre zona de dealuri și de munte. Apariţia unor mari crescă- 
torii a contribuit la concentrarea numărului porcinelor în unele 
zone. Astfel, apar densități foarte mari le Oradea (2 270 de 
porcine la 100 ha teren agricol), Palota (1 088 de capete), Tinca 
(1 880 de capete), Batăr (908 capete), Marghita, Roşiori etc. 145 

Cea mai mare unitate de creștere a porcinelor de pe cuprin- 
sul judeţului este amplasată la Palota, unde, în cadrul celor 
trei ferme, se îngrașe anual circa 100 000 de porci, din rasa 
Masele alb, la greutatea de 100—110 kg fiecare. În prima fază, 
Complexul de porcine de la Palota a adus nutrețurile combinate 
de la Periş (jud. Ilfov), iar în prezent, prin construirea unei 
fabrici, îşi asigură necesarul din producție proprie. 

În privinţa vaselor de porcine se constată predominarea 
cu peste 70% a Marelui alb, adus începînd cu anul 1922, iar în 
cadrul gospodăriilor individuale o anumită pondere o are rasa 
Mangalia. 

Se remarcă faptul că ponderea cea mai însemnată în dome- 
niul creşterii porcinelor aparţine unităților agricole de stat, 
care în 1970 dețineau 49% din numărul total al porcinelor. 

Creşterea ovinelor este o îndeletnicire străveche a populaţiei 
de pe cuprinsul judeţului, zona de cîmpie fiind prielnică acestui 
sector de creştere și în perioada rece a anului. 

În anul 1970 densitatea ovinelor (381 400 de capete) la 
100 hu teren agricol a fost de 87,7 capete, valoare cu care ocupa 
un loc destul de modest între celelalte judeţe ale ţării (în acelaşi 
an densitatea ovinelor pentru județele vecine era de 104,7 la 
Satu Mare, 123,5 la Sălaj, 98,7 la Cluj, 106,3 la Alba şi 73,3 la 
Arad). Repartizarea numărului de ovine în arealul judeţului 
apare destul de neuniformă. În general, zona de cîmpie şi de deal 
are densități mai mari decît media pe judeţ, iar în zona de 
munte numărul ovinelor este cu ceva mai redus. 

Dacă judeţul nu se remarcă printr-o densitate prea mare, 
în schimb în ceea ce priveşte producţia de lină ocupă, cu 1 585 6 
în anul 1969, locul al doilea în ţară după județul Constanţa. 
În acelaşi an producţia medie de lină obținută de la o oaie a fost 
de 5,1 kg în cadrul întreprinderilor agricole de stat şi de 4,2 kg 
in cooperativele agricole de producţie. 

Creşterea păsărilor este, de asemenea, o ocupație importantă 
a populaţiei judeţului. Între acestea se remarcă găinile şi giştele, 
care găsesc condiţii deosebit de favorabile mai ales în zona de 
cîmpie, unde densitatea păsărilor este de circa 450 de capete la 100 
ha, teren cultivat cu cereale. În comparaţie cu alte județe ale ţării, 
Bihorul se distinge prin creşterea unui număr mare de gîşte. 

Condiţiile fizico-geografice deosebit de favorabile, mai ales 
în zona de cimpie a judeţului, au favorizat apariția unor impor- 
tante unităţi piscicole. Astfel, cu deosebire după anul 1950, 
în Cîmpia joasă a Crişurilor au fost amenajate numeroase heleş- 
teie, care utilizează apa din Canalul Colector (Gr. Pop şi 
Viorica Rusu, 1968). În prezent, suprafaţa heleşteielor 
este de aproximativ 1 000 hectare, din care ponderea cea mai 
însemnată aparţine pescăriei de la Cefa (circa 650 ha). Alte 
unităţi piscicole sint amplasate la Inand, Homorog (95 ha), 
Mădăras (30 ha) şi Tămaşda (200 ha). 

Piscicultura practicată în această zonă este de tip intensiv, 
obținîndu-se producţii medii anuale de circa 1 500 kg/ha la Cefa, 
1 800—2 000 kg/ha la Homorog şi 1800—1 900 kg/ha la 
Tămașşda. 'Ţinind seama de faptul că amenajarea heleşteielor 
s-a făcut pe terenuri improprii altor destinaţii, rezultă că în 
această zonă, mai ales după asigurarea cu apa necesară, apar 
condiții deosebit de favorabile pentru dezvoltarea sectorului 
piscicol. În zona de munte, la Stîna de Vale, Finiș și Vașcău, 
sînt prezente bazine pentru creșterea păstrăvului. 

Analiza succintă a agriculturii judeţului ne arată că aceas- 
tă unitate administrativă se înscrie armonios şi unitar în 
cadrul țării noastre, contribuind cu cantităţi însemnate de cere- 
ale, plante textile, tehnice şi de nutreţ. De asemenea, Bihorul se 
remarcă prin creşterea bovinelor, 4 ovinelor, porcinelor şi a 
păsărilor, precum şi printr-o piscicultură intensivă. 


CĂILE DE COMUNICAŢII 
ȘI TRANSPORTURILE 








Căile de comunicaţii de pe cuprinsul judeţului au un rol 
deosebit de insemnat atit pentru legăturile din cadrul judeţului, 
cit și pentru mijlocirea transporturilor spre şi dinspre alte zone 147 

ale ţării. În acelaşi timp, prin reţeaua feroviară și rutieră a 
județului se realizează legături lesnicioase ale ţării noastre cu 
numeroase state din Europa centrală şi occidentală. 

Drumurile cele mai vechi se pare că făceau legătura câmpiei 
cu zona de dealuri şi muntoasă și mai departe cu Transilvania. 
În acest sens pot fi citate drumurile : spre Țara Beiușului (peste 
Dealurile Tășadului), drumul de la contactul cimpiei cu Dealu- 
rile Crișene (Săcueni — Diosig — Biharea — Oradea — Le — 
Tinca — Beliu), drumurile de pe văile Crişului Repede şi 
Barcăului, care făceau legătura cu Transilvania etc. Se vorbește 
şi despre un drum al sării (|. Şuta și A. Ilea, 1968), care 
venea din Maramureş, probabil şi de la Ocna Dejului, pe la 
Zalău, Şimleu Silvaniei, Marghita şi pînă la Oradea. 

Hărțile mai vechi ne arată, în general, o reţea locală de 
drumuri, care aveau legături destul de bune cu Depresiunea 
Transilvaniei. Pietruirea drumurilor din zona de cimpie începe 
în prima jumătate a secolului trecut, desfășurindu-se, însă, 
în mod lent atît în a doua jumătatea secolului, cît și în 
primele decenii ale secolului al XX-lea. 

Dezvoltarea rețelei rutiere are loc mai cu seamă după anul 
1950, cînd începe modernizarea unor artere importante de pe 
cuprinsul judeţului. La sfîrşitul anului 1969 lungimea drumuri- : 
lor publice din cadrul judeţului a fost de 2 892 km, rezultînd o 
densitate de 38,4 km la 1000 km?. În zona de cîmpie, ca urmare a 
distanțelor destul de mari dintre așezări, densitatea rețelei 
rutiere este mai mică, aceasta crescînd înspre zona dealurilor. 

Categoria drumurilor naţionale deţine 3141 km (268 km 
modernizate), iar restul de 2 5418 km îl formează drumurile de 
interes local (164 km modernizate). De aici rezultă că în anul 
1969 rețeaua de drumuri a județului era modernizată în propor- 
ție de 15%, în comparaţie cu aproape 14% pentru întreaga ţară. 

Reţeaua rutieră a judeţului, ca de altfel și cea feroviară, 
se caracterizează prin faptul că se încadrează unitar în ansam- 
blul general al rețelei rutiere a țării. Astfel, drumurile naţionale 
19 şi 79 străbat judeţul de la nord la sud (Curtuiuşeni — Avram 
Iancu), încadrîndu-se în linia rutieră a Cimpiei Tisei. În partea 
centrală și sudică a județului o altă șosea (Leș — Tinea — 

Ucuriș) urmărește, în mare măsură, contactul cimpiei cu 
zona piemontană. 

Din şoseaua principală a cîmpiei, cu caracter longitudinal, 
se desfac numeroase drumuri ce fac legătura cu judeţele din 
est sau cu R.P. Ungară, în vest, prin punctele de frontieră 
Borş și Valea lui Mihai. Cel mai important este drumul de pe 
Crişul Repede, care este încadrat în circulaţia europeană (E,). 

legătură cu dezvoltarea rețelei de drumuri se remarcă 
procesul de modernizare destul de intens din ultima vreme, care 
contribuie 12 ușurarea circulaţiei în cadrul judeţului. 

Primele căi ferate de pe cuprinsul judeţului au îost con- 
struite în perioada 1850—1870 (Borş — Oradea, 1859 și Oradea 
— Cluj, 1870). În deceniul al III-lea al secolului nostru se încheie, 
prin intrarea în exploatare a tronsonului Salonta — Chişineu 
Criş (27 mai 1923), lucrările de amenajare a reţelei teroviare. 

În ultima vreme au fost făcute schimbări radicale în cadrul 
reţelei și a materialului circulant, prin schimbarea vechilor 
linii cu şine de tip greu şi dieselizarea principalelor căi feroviare 
atît în transportul de mărturi, cît şi în cel de călători. Pentru 
următorii ani este prevăzută electrificarea şi dublarea căii 
ferate Oradea — Cluj, lucrări care vor înlesni, în mod conside- 
rabil, traficul de mărfuri şi călătcri din această zonă. 

La sfîrşitul anului 1969, lungimea reţelei feroviare a jude- 
țului (în întregime cu ecartament normal) era de 481 km, den- 
sitatea fiind de 63,8 km/1 000 km?, față de 46,3 km cit este 
valoarea pentru întreaga ţară. În cele mai numeroase cazuri, 
reţeaua feroviară o urmează pe cea rutieră. Astfel, linia cîmpiei 
face parte din inelul feroviar extracarpatic, prin care se reali- 
zează legătura principalelor centre urbane din Cimpia Tisei 
(Satu Mare, Oradea, Arad şi Timişoara). 

Perpendicular pe aceasta sint amplasate liniile ferate de pe 
văile Barcăului şi Crişului Repede, care fac legătura cu Depre- 
siunea Transilvaniei şi linia de pe Crișul Negru, care, străbătînd 
Depresiunea Beiuşului şi unindu-se cu linia Oradea — Rontău 
— Holod, se opreşte la Vaşcău. Spre vest apar 1 ramificații : 
de la Salonta la Kotegyan (R.P. Ungară), Oradea — Cheresig, 
Oradea — Episcopia Bihorului (cu trecere în R.P. Ungară) şi 
de la Valea lui Mihai spre R.P. Ungară. Importanţa cea mai 149 

mare o are linia ce trece prin punctul de frontieră Episcopia 
Bihorului, pe unde se realizează legătura cu ţările din Europa 
centrală și vestică. 

Cel mai important nod feroviar al judeţului îl formează 
oraşul Oradea, de unde pleacă linii în cinci direcţii: pe valea 
Crişului Repede spre Cluj, peste Dealurile Tășadului spre 
Vașcău şi apoi în zona de cîmpie, spre Arad (în sud), Satu Mare 
(în nord) şi R.P. Ungară (în vest). 

Reţeaua rutieră și feroviară a judeţului, pe lingă satisfa- 
cerea necesităţilor locale de transport, participă substanţial la 
realizarea schimburilor extraregionale și internaționale. 


Dezvoltarea transporturilor aeriene aparţine ultimelor 
două decenii, înainte de cel de-al doilea război mondial Oradea 
avind doar un aeroport militar. În prezent, oraşul Oradea este 
prevăzut cuun aeroport modernizat, cu pistă betonată, capabil 
să primească aparate moderne, care contribuie, de la un an la 
altul, la creşterea traficului de călători şi de măriuri. 

Aeroportul Oradea realizează legături pentru transportul 
persoanelor numai cu oraşul Bucureşti, iar pentru mărturi, în 
funcţie de necesităţi, cu principalele centre urbane ale țării. În 
apropierea aeroportului funcționează şi pista veche (înierbată), 
care deservește aviația utilitară sanitară și agricolă. 

În domeniul transporturilor speciale se remarcă transportul 
energiei electrice, judeţul Bihor fiind deservit de linii de 110 
kV, 35 kV, 15 KV şi 6 kV, care contribuie la acoperirea aproape 
în întregime a suprafeţei județului. Reţeaua de energie electrică 
este conectată la sistemul național. 


+ 


Multiplicarea funcţiilor şi creşterea populației urbane a 
impus apariția unor mijloace de transport care să înlesnească 
deplasarea dintr-o parte în alta a orașului pentru îndeplinirea 
diferitelor activităţi. În prezent, din cele 8 oraşe ale judeţului 
numai Oradea, Salonta şi Aleşdul sint prevăzute cu mijloace de 
transport urban (este adevărat însă că celelalte orașe sînt în 
general centre mici de populaţie). 

Primele tramvaie au apărut la Oradea între anii 1906 şi 
1911, cînd au fost construite cîteva linii. În perioada dintre cele 
două războaie mondiale reţeaua liniilor de tramvai se dezvoltă 
în continuare, iar după anul 1946, pe lingă construirea unor 
sectoare de linii, se procedează la modernizarea rețelei şi a parcu- 
lui de vagoane prin apariția tramvaielor de mare capacitate 
(Gr.Popși VioricaRusu, 1969). 

Lungimea traseelor duble de tramvai s-a redus de la 25 km 
în 1955 la 20 km în anul 1969, iar a liniei simple, în aceeaşi pe- 
rioadă, de la 46,5 km la 26,5 km, care, însă, n-au afectat trans- 
portul de călători (Anuarul statistic al R.S. România, 1910, p. 
674). Diversificarea funcţiilor orașului și numărul mai mare de 
populaţie au contribuit la creșterea parcului de vagoane, de la 
45 tramvaie în 1955, la 76 în anul 1969. Corespunzător acestei 
situații s-a înregistrat o creștere a numărului persoanelor trans- 
portate, de la 20201 mii călători în 1955, la 45 467 mii în anul 1969. 

În același timp, începînd cu anul 1956 şi mai accentuat; în 
1960, se introduce transportul auto care deserveşte nu numai 
necesităţile oraşului, ci şi o serie de aşezări din apropierea subur- 
bană. Astfel, sînt organizate trasee de autobuze în cartierele 
lipsite de o reţea de tramvaie, precum şi spre localităţile: 
Oşorhei, Borş, Sîntandrei, Palota, Nojorid și în zona balneară 
Băile Felix şi Băile 1 Mai. 

Dotarea cu mijloace auto s-a făcut în mod treptat, ajun- 
gindu-se de la 8 autobuze în 1960, la 70 în 1969, numărul de 
călători transportanţi cu asemenea mijloace ridicîndu-se în 
aceeaşi perioadă de la 659 mii la 21 963 mii. 

Din cele expuse rezultă că municipiul Oradea şi zona subur- 
bană a acestuia este prevăzută cu mijloace mixte de transport 
(tramvaie și autobuze), care satisfac în condiții onorabile nece- 
sitățile pentru deplasarea populaţiei, a cărei mobilitate este 
în creștere. Acest fapt este demonstrat de însăşi numărul călă- 
torilor transportaţi în anul 1965 (20 201 mii) şi 1969 (67 430 mii). 
Pentru viitorii ani este prevăzută modernizarea mijloacelor de 
transport şi corectarea unor trasee de tramvai şi autobuz, care 
vor contribui la o mai bună deservire a populaţiei. 151 

OBIECTIVELE 
TURISTICE 


Judeţul Bihor, prin frumusețea și originalitatea peisajului 
natural, prin monumentele istorice și prin elementele etnografice, 
oferă turiştilor variate şi bogate posibilități de recreere și 
instruire (fig. 39). 

Reprezentind una din cele mai frecvente porţi de acces 
spre interiorul patriei, teritoriul judeţului prezintă o mare vari- 
etate de peisaje, dispuse în amfiteatru, de la altitudinea de 100m, 
în vest, pînă la 1 848 m, în est. Astiel, din jurul salbelor de lacuri 
ale cîmpiei, cel dornic de drumeție poate să ajungă la frumuse- 
țile carpatine, fie urcînd munceii ce se desprind tentacular din 
Masivul Bihorului, fie, mai ales, pe văile largi, printre sate ce 
cuprind în ele nestemate ale creației populare. 

După urcuşuri pieptişe, spre surprinderea drumețului care 
ajunge pe cele mai mari înălțimi, va întîlni atmosfera primi- 
toare a plaiurilor de culme, întreruptă, pe alocuri, de sălbăticia 
reliefului dăltuit în calcare. 

Accesul la frumuseţile naturale ale județului este facilitat 
de existența unor artere de circulaţie bine întreținute, precum 
şi a unor cabane în care drumețul poate găsi loc de odihnă. 

De-a lungul văilor mai însemnate, cum ar fi Barcăul, 
Crișul Repede şi Crişul Negru, au fost durate căi magistrale de 
circulație rutieră — unele din ele dublate cu căi ferate — care 
traversează judeţul şi fac, totodată, legătura cu județele limi- 
trofe — prin Valea lui Mihai şi Marghita cu județul Satu Mare, 
prin pasul de înălțime Piatra Craiului cu judeţul Cluj, prin 
pasul Criştiorului, prin Salonta sau Tinca, cu judeţul Arad. 

Din aceste magistrale, ramificații secundare urcă, şerpuind 
pe văi sau pe creste, spre lumea internă a Munţilor Apuseni. 

Lig. 39. — Harta turistică. 


1, Hoteluri-moteluri; 2, cabane; 2, campinguri ; 13, cale ferată torestieră ; 74, drum modernizat ; 
4, agenţii O.N.T.; 5, biserici din lemn ; 6, staţiuni 15, drum nemodernizat ; 16, frontieră de stat: 77, 
balneo-climaterice ; 7, cetăţi; 5, muzee; 9, centre punct de trecere frontieră ; 18, zone de vinătoare. 


de olărit; Z0, peşteri; 17, defilee ; 12, cale ferată ; 

Din punct de vedere turistic deosebim în judeţ, o serie de 
zone amenajate, înzestrate cu căi de comunicaţii, cabane, mar- 
caje etc., pe lingă care mai există o sumedenie de zone de interes 
turistic, ale căror frumuseți reclamă intrarea lor neîntîrziată în 
circuitul turistic al ţării. Ne vom opri atenţia asupra celor mai 
însemnate. 


Zona de la Vadu Crişului și deiileul Crișul Repede. Accesibilă 
prin calea ferată Oradea — Cluj (stațiile C.F.R. Vadu 
Crişului, Șuncuiuş, Peştera) sau prin ramificația rutieră 
din DN. 1, de la Topa de Criș, reprezintă un complex carstic 
deosebit de pitoresc, condiționat de calcarele Pădurii Craiului. 
În acest sens semnalăm, pe lingă defileul Crișului Repede stră- 
juit de abrupturi sălbatice, o serie de peșteri, dintre care mai 
insemnate sînt: Peştera Vadului, Peştera Podinului, Casa, 
Zmăului, Peştera cu Apă, Peştera Fugarilor, Peştera Deven- 
țului, Peştera Caprei. 

În sfera de influenţă a acestei zone turistice apare şi pla- 
toul carstic Zece EHotare, ciuruit de doline şi uvale, precum 
şi Peştera Vintului de lîngă Şuncuiuş. 

Trebuie remarcat faptul că Peştera Vadului este amenajată 
avînd în imediata vecinătate şi o cabană cu o poziţie deosebit de 
pitorească. Frumuseţea locului este subliniată şi de prezenţa 
cascadei piriului Peştireu, care traversează Peștera Vadului. 


Zona Meziadului se caracterizează prin prezenţa uneia 
dintre cele mai mari peşteri din ţara noastră — Peștera Meziad 
—, dispusă în cinci etaje, cu o lungime a galeriilor de 3 400 m. 

Accesul în zonă este asigurat de o şosea ce pleacă din 
localitatea Beiuș. Totodată, prezența unei cabane, precum și 
farmecul deosebit al împrejurimilor fac ca numeroşi turiști să 
se abată, din drumul lor, pentru a vizita această zonă. 


Zona carstică Padiş — Cetățile Ponorului reprezintă re- 
giunea turistică cea mai însemnată din ţară, atît datorită îru- 
museții peisajului, cît şi a complexităţii fenomenelor sale carsti- 
ce (fig. 40). 153 

În zonă se poate ajunge fie pe drumuri de culme, venind de 
la Stina de Vale sau Scărişoara, fie urcînd pe şoseaua de la 
Sudrigiu, Pietroasa etc. În cadrul ei distingem mai multe sub- 
unităţi, fiecare din ele cu aspectele sale caracteristice : 

— Padișul reprezintă o depresiune sculptată în calcare, 
avind baza ciuruită de doline și sorburi, prin care se pierd 
apele de suprafață în adîncuri ; 

— Poiana Ponor constituie o polie tipică în care reapar, 
printr-un izbuc puternic, apele pierdute în Padiș; 

— Lumea Pierdută cuprinde un platou acoperit cu o 
pădure deasă de conifere în care apar o serie de avene (Negru, 
Acoperit), peşteri (Peştera Gemănată, Peştera de la Căput), 
doline, izbucuri, sorburi ; 

— Cetățile Ponorului reprezintă fenomenul carstic cel mai 
impresionant, fiind alcătuit din trei avene adînci, care se înscriu 
într-o depresiune împădurită cu un diametru de 1 km şi o 
adincime de 300 m ; pereţii prăpăstioși, un curs de apă sălbatec, 
ce se pierde într-o peşteră subterană, precum și aceasta din 
urmă fac din această regiune una dintre cele mai pitoreşti din 
țara noastră ; 

— Valea Galbenă începe să se desfășoare de la Izbucul 
Galbenei, în care sînt adunate toate apele din Cetățile Ponoru- 
lui; abrupturile tăiate în calcare, şuvoiul apei cu numeroase 
cascade și marmite, peșterile care se deschid în pereții văii 
condiționează prezența uneia dintre cele mai grandioase chei 
din munţii noștri, foarte greu accesibilă turiștilor neexperi- 
mentați ; 

— Groapa de la Barsa prezintă fenomene carstice variate, 
dintre care merită să amintim un ponor prăbușit şi trei peşteri 
(Peştera Neagră, peştera cu ghețarul de la Barsa şi Peştera 
Zăpodie). 


Zona Sighiştelului se caracterizează şi ea printr-un relief 


„carstic reprezentat prin doline, peşteri, văi cu pereţii prăpăs- 


tioși etc. 


Zona văii Aleului, situată sub Masivul Cirligați, poate fi 
vizitată utilizînd derivaţia de la Sudrigiu (Şoseaua Vaşcău — 

Fig. 40. — Platoul carstic al Padișului (Munţii Bihorului) 
(foto I. O. Berindei). 

Fig. 41. — Masivul Biharea (Munţii Bihorului) 
(foto I. 0. Berindei). 

Oradea), pe valea Crişului Pietros, pînă la confluenţa cu 
valea Aleului, şi de aici, în amunte pe această vale. Frumuseţea 
povirnișurilor abrupte ale Munţilor Bihorului, Cascada Boho- 
deiului, clima de adăpost, terenul din Poiana Aleului, extrem de 
propice pentru amenajări, recomandă necesitatea ca, neîntir- 
ziat, regiunea să fie amenajată turistic. 


Zona Cucurbăta Mare — Piatra Grăitoare, accesibilă din 
pasul Vîrtopului sau comuna Criştior, constituie o regiune pe 
nedrept ocolită de turiști. Masivitatea reliefului, prezență circu- 
rilor glacio-nivale şi a altor fenomene naturale deosebit de 
interesante învită pe drumeți pentru a fi vizitate (fig. 41.) 


Zona valea lada — Stina de Vale se desfăşoară de-a lungul 
a circa 42 km, de la confluenţa văii lada cu Crişul Repede pînă 
in bazinetul de la Stîna de Vale (fig. 42). Farmecul regiunii este 
dat de alternanța sectoarelor sălbatece de defileu cu bazinete, 
în care valea se lărgeşte pentru a cuprinde poieni cu fiînaţe. La 
toate acestea se adaugă, apoi, prezenţa numeroaselor repezi- 
şuri „săritori”, dintre care Săritoare leduţului şi Cascada Iado- 
lina sînt deosebit de pitorești. 

Depresiunea Stîna de Vale este dominată de masive mun- 
toase înalte, reprezentind unul dintre cele mai însemnate noduri 
turistice din Munţii Apuseni, mai ales că poate să ofere posibili- 
tăţi de cazare şi hrană. Importanţa acestei zone va creşte și mai 
mult atunci cînd va fi terminat lacul de acumulare din amunte 
de localitatea Remeţi. 


Zona carstică a Vașcăului — izbucul intermitent de la 
Călugări este situată în partea estică a Masivului Moma. Pe 
lingă relieful carstic de suprafață, reprezentat prin doline, polii, 
sorburi, un interes deosebit îl ridică izbucul intermitent de la 
Călugări. Situat într-o zonă deosebit de pitorească, accesibilă 
îie din comuna Criștior, fie din comuna Ponor, constituie un 
fenomen ştiinţific interesant prin raritatea sa. Datorită unei 
circulații subterane pe bază de sisteme sifonale, apa izbucnește 
la suprafață intermitent. 155 

Fig. 42. — Staţiunea climaterică Siina de Vale (foto 1. O. Berindei). 


Zona văii Finiş — Huta, situată în Munţii Codrului, este 
cunoscută mai mult pe plan local. De la localitatea Finiş, din 
imediata vecinătate a Beiușului, un tren forestier te urcă pe una 
din cele mai frumoase văi din Munţii Codrului pînă la păstră- 
văria din bazinetul de la Huta. 


Oradea și zona preorășşenească este deosebit de însemnată 
prin monumentele arhitectonice, instituţiile social-culturale, 
apele termale din regiunea Parcului Muncitorilor, precum şi 
datorită complexului balnear de la Felix și 1 Mai. În ultimul 
caz, prezența unor rarități faunistice şi floristice de apă caldă, 
cum sînt Melanopsis şi Nymphaea, cantonate în lacul Peţa, 

156 ridică foarte mult însemnătatea turistică a zonei (fig. 43). 

Fig. 43. — Nymphaea lotus termalis — Lacul Peţa, Băile 1 Mai (foto FR. 
ră Poliș). 


Complexul lacurilor amenajate din Cimpia Tisei (Ceia, 
Tnand, Tămaşda ete.). Întinderea mare de ape şi prezenţa unor 
păduri poenite prin apropiere fac de neuitat un apus de soare în 
cîmpie. Credem că merită să i se acorde acestei zone toată 
atenţia, pentru a intra în circuitul turistic al judeţului şi chiar 
al ţării. 

La toate aceste frumuseți, alcătuite mai mult de natură 
(care sînt; doar cîteva din județ), credem că trebuie să amintim şi 
frumuseţile dăltuite de mîna și priceperea omului. În acest sens, 
merită ca drumețul să poposească şi să viziteze bisericile de 
lemn de la Rieni (fig. 44), Brădet, Copăceni (de pe şoseaua 
Vaşcău — Oradea) sau cea de la Gheghie (şoseaua DN. 1). 
Cunoscută este măiestria meşteşugarilor din zona Beiuşului, 
care au creeat veritabile opere de artă populară, ca lucrări de 157 

Fig. 45. — Port popular bihorean (foto T. Kincses). 


ceramică (Leheceni, Sălişte, Criștior), lucrări în lemn (Budu- 
reasa) şi costume populare (fig. 45). 

Lucrarea de faţă încearcă să redea o parte din realizările 
şi frumuseţile județului Bihor, invitînd pe cititor la drumeție, 
iar pe locuitorii acestuia la noi şi ample transformări. 

Fig. 11. - Biserica «dle lemn de la Rieni 
(foto Gr. P. Pop). 

